Напредъкът на Турция по пътя към членството в ЕС през 2007 г.
Външни отношения
2008-05-21 - 14:01
Забавянето на ритъма на реформите, кюрдският въпрос и съдебното дело за закриване на управляващата Партия на справедливостта и развитието са някои от водещите теми в доклада на Европейския парламент, който беше приет на 21 май с 467 гласа "за", 62 "против" и 61 "въздържали се".
В доклада на Ria Oomen-Ruijten (ЕНД-ЕД, Нидерландия) се отбелязва заключението на Комисията, че напредъкът в политическите реформи в Турция през 2007 г. е бил ограничен. Депутатите приветстват все пак поетия от министър-председателя Ердоган ангажимент, че 2008 г. ще бъде година на реформи и настоятелно призовават турското правителство да проведе с решимост важните реформи, които да превърнат Турция в съвременна демокрация, основаваща се на светско управление и плуралистично общество.
Съдебното дело за закриване на ПСР и член 301 от Наказателния кодекс
Депутатите от ЕП са загрижени за последиците от съдебното производство за закриване на управляващата Партия на справедливостта и развитието. Те се надяват, че турският конституционен съд ще зачете в своето решение принципите на правовата държава, европейските норми и насоките на Венецианската комисия относно забраната на политически партии. Същевременно в доклада се изисква турският парламент да приведе избирателното законодателство и конституцията в съответствие с европейските стандарти за забрана на политически партии.
Докладът обръща сериозно внимание на член 301 от турския Наказателен кодекс, който позволява съдебно преследване за обида на турската идентичност и е използван срещу критично настроени писатели и журналисти (сред които и Нобеловият лауреат Орхан Памук ). Депутатите считат, че внесените на 30 април 2008 г. изменения - турската идентичност е сменена от "турската нация" и максималната присъда е намалена от 3 на 2 години, представляват само първата стъпка към извършване на основна реформа на член 301. Турското правителство и парламент трябва да осъществят тази реформа възможно най-бързо, за да не може нито един от членовете на Наказателния кодекс да бъде отново използван за ограничаване на свободното изразяване на мнение.
Кюрдският въпрос
Европейските депутати приканват турското правителство да приеме за свой приоритет поемането на политическа инициатива за трайното уреждане на кюрдския въпрос.
В документа се изразява съжаление относно съдебните производства и обвинителните присъди срещу 53-ма кметове, както и срещу лауреата на наградата "Сахаров" за 1995 г. Лейла Зана , повдигнати поради това, че са използвали кюрдски език или са изразили мнението си по кюрдския въпрос.
В контекста на разрешаването на кюрдския проблем, ЕП призовава турското правителство да изготви схема за стимулиране на икономическото и културното развитие на Югоизточна Турция, където повече от половината население все още живее под прага на бедността. Депутатите отправят призив към турското правителство да зачита териториалната цялост на Ирак и да се въздържа от военни операции, които нарушават неговите граници.
Включване в доклада на проблема с тракийските бежанци
В един от ключовите за България параграфи на доклада турските власти са приканени "в духа на добрите междусъседски отношения да подобрят диалога с Гърция (напр. относно континенталния шелф в Егейско море) и България (напр. относно правата на собственост на българските тракийски бежанци) с цел разрешаване на всички съществуващи двустранни спорни въпроси". Този текст е внесен от българските депутати Евгени Кирилов и Маруся Любчева (ПЕС), като важна подкрепа за неговото приемане оказа Николай Младенов (ЕНП-ЕД).
Друг приет текст, внесен от Евгени Кирилов, изтъква значението на двустранните и тристранни програми за трансгранично сътрудничество (Турция-Гърция-България) за насърчаването на по-тесни социални, културни и икономически връзки между местните партньори в граничните райони.
Религиозни свободи
Европейският парламент приветства наскоро приетия Закон за фондациите, като подчертава, че Комисията трябва да установи дали той попълва всички празноти, пред които са изправени немюсюлманските религиозни общности по отношение на управлението и придобиването на имоти, включително конфискувани имоти, продадени на трети лица.
Докладът насърчава турското правителство да изпълни своите ангажименти в областта на религиозните свободи, като установи законова рамка в съответствие с Европейската конвенция за правата на човека, която да дава възможност на всички религиозни общности да развиват дейност по обучение на духовенството, религиозно образование и построяване на места за богослужение.
20080520IPR29475 Приетият текст, разискванията, резултатите от гласуванията и поименните гласувания на доклада относно доклада за напредъка на Турция през 2007 г. ще бъдат публикувани скоро на този линк. Доклад на Комисията за напредъка на Турция през 2007 г. (англ.) Интернет страница на ЕК по разширяването Пленарна сесия на Европейския парламент в Страсбург, 19-22 май 2008 г. Аудио, 11:16 (англ.) Аудио, 11:16 (оригинал) Аудио, 14:42 (англ.) Аудио, 14:42 (оригинал) Аудио, 05:46 (англ.) Аудио, 05:45 (оригинал)
BG
1
LINK
/activities/plenary/ta/calendar.do?language=BG
BG
2
LINK
/registre/docs_autres_institutions/commission_europeenne/sec/2007/1436/COM_SEC(2007)1436_EN.pdf
BG
3
LINK
http://ec.europa.eu/enlargement/index_bg.htm
BG
5
MULTIMEDIA
20080521MLT29521.asf
BG
6
MULTIMEDIA
20080521MLT29519.asf
BG
7
MULTIMEDIA
20080521MLT29523.asf
BG
8
MULTIMEDIA
20080521MLT29525.asf
BG
9
MULTIMEDIA
20080521MLT29517.asf
BG
10
MULTIMEDIA
20080521MLT29515.asf
-//EP//TEXT IM-PRESS 20080430BRI28007 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
