Членовете на ЕП призовават към равенство; повече жени – членове на ЕП
Права на жените/Равни възможности
2010-03-11 - 10:25
Разликата в заплащането за жените и мъжете в ЕС, която продължава да съществува, насилието срещу жените и увеличаването на броя на жените – членове на ЕП, бяха някои от темите, обсъждани в понеделник, когато Парламентът отбеляза Международния ден на жените. По време на пленарното заседание някои членове на ЕП отправиха критика към Комисията за неуспеха ѝ да разговаря с неправителствени организации или с обществеността, преди да изготви план за равенство между половете в рамките на 5 години.
Председателят на ЕП, Йежи Бузек каза: „дискриминацията в обществото или на работното място трябва да остане в миналото“. Той подкрепя идеята за повече жени – членове на ЕП. Той добави, че Денят на жените предоставя възможност за разискване на теми като равенството между половете, подкрепата за самотните майки и борбата срещу насилието.
Diana Wallis – либерал от Великобритания – отбеляза, че според прогнозни оценки, при настоящото темпо биха били необходими 200 години за достигане на равен брой депутати от двата пола в парламента на Обединеното кралство. „Много беше постигнато, за много можем да се поздравим, но все още остава твърде много да се направи“, заяви тя.
Разликата в заплащането продължава да съществува
Няколко членове на ЕП се съсредоточиха върху по-ниските заплати, които жените получават. Жените представляват около 50% от населението, но изкарват само 10% от световния доход, каза датският християндемократ Corien Wortmann-Kool.
Обществото не се основава на равенство на правата, докато „за еднаква работа мъжете и жените получават различно заплащане“ каза германският социалист Martin Schulz.
Marta Andreasen от UKIP (Партия за независимост на Обединеното кралство) каза, че равенството не е въпрос на закони, а въпрос на поведение. „Бих се почувствала обидена, ако (на работното място) някой ме третира специално единствено поради моите хромозоми“, заяви тя.
В същото време британската представителка на консервативната партия Marina Yannakoudakis каза „Фразата просто домакиня трябва да излезе от употреба, никоя жена не е просто нещо“.
Критика на Хартата на жените
Членът на Комисията, отговарящ за здравеопазването, John Dalli каза, че Хартата на жените, представена на 5 март, би могла да бъде добра основа за бъдещо действие. Хартата се стреми да постигне равенство между половете в рамките на пет години, като това включва равно заплащане и вземане на решения, борба с насилието срещу жените и популяризиране на свързаните с жените въпроси извън ЕС.
Въпреки това, хартата получи критика от някои членове на ЕП. Членът на Зелените от Дания, Marije Cornelissen, изрази недоволство, че Парламентът и НПО не са били попитани за становище относно хартата. Понастоящем е „необходимо да видим по-скоро дела, отколкото само думи“, каза тя.
Членът на GUE (Европейската обединена левица) от Швеция, Eva-Britt Svensson, предложи годината пред нас да се използва за разискване на хартата в ЕП и сред обществеността. „Работим за правата на жените не само на 8 март, но през всички дни от годината. От това се нуждаят всички жени в Европа“, каза тя.
20100305STO70017 Харта на жените
BG
1
LINK
http://ec.europa.eu/commission_2010-2014/president/news/documents/2010/03/20100305_2_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
