ЕП оценява ефективността на политиката на ЕС за налагане на санкции
Права на човека
2008-09-04 - 14:05
Днес депутатите приеха доклад, в който оценяват ефективността на санкциите, налагани от ЕС, като според тях е необходимо по-голяма съгласуваност между държавите-членки при прилагането на подобни мерки. Докладът подкрепя налагането на целенасочени санкции срещу лидери на репресивни режими (например визови ограничения), като същевременно е необходимо тяхното по-стриктно прилагане. Други теми са черните списъци за борба с тероризма и обвиненията за прилагане на двойни стандарти.
Докладът на Hélène Flautre (Зелени/ЕСА) , председател на подкомисията по човешки права към ЕП, прави оценка на санкциите, налагани от ЕС, като част от неговите действия и политики в областта на правата на човека. Докладът беше приет днес с 546 гласа "за", 36 "против" и 40 "въздържали се".
Оценка и анализ на политиката за налагане на санкции
Докладът приветства методичното включване на клаузите за правата на човека във всички нови двустранни споразумения, подписани с трети държави, но същевременно подчертава факта, че все още не е извършена оценка на резултатите от прилагането на санкции. Поради това е изключително трудно да се прецени какво е тяхното въздействие и ефективност.
Депутатите изтъкват необходимостта от задълбочен анализ на всяка специфична ситуация преди приемането на санкции, както и систематичното включване на ясни и специфични критерии за отменяне на санкциите. В доклада се изразява съжаление относно използването на клаузи за автоматично отменяне на санкциите (т. нар. „клаузи за отпадане“).
Санкциите да бъдат част от последователна стратегия за правата на човека
Европейският парламент счита, че "политиката на прилагане на санкции ще бъде много по-ефективна, когато тя стане част от последователна стратегия по отношение правата на човека" и изисква от Съвета и Комисията да изработят специфична стратегия по отношение на правата на човека и състоянието на демокрацията.
В доклада се призовава Комисията да създаде мрежа от независими експерти, които да предлагат на Съвета най-подходящите ограничителни мерки. Същевременно санкциите трябва да бъдат придружавани от засилени мерки за подкрепа на гражданското общество, на защитниците на правата на човека и на всякакви проекти, насърчаващи защитата на правата на човека и демокрацията.
Целенасочените санкции срещу определени лица
Тъй като общите икономически санкции могат да причинят големи страдания на населението на визираната страна, ЕС постепенно преминава към налагането на "по-целенасочени, 'интелигентни' санкции", насочени към лидерите на репресивни режими, като например налагане на визови ограничения или замразяване на банкови сметки.
В този смисъл депутатите отбелязват, че още не е постигнато оптимално съблюдаване на визовите забрани от страна на държавите-членки, поради което е необходимо те да възприемат съгласуван подход при прилагането на тези мерки. Санкциите трябва да бъдат придружени също така от "подходящи мерки срещу икономически оператори в ЕС, които сътрудничат с такива лица".
Според депутатите "всяка умишлена и необратима вреда, нанесена на околната среда", представлява сериозно нарушение на правата на човека, поради което Съветът и Комисията трябва да я включат сред мотивите, които могат да доведат до приемането на санкции.
Черните списъци като средство за борба с тероризма
При все различните мнения сред депутатите относно ползата от използването на черни списъци и тяхната съвместимост с правата на човека, докладът все пак изтъква, че "системата на списъци за борба с тероризма" е "ефективен инструмент на политиката на Европейския съюз за борба с тероризма", при условие, че е съобразена с последната съдебна практика на ЕС.
Същевременно ЕП призовава Съвета и Комисията да "преразгледат съществуващата процедура за изготвяне на черен списък и изваждане от него с цел да се спазят процедурните и основните човешки права на включените в черния списък лица".
Депутатите отбелязват, че доказателствата, които служат за включване в черен списък, се базират само на информация, с която разполагат тайните служби, поради което е необходимо упражняването на ефективен парламентарен контрол върху тяхната работа. Към този процес трябва да бъде асоцииран и ЕП.
Обвинения за прилагане на двойни стандарти
В един от параграфите членовете на ЕП изразяват съжаление, че "ЕС често е прилагал политиката си на санкции непоследователно, като при сходни данни за положението с правата на човека и демократичните принципи е третирал различно дадени трети държави, предизвиквайки по този начин обвинения в прилагане на 'двойни стандарти'".
Според текста на доклада "наличието на вътрешни несъгласия в ЕС относно политиката спрямо определени държави, например Куба, или нежеланието на държавите-членки да се противопоставят на важни партньори като Русия" са довели до "небалансирано или непоследователно прилагане на санкциите от страна на ЕС".
Депутатите критикуват също така поканата към зимбабвийския президент Робърт Мугабе да участва в срещата на високо равнище ЕС-Африка през декември 2007 г., въпреки наложената му забрана за влизане на територията на ЕС.
20080903IPR36115 Приетият текст, разискванията, резултатите от гласуванията и поименните гласувания на доклада относно оценка на санкциите на ЕС като част от действията и политиките на ЕС в областта на правата на човека ще бъдат публикувани скоро на този линк Процедурно досие относно оценка на санкциите на ЕС като част от действията и политиките на ЕС в областта на правата на човека Common Foreign & Security Policy (CFSP): Sanctions EU relations with third countries Политика на ЕС относно права на човека Пленарна сесия на Европейския парламент в Брюксел, 1-4 септември 2008 г.
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=2&procnum=INI/2008/2031
BG
3
LINK
http://ec.europa.eu/external_relations/cfsp/sanctions/index.htm
BG
4
LINK
http://europa.eu/scadplus/leg/en/s05050.htm
BG
5
LINK
http://europa.eu/pol/rights/index_bg.htm
-//EP//TEXT IM-PRESS 20080708BRI33691 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
