Шефът на МВФ в Парламента: Финансовата криза още не е завършила
Икономически и парични въпроси
2008-05-16 - 11:46
Dominique Strauss-Kahn пред депутатите в ЕП
Директорът на МВФ Dominique Strauss-Kahn посети Европейския парламент в четвъртък за неформална среща с депутатите от Комисията по икономически и парични въпроси. Основаната тема бе финансовата криза и нейните последствия, начините за предотвратяване на подобни явления в бъдещето и високите цени на храните. Предлагаме Ви част от неговите виждания, споделени пред евродепутатите.
Dominique Strauss-Kahn за влиянието на финансовата криза в света
Това е криза от нов тип и ние не знаем какви видове кризи ще имаме в бъдещето. Цените на жилищата в САЩ все още спадат и няма знак за стабилизация. Ако причините за кризата са все още налице, налице са и последствията - лоши кредити, проблеми във финансовата система и прехвърлянето им върху реалната икономика.
Европейските и развиващите се пазари са свързани с американската икономика и не могат да избегнат последствията от събитията там. Растежът в Китай и Индия ще продължава да бъде огромен, макар и по-бавен отпреди. Развиващите се икономики не са имунизирани срещу проблемите.
Прогнозата
Остана ли най-лошото зад гърба ни? Ако под най-лошото се разбира финансовата криза, това е така .... най-лошите новини са вече зад гърба ни. Но основният проблем е връзката на тази финансова криза с реалната икономика. А това не е зад гърба ни. Тази обвързаност ще се проточи: влиянието върху поведението на потребителите и инвеститорите и възможното затягане на кредитите в различни части на света. Трябва да имаме това предвид - според оптимистите до края на тази година, според песимистите - до средата на 2009 година.
Контрол върху финансовите пазари
Какво може да се направи, за да се предотврати повтарянето на кризата? Форумът за финансова стабилност (свикан през 1999 година за насърчаване на международната финансова стабилност) излезе с ясен доклад - необходимо е повишаване на гъвкавостта на пазарите и финансовите институции. Например, засилване на разумния контрол върху капиталите и рисковото управление и увеличаване на прозрачността .
Не е достатъчно на въведем тези мерки в развитите страни. Трябва да разпространим направеното от Форума по света и МВФ би трябвало да контролира или поне да упражнява надзор върху въвеждането на тези нови правила.
Кризата с цените
Високите цени на храните са огромен хуманитарен проблем. Хората гладуват. Нещо повече. Понеже децата страдат от липса на храна те ще носят последиците от това за цял живот.
Вярваме, че пазарът ще реши проблема в края на краищата, но кога ще дойде този момент? Не искаме да чакаме дълго Трябва да направим нещо. Добър пример е Малави, където селскостопанската продукция бе удвоена за две години благодарение на въвеждането на по-прагматична политика, например използване на торове. Нуждаем се от подобна политика, трябва да въведем правилната селскостопанска политика.
20080513STO28757 Комисия по икономически и парични въпроси Съобщение за пресата - на английски
BG
1
PHOTO
20080514PHT28936.jpg
BG
2
LINK
/activities/committees/homeCom.do;jsessionid=5B09CB97D6CB65F1AF7D99565B50DBB1.node2?body=ECON&language=BG
-//EP//TEXT IM-PRESS 20080515IPR28974 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
