Наградата "Сахаров" 2011
Права на човека
2011-12-15 - 14:54
Наградата "Сахаров" на ЕП за свобода на мисълта през 2011 г. отидe при петима представители на "арабската пролет". Лауреатите персонално са Asmaa Mahfouz (Eгипет), Ahmed al-Zubair Ahmed al-Sanusi (Либия), Razan Zaitouneh (Сирия), Ali Farzat (Сирия) и посмъртно Mohamed Bouazizi (Тунис).
Церемонията по награждаването на тазгодишните носители бе на 14 декември в Страсбург. Отличието е съпроводено с парична награда от 50 000 евро.
Наградата носи името на съветския учен, физик и дисидент Андрей Сахаров. Той е и основател на правозащитната организация "Мемориал", носител на наградата Сахаров за 2009 година.
Миналогодишният победител - кубинският опозиционер Гийермо Фариняс не получи разрешение на властите в Хавана да присъства на церемонията по награждаването в Страсбург през декември 2010.
20111014FCS29297
Носителите на Сахаров: ЕС да стане гарант за демокрация след Арабската пролет
Церемонията в пленума на 14 декември "С връчването на наградата Сахаров на петимата активисти на арабската пролет, Европейският парламент изразява признанието си към усилията на всички борци за достойнство, основни човешки свободи и политическа промяна в арабския свят," заяви председателят Buzek на церемонията по награждаването, провела се в Страсбург, в сряда.
Председателят на ЕП Jerzy Buzek връчи днес тазгодишната награда Сахаров за свобода на мисълта на пет представители на Арабската пролет. Той отбеляза, че: "историческите събития ни напомнят за нашите собствени отговорности, включително и за нуждата да подкрепим зараждащото се младо и жизнено гражданско общество." В речта си той изтъкна и ролята на жените по време на Арабската пролет. Лауреатите се обърнаха към ЕС с призив да продължава да следи отблизо предизвикателствата свързани с човешките права, които страните им продължават да срещат. Те отбелязаха, че подкрепата на Европа е ключова гаранция за превръщането на пролетното демократично пробуждане в истински демократичен режим, зачитащ справедливостта и човешкото достойнство. Само двама от лауреатите успяха да присъстват на церемонията лично: Anna Mahfouz, млад блогър от Египет и Ahmed El-Senussi, затворникът прекарал най-дълго време по затвори в Либия. Парламентът отбеляза с минутно мълчание паметта на Mohamed Bouazizi, който се самозапали в протест срещу подтисничеството на властите, превръщайки се по този начин в искрата, която разпали протестите в Тунис. В своята реч Asmaa Mahfouz заяви: "Това е награда и за всички египтяни, които бяха много по-смели от мен и пожертваха живота си на улицата. Искам да споделя с вас гордостта си от мъчениците на арабската революция. Ние няма да ги предадем. Ние ще продължим да следваме техния път. " Ahmed El-Senussi подчерта важността на помирението: "Ние трябва да изградим отново нашата страна, показвайки толерантност дори към извършителите на престъпления срещу човешкото достойнство." Той благодари на европейските съседи на Либия, които първи предложиха помощ на страната за тяхната "еднозначна дипломатическа и военна подкрепа " Сирийският карикатурист, Ali Ferzat, който е изгнаник в Кувейт, изпрати видео обръщение, в което изрази благодарността си за наградата, както и мъката и страданието си за жертвите в родината си Сирия, които се увеличават "с всяка изминала минута". Сирийският адвокат по правата на човека Razan Zaitouneh, която понастоящем се укрива, изпрати писмо, в което заяви: "Искам да благодаря на Европейския парламент и на всеки, който симпатизира на въстанието на нашия народ и го е подкрепил, по какъвто и да е начин, в името на едно бъдеще без репресии, затвори и кръвопролития. На всички смели тунизийци, египтяни, либийци, на гражданите на Йемен, Бахрейн и другите арабски държави. На всички, които постигнаха свободата си и на всички, които още се борят". Лауреати на наградата Сахаров за 2011 г.: Г-жа Asmaa Mahfouz Asmaa Mahfouz млад блогър от Египет, чиито видео материали в Youtube изкараха хиляди на улиците в протест срещу потисническия режим на президента Мубарак. Г-н Ahmed El-Senussi Ahmed El-Senussi е най-дълго задържания политически затворник в Либия, лишен за 31 години от свобода, след опит за преврат срещу бившия диктатор Кадафи. Г-н Mohamed Bouazizi Mohammed Bouazizi е млад продавач на пазар, чието самозапалване разпали мащабни протести в рамките на няколко часа и в крайна сметка доведе до падането на режима в Тунис. Г-н Ali Ferzat Ali Ferzat е сирийски карикатурист известен с карикатурите си на арабски диктатори. Напуснал Сирия през Август, след нападение, в което му счупили и двете ръце. Г-жа Razan Zaitouneh Razan Zaitouneh е адвокат по човешките права от Сирия. Минала е в нелегалност след обвинение от властите, че е чужд агент заради репортажите й в уеб страницата й ShRIL и чуждите медии за зверствата срещу цивилното население в Сирия. Наградата Сахаров за свобода на мисълта Наградата Сахаров за свобода на мисълта, носеща името на съветския физик и политически дисидент Андрей Сахаров, се връчва от Европейския парламент всяка година от 1988 г. насам. Отличието се е превърнало в символ на борбата за човешки права и демокрация. EuroparlTV Видео запис на церемонията Видео запис на пресконференцията Уеб страница на наградата Сахаров
"Арабската пролет" спечели наградата "Сахаров" 2011 за свобода на мисълта
Образи от арабската пролет ©BELGA Наградата "Сахаров" на Европейския парламент за свобода на мисълта през 2011 г. отива при петима представители на "арабската пролет", в знак на признание и подкрепа на техния стремеж за свобода и опазване на човешките права. Наградата ще бъде връчена на победителите от председателя на ЕП Jerzy Buzek на 14 декември на тържествено заседание в Страсбург.
Лауреатите на наградата "Сахаров" за 2011 г. са Asmaa Mahfouz (Eгипет), Ahmed al-Zubair Ahmed al-Sanusi (Либия), Razan Zaitouneh (Сирия), Ali Farzat (Сирия) и посмъртно Mohamed Bouazizi (Тунис). Тази номинация бе внесена съвместно от ЕНП, С&Д, АЛДЕ и Зелените. След решението на Председателския съвет (съставен от председателя на ЕП и лидерите на политическите групи) в четвъртък сутринта, Jerzy Buzek подчерта, че "тези хора са допринесли за исторически промени в арабския свят и наградата потвърждава солидарността на Европейския парламент и твърдата подкрепа в борбата им за свобода, демокрация и край на авторитарните режими". В заключение той добави, че тяхната награда е "символ за всички тези, които работят за достойнство, демокрация и основни права в арабския свят и извън него". Asmaa Mahfouz Г-жа Mahfouz се присъединява към египетското младежко движение "6-ти април" през 2008 г., като помага за организирането на стачки в подкрепа на основните права. Продължителният тормоз върху журналисти и активисти от страна на режима на Мубарак, както и събитията в Тунис, провокират Asmaa Mahfouz да организира собствени протести. Нейните видеоклипове в YouTube и мнения в Facebook и Twitter помагат на египтяните да се мотивират и да отстояват правата си на площад Тахрир. След като е задържана от Висшия съвет на въоръжените сили, тя е освободена под гаранция в резултат на натиска от страна на видни активисти. Ahmed al-Zubair Ahmed al-Sanusi Ahmed al-Sanusi е прекарал 31 години в либийски затвори в резултат на опит за преврат срещу полковник Кадафи. Член на Националния преходен съвет, в момента той работи за постигането на свобода, хуманизъм и установяване на демократичните ценности в либийското общество след Кадафи. Razan Zaitouneh Г-жа Zaitouneh, адвокат в областта на правата на човека, е създател на сирийския информационен блог за права на човека (SHRIL), който докладва за убийствата и нарушенията на правата на човека, извършвани от сирийската армия и полиция. Информацията, която тя дава, се превърна във важен източник за международните медии. В момента тя се укрива от властите, които я обвиняват, че е чужд агент, и са арестували съпруга и по-малкия ѝ брат. Ali Farzat Ali Farzat, политически сатирик, е добре известен критик на сирийския режим и неговия лидер Башар ал-Асад. Карикатурите на Farzat станаха още по-директни, след като започнаха въстанията през март 2011 г. Те подиграват управлението на Башар ал-Асад и вдъхновиха началото на бунта в Сирия. През август 2011 г., сирийските сили за сигурност упражняват физическо насилие върху него, като чупят двете му ръце в знак на "предупреждение", и конфискуват рисунките му. Mohamed Bouazizi Г-н Bouazizi, тунизийски търговец, се подпали в знак на протест срещу непрестанното унижение и тормоз от тунизийските власти. Общественото съчувствие и гняв, вдъхновени от това действие, доведоха до свалянето на тунизийския президент Бен Али. Самозапалването на г-н Bouazizi допринесе за разпалването на събитията, известни като "Арабската пролет", довели до важни промени в други арабски страни като Египет и Либия -. Наградата "Сахаров" за свобода на мисълта Наградата "Сахаров" за свобода на мисълта, наречена в чест на съветския физик и политически дисидент Андрей Сахаров, се присъжда от Европейския парламент всяка година от 1988 г. насам, на физически лица или организации, които са направили важен принос към борбата за правата на човека или демокрацията. Наградата е придружена от 50 000 евро. Другите двама финалисти тази година бяха Dzmitry Bandarenka - граждански активист и журналист от Беларус, и колумбийската общност за мир San José de Apartadó. Интернет страница на наградата "Сахаров" Прессъобщение след обявяването на трите финалисти Прессъобщение след обявяването на петте номинации за Наградата Списък на кандидатите за 2011 г.
Asmaa Mahfouz: Социалните мрежи са нашите алтернативни медии
Asmaa Mahfouz Нейните видеоклипове, туитове и материали във Facebook помогнаха за свалянето на режима на Мубарак. Asmaa Mahfouz получи наградата "Сахаров" за свобода на мисълта за 2011. Говорихме с нея за предизвикателства в Египет, както и за нейните виждания за демократичния ислям.
Колко важни бяха интернет и социалните медии за Арабската пролет в Египет?
Социалните медии бяха алтернативните медии за нас. Чрез тях успяхме да убедим хората в това, което се случва и да разкрием реалния образ на режима на Мубарак. Обявявахме демонстрации и призовавахме хората да участват в тях.
Но сегашният режим използва социалните медии за противодействие срещу нас. Създава фалшиви профили на активисти, дава невярна информация и разпространява слухове. И по този начин създава впечатление, че хората на улицата подкрепят настоящия режим.
Сегашният режим на Висшия съвет на въоръжените сили осъзна грешките на Мубарак и се опитва да използва нашите средства, за да ни пречупи.
Страхувате ли се, че старият режим ще се върне ?
По принцип настоящият режим е част от стария ред, така че не можем наистина да твърдим, че старият режим е приключил. Но този е дори по-свиреп от старата гвардия. Те използват всички средства, за да отмъстят на тези, които призовават за край на военното управление.
И те правят нещо много опасно : създават враждебност между въоръжените сили и египетския народ - нещо, което не е съществувало преди. И хората във въоръжените сили, които се противопоставят на Висшия съвет са в затвора.
Какво мислите за успеха на ислямските партии в Тунис и Египет?
Трябва да се опитаме да разберем по-добре исляма. Както баронеса Аштън заяви вчера (14 декември), ислямът е велика религия и не трябва да се подвеждаме по деформацията на исляма, която се следва от някои екстремисти.
Какво могат да направят ЕС и Европейският парламент в подкрепа на прехода към демокрация в арабския свят?
Аз съм против каквато и да е форма на външна намеса, но мисля, че Парламентът трябва да настоява за прилагането на универсалните човешки права. Мисля, че ЕП трябва да използва своите отношения с правителствата, за да ги убеди да престанат да подкрепят Висшия съвет с оръжия и други средства. Египетското гражданско общество, обаче, е това, което трябва да гарантира, че основните човешки права се защитават в Египет.
Смятате ли, че наградата "Сахаров" може да помогне на вашата кауза?
Може би не за каузата ми в Египет, но наградата ще ми помогне да работя за мир и човешки ценности на международно ниво.
Носителят на наградата "Сахаров" Ahmed El Senussi: "Не търся отмъщение"
Ahmed El Senussi След дълга одисея като политически затворник в Либия Ahmed El Senussi в момента е един от лидерите на страната. Той получи в Страсбург наградата "Сахаров" на Европейския парламент за свобода на мисълта. Разговаряхме с него за борбата му и за бъдещето на Либия.
Смятате ли, че наградата "Сахаров" би могла да помогне в процесите на възстановяването на Либия?
Тя ще бъде от голяма полза за мен и за либийския народ, защото за първи път либиец получава тази награда. Ако ми помогне да си върша работата добре, това ще помогне и на либийския народ.
Как ЕС и Европейският парламент могат да подкрепят прехода в Либия?
ЕС може да ни помогне много, защото ние се опитваме да възстановим нашата страна, а европейските страни имат огромен опит във възстановяването след войната. Ние се нуждаем от цялата помощ, която можем да получим, защото ние започваме от нулата.
Каква е ситуацията в Либия в момента?
Либийският народ е изключително щастлив днес, защото се отърва от диктатора. Хората се радват на едно ново бъдеще, построено върху демокрацията и свободата на изразяване. Някои хора може би смятат, че Либия може да стигне до гражданска война, но това няма как да се случи. Хората ще направят всичко възможно, за да запазят тази нова свобода.
Проведоха се избори в Тунис и Египет. Кога ще дойде редът на Либия?
Ситуацията в Тунис и Египет е различна, те разполагат с реална система, със сили за сигурност и армия. В Либия нямаме нищо, трябва да започнем от нулата. Не мога да кажа за момента, кога ще има избори. Първо трябва да изградим силна държава, армия и полиция. И след това ще проведем избори.
Вие сте били в затвора за над 30 години. Никога ли не загубихте надежда?
Не, първо съм мюсюлманин и вярвам, че дори ако сме изправени пред много трудни времена, трябва да останем търпеливи. Тези 31 години бяха тест за мен и аз успях да оцелея.
Второ, вярвам, че това което направих бе за моята страна. Това ми помогна да издържа на трудните условия в затвора. И сега тези усилия бяха възнаградени.
Можете ли да простите на тези, които Ви откраднаха тези години от живота?
Не храня омраза към тези хора, защото знам, че те понякога правят неща, в които те не са убедени. Има един човек, който ме измъчваше в затвора, сега го виждам в Бенгази, но не мисля за отмъщение. Оставям този въпрос на съвестта му.. Мечтата ми се сбъдна. Не търся мъст.
Mohamed Bouazizi
Майката на Mohamed Bouazizi показва негова снимка ©BELGA/MAXPPP/P.dePoulpiquet Mohamed Bouazizi опроверга всички, които смятат, че историята се пише само от военни лидери и политици. Съдбата на младия търговец от малко градче в Тунис става поводът за един от най-мащабните процеси в съвременния арабския свят - Арабската пролет.
Mohamed Bouazizi е разочарован от потисничеството и липсата на перспектива. Той вече се е сблъсквал с тормоз от страна на длъжностни лица и преди, но когато през декември 2010 годна стоката на младия търговец бива конфискувана, а той самият - пребит, е доведен до ръба на отчаянието. В знак на протест той се самозапалва пред офиса на губернатора. Минувачи се опитват да потушат пламъците, но тялото на Bouazizi е силно обгоряло. Той почива в следствие на раните си на 4 януари 2011 година.
В опит да успокои общественото недоволство президентът на Тунис Ben Ali дори посещава Bouazizi, когато той е в кома в болница. Но вече е късно - общественото съчувствие и гняв, породени от смъртта на Bouazizi, в крайна сметка доведоха до свалянето на Бен Али и неговия режим. Последваха въстания и в други арабски страни като Египет, Либия и Сирия, известни като "Арабската пролет".
Ali Farzat
Ali Farzat: Посвещавам карикатурите си на свободата и демокрацията, противопоставям ги на несправедливостта и репресиите ©BELGA/AFP/R.Haddad Оръжието на Ali Farzat е писалката. Като политически сатирик и лидер на Асоциацията на арабските карикатуристи Farzat е създал над 15 000 карикатури, които осмиват диктаторите в продължение на десетилетия. Заради нелицеприятен за Саддам Хюсеин "портрет" иракският диктатор дори осъжда Farzat на смърт през 1989. Неговите карикатури са били забранени в Либия и Йордания.
Въпреки опасността Farzat не спира да критикува злоупотребите на властта в чужбина и в своята родина - Сирия. Но когато арабската пролет започна да набира скорост и в Сирия през пролетта на 2011 г., карикатурите му стават дори по-дръзки от преди и вдъхновяват за протести.
Режимът, разбира се, не споделя неговото чувство за хумор. На 25 август Farzat е измъкнат от автомобила си от маскирани въоръжени мъже на площад Umayyad в Дамаск. След това е пребит, ръцете му - счупени. Минувачи го откриват по-късно на пътя за летището и го водят в болница. Куфарчето с карикатурите му е изчезнало.
В знак на солидарност с Farzat, сирийски членове на опозицията поместиха на профилите си във Facebook снимки на карикатуриста от болницата.
Razan Zaitouneh
Протест в Latakia, Сирия. ©BELGA/EPA Макар че тя е един от петимата победители на тазгодишното издание на наградата "Сахаров" за свобода на мисълта, Европейският парламент реши да не публикува снимка на Razan Zaitouneh , която все още се крие от репресии някъде в Сирия.
Като адвокат по човешките права и журналист, тя създаде блог, наречен "Сирийски информационен линк за човешки права" (SHRIL), който докладва за зверствата в Сирия. Тя публично разкрива убийства и нарушения на човешките права, извършени от сирийската армия и полиция.
Нейните съобщения в Twitter са важен източник на информация за международните медии. Органите я обвиняват, че е чужд агент и арестуват съпруга й и по-малкия й брат.
Една от нейните каузи е защита на правата на политическите затворници в Сирия. Тя набира средства за осигуряване на тяхната защита, а на блога си осъжда системните нарушения на човешките права от страна на властите. Нейната цел е свалянето на президента Bassar Al Assad и изправянето му пред Международен наказателен съд.
Осъзнавайки нарастващото й влияние силите на реда претърсват дома й на 12 май. Не я откриват и задържат мъжа й като го изпращат на неизвестно място. Нейните родители също бягат, за да не бъдат арестувани.
На 8 септември е последното влизане на Razan Zaitouneh в Twitter. В телефонно интервю, излъчено на 14 ноември, Zaitouneh разказва от Дамаск, че протестите продължават и броят на загиналите надхвърля 3500 души (каквато е информацията на върховния комисар на ООН за правата на човека).
Ahmed al-Zubair Ahmed al-Sanusi
Либийци празнуват падането на режима на Кадафи ©BELGA/AFP/P.Desmazes Също известен като Zubeir Ahmed El-Sharif , праплеменник на последния либийски цар и автор на неуспешен държавен преврат. С тези факти в биографията той едва ли е най-подходящият претендент за награда за човешки права. Но животът и дейността му показват друго.
В началото на 70-те години, малко след като един либийски офицер организира преврат срещу крал Идрис на Либия, al-Sanusi се опитва да спаси Либия от Кадафи и предлага на страната избор между възстановяване на монархията или република. Превратът не успява, а al-Sanusi е осъден на смърт. За 18 години зад решетките му е забранено да получава посещения, първите девет години в затвора прекарва при строг тъмничен режим и мъчения. Не вижда слънчева светлина в продължение на години.
Съпругата му почива през това време, но той научава за нейната смърт години по-късно. През 2001 г. е помилван по повод 32-та годишнина от преврата на Кадафи. Здравето му е разбито, прекарал е 31 години в затвора, шест години по-дълго от Нобеловия лауреат за мир Нелсън Мандела.
Сега той представлява политическите затворници в Националния Преходен съвет. Той все още носи символа на кралското семейство на пръстена си, но сега се нарича републиканец и смята, че вече няма място за семейството му начело на Либия. "Републиката е по-добър вариант, защото хората искат да споделят властта, а не да я инвестират в едно семейство или един човек", смята той.
Asmaa Mahfouz
Asmaa Mahfouz ©Flickr/Maggieosama На пръв поглед това изглежда като обикновен видеоклип : млада, забулена жена, която гледа право в камерата. Нейният глас е силен, но не е заплашителен, няма музика, няма бойни възгласи - просто четири минути видео послание без монтаж.
Но призивът на Asmaa Mahfouz е силен. Тя призовава хората да се присъединят към малка група от протестиращи и да се изправят срещу потисничеството. Нейният клип и публикациите й в Twitter и Facebook мотивират хиляди да излязат на площада Тахрир в Кайро през февруари 2011 и да поискат повече свобода и човешки права. По-късно тя заяви пред журналисти, че е получила смъртни заплахи, след като клипът става популярен. Но това не я спира. През август 2011 тя е арестувана за "обида на управляващия Висш съвет на въоръжените сили", който управлява Египет след падането на Хосни Мубарак, но е освободена под гаранция след протести в цялата страна.
Asmaa Mahfouz е символ на силата на отделните хора да повлияят на техните общества и да свалят недемократични правителства. Родена е през 1985 година, учи икономика в университета в Кайро, а по-късно работи за компютърна компания.
През 2008 г. се присъединява към египетското младежко движене 6-ти април, което използва Facebook, блогове и Twitter в подкрепа на стачка, планирана за 6 април 2008 г. в индустриалния град El-Mahalla el-Kobra. В рамките на няколко седмици страницата във Facebook събира 70 000 членове. Стачката завършва с насилствени сблъсъци между работниците и полицията, както и с репресии срещу активисти.
Но групата доказва, че Facebook и други сайтове на социалните медии могат да са инструмент за протест, като това от което се нуждаят, е силен глас, който може наистина да обедини масите. През пролетта на 2011 това е гласът на Asmaa Mahfouz. Останалото се превърна в история.
Тримата финалисти за наградата "Сахаров" 2011
Тримата финалисти © www.flickr.com/radiosvaboda and ©BELGA Арабската пролет
Петима арабски активисти , представляващи протестното движение "Арабска пролет". То започна в началото на 2011 година в Тунис и обхвана много страни в Северна Африка и Близкия изток. Номинацията е знак на уважение към всички онези, които са рискували живота си в борбата за демокрацията, основни права и достойнство и е от името на четирите най-големи фракции в ЕП : ЕНП, Социалисти и демократи, АЛДЕ и Зелените. Номинациите персонално са за починалия Mohamed Bouazizi от Тунис, който се самозапали и с това отключи верига от протести, Asmaa Mahfouz , като символ на египетската борба на площада Тахрир, Ahmed al-ZubairAhmed al-Sanusi от Либия, последната страна, която успя да се освободи от десетилетията на диктатура, Razan Zaitouneh и Ali Farzat от Сирия, които представляват продължаващата борба на сирийския народ.
Белоруският опозиционер Дмитрий Бондаренкa
Дмитрий Бондаренкa е номиниран от членове на Групата на Европейските консерватори и реформисти. Той е белоруски активист за граждански права, член на белоруската асоциация на журналистите. Един от съоснователите на гражданското движение Харта'97 и координатор на гражданската инициатива "Европейска Беларус", която пледира за членство на Беларус в ЕС.
Селото San José de Apartadó
Колумбийското село на мира San José de Apartadó, номинирано от групата на Европейската обединена левица - Северна зелена левица. В мотивите за номинацията се казва, че тази общност на фермери "се превърна в международно признат символ на смелост, упоритост и всеотдайност към висшите ценности на мира и справедливостта, в една среда, белязана от бруталност и унищожение". В страната, подложена от десетилетия на гражданска война и конфликти, тази общност отхвърля принадлежност към която и да е от въоръжените групировки и изисква свобода за обикновените хора
Номинации за наградата "Сахаров" за 2011 година
Наградата "Сахаров" за 2010 спечели кубински дисидент Пет са номинациите за престижната ежегодна награда на Европейския Парламент, присъждана за свобода на мисълта. Петте номинирани са : арабското движение за демократизация, белоруският опозиционер Дмитрий Бондаренкa, палестинският лекар Izzeldin Abuelaish, словенският писател Boris Pahor и колумбийското селище на мира San José de Apartadó. Вижте подробности.
Izzeldin Abuelaish . Палестинският лекар и основател на фондацията "Дъщери за живот" е номиниран от членове на Групата на европейските консерватори и реформисти. Той е посветил живота си на усилия за постигане на мир в израело-палестинския конфликт. В номинацията е наречен "магически, таен мост" между двата народа. "Арабската пролет ", номинирана от четири политически групи в Европейския парламент (ЕНП, С & Д, АЛДЕ, Партия на Зелените). Движението за демократизация в арабския свят е номинирано в лицето на няколко активисти, представляващи арабските страни. В номинацията е записано : "Арабската пролет" е символ за всички онези, които желаят достойнство, демокрацията и спазване на основните права в арабския свят. Присъждането на наградата "Сахаров" за петимата номинирани - Mohamed Bouazizi (Тунис), Asmaa Mahfouz (Египет), Ahmed al-Zubair Ahmed al-Sanusi (Либия) и Razan Zeitouneh и Ali Farzat (Сирия), допринесли за радикални политически промени в съответните страни, ще препотвърди солидарността на Парламента и ще подсили подкрепата за борбата им за свобода, демокрация и край на авторитарните режими." Дмитрий Бондаренкa , номиниран от членове на Групата на Европейските консерватори и реформисти. Той е белоруски активист за граждански права, член на белоруската асоциация на журналистите. Един от съоснователите на гражданското движение Харта'97 и координатор на гражданската инициатива "Европейска Беларус", която пледира за членство на Беларус в ЕС. Boris Pahor . Словенски писател, живеещ в Италия, популярен като борец за свобода на мисълта и силен противник на тоталитарните режими. Той става известен с описанията на живота си в нацистки концентрационни лагери. Пише на словенски, но живее в родния си град Триест. Pahor е застъпник за правата на малцинствата и малцинствените езици. Номиниран е от Milan Zver (ЕНП, Словения) и още 51 депутати. Колумбийското село на мира San José de Apartadó, номинирано от групата на Европейската обединена левица - Северна зелена левица. В мотивите за номинацията се казва, че тази общност на фермери "се превърна в международно признат символ на смелост, упоритост и всеотдайност към висшите ценности на мира и справедливостта, в една среда, белязана от бруталност и унищожение". В страната, подложена от десетилетия на гражданска война и конфликти, тази общност отхвърля принадлежност към която и да е от въоръжените групировки и изисква свобода за обикновените хора. Какво следва? Номинациите тук са изброени по азбучен ред. Тези номинации ще бъдат представени на съвместно заседание на Комисията по външни работи и развитие и подкомисията за човешките права на 5 октомври 2011 г. На 20 октомври Комисиите ще гласуват за тримата финалисти. Председателският съвет ще избере лауреата на 27 октомври. Победителят ще бъде поканен на специалната церемония по награждаването на 14 декември в Страсбург. Наградата е съпроводена със сума от 50 000 евро. За награда Наградата "Сахаров" за свобода на мисълта носи името на съветския физик и политически дисидент Андрей Сахаров. Тя се връчва от ЕП всяка година от 1988 насам на физически лица или организации, които са направили важен принос в борбата за права на човека и демокрация. Миналата година отличието получи кубинският дисидент Гилермо Фариняс, който приключи поредната си гладна стачка през юли, когато кубинските власти се съгласиха да освободят политически затворници. Бившият лауреати на наградата са Нелсън Мандела (1988), Aung Sang Suu Kyi (1990) и ООН, представлявана от тогавашния генерален секретар Кофи Анан (2003). Уеб страница на наградата
Интервю с миналогодишния носител Guillermo Fariñas
Guillermo Fariñas © BELGA_AFP_ADALBERTO ROQUE Годишната награда на ЕП за свобода на мисълта "Сахаров" бе връчена на 15 декември в Страсбург в отсъствието на носителя на наградата за 2010 Guillermo Fariñas. Кубинският дисидент не получи разрешение от властите да напусне страната си. Празен стол в пленарната зала символично бе поставен за 48-годишния доктор по психология и журналист. Успяхме да разговаряме с него по телефона преди церемонията.
Как се чувствате като носител на наградата, която е връчвана на личности като Нелсън Мандела и Aung San Suu Kyi?
Чувствам се много задължен, особено по отношение на моята страна. Чувствам като голяма отговорност получаването на тази награда.
Защо избрахте гладната стачка като средство за протест срещу кубинския режим?
Спирам се на този метод, когато нямам друг избор, защото здравето ми се влоши сериозно. Имам тромбоза на лявата страна на тялото ми, така че ако бъда принуден да стигна до гладна стачка, имам малък шанс за оцеляване. Въпреки това, ако репресиите на режима ме доведат до непоносима ситуация, не ми остава избор, освен да умра възможно най-достойно.
Смятате ли, че ЕС трябва да промени своята политика спрямо Куба?
Не, уважавам хората, които са на друго мнение, но аз смятам, че ЕС трябва да заеме по твърда позиция по отношение на Куба. В частност, той трябва да следва своята позиция и да не води преговори с правителството, което вече предаде Европейския съюз. Не забравяйте, че в миналото то пое ангажимент пред ЕС да подобри състоянието на човешките права. Това бе преди да получи икономическа помощ от Венецуела.
Когато се появи режима Чавес правителството на Куба напусна масата за преговори с ЕС. Не мисля, че Европейският съюз трябва да попадне отново в същия капан и да слуша излиянията на кубинското правителство, когато твърди, че се нуждае от време за промяна, а да каже "ако не спазвате обещания си, няма да преговаряме с вас".
Вие сте третият кубинец, получил наградата "Сахаров" през последните осем години. Смятате ли, че предишните награди промениха политическата ситуация в Куба ?
Да, мисля, че да. В случая с проекта Varela на Oswaldo Payá (носител за 2002 година)правителството бе принудено да признае, че не спазва собствените си закони и Конституцията. Да не говорим за международното право.
По отношение на другите носители - "Дами в бяло" (носители за 2005 година) ситуацията се промени, тъй като след вълна от репресии през 2003 г., дисидентско движение бе парализирано.
Затова тези награди бяха много важни, тъй като съживиха и активираха отново опозиционното движение, което бе парализирано.
Това беше голямата заслуга на "Дами в бяло", тъй като те положиха основите, независимо от несправедливостта, независимо от заплахите...
Какво означава наградата "Сахаров" за вас?
Основното значението на тази награда е, че за първи път кубинското правителство, въпреки опитите му да получи подкрепата на испанското правителство и , до известна степен, на Светия престол, бе принудено да отстъпи по хуманитарни причини от страна на вътрешни фактори, нещо което не се е случвало преди. Правителството винаги се опитва да покаже, че конфликтите нямат нищо общо със собствените му хора, а с други държави.
Защо отхвърляте възможността за изгнание в Испания?
Аз няма да отида в Испания или където и да било другаде. Уважавам всички мои братя, които решават да следват този път, но аз вярвам, че нашата битка е тук. Да даде Бог да остана жив и да не бъда убит от слугите на диктатурата на Кастро, мисля, че центърът на борбата ни е тук, в Куба.
Празен стол на церемонията за Нобелова награда, празен стол за наградата "Сахаров". Как оценявате това?
Съгласен съм с празния стол, но на това място трябва да има кубински флаг. Бих искал да изпратя послание до всички граждани на ЕС, които имат свои представители в ЕП: никога не спирайте да се интересувате от ситуацията в Куба. С всеки изминал ден се увеличават признаците на социална експлозия, даже и сред кубинците, които формално не са ангажирани с опозицията. По всяко време кубинското правителство, станало арогантно след 52 години на абсолютизъм, е в състояние на кръвопролитие спрямо моите сънародници. ЕП и тези които той представлява трябва да са готови да заклеймяват и да действат.
Андрей Сахаров- човекът, дал името на престижната награда на Европарламента
Андрей Сахаров ©BELGA_SCIENCE Интелектуалната свобода има първостепенно значение за човешкото общество". Това е написал Андрей Сахаров в своето есе за мира от 1968 година. Съветски ядрен физик, активист за правата на човека, носител на Нобеловата награда за мир. Андрей Сахаров се обявява за мирно съвместно съществуване като резултат от собствените си страхове от последиците на работата му.
Всяка година, от две десетилетия насам, Европейският Парламент връчва наградата "Сахаров" на защитници на човешките права и демокрацията по света. В тази статия Ви предлагаме подробности за Андрей Сахаров - човекът, дал името на престижната награда на Европейския Парламент.
Андрей Сахаров: Живот в дати
1921: Роден в Москва на 21 май, баща му е учител физика.
1942-47: Завършва с отличие физика и получава докторска степен
1948: включен е работата на група от видни съветски учени, чиято задача е да разработят атомна, а след това и водородна бомба.
През 50-те години : Сахаров започва да се тревожи от моралните последици от работата си. Застъпва се за ограничаване на разпространението на ядрени оръжия и подкрепя Договора за частична забрана на ядрените опити.
1967-68: са повратни години за физика. През 1967 година той призовава съветското ръководство да приеме предложението на САЩ за отказ от противоракетната отбрана, тъй като това ще доведе до надпревара във въоръжаването и по-голям риск от война. Апелът му остава нечут и през следващата година той написва есето "Размишления за напредъка, мирното съвместно съществуване и интелектуалната свобода", в което пише: "Свобода на мисълта е единствената гаранция за осъществяване на научен демократичен подход към политиката, икономика и култура".
Разпространяването на есето неофициално и публикуването му в чужбина го превръщат в дисидент: "Аз бях отстранен от строго секретните дейности и освободен от моите привилегии в съветската номенклатура", припомня си Сахаров по-късно.
1970: Помага за създаването на Комитета по правата на човека в Москва.
1975: удостоен е с Нобелова награда за мир - съпругата му Елена Бонер приема наградата.
1979-80: Критика към съветската инвазия в Афганистан, той и жена му са заточени в затворения град Нижни Новгород до 1985.
1986 : Освободен от Михаил Горбачов
1988: Европейският парламент създава наградата за защита на човешките права в негова чест
1989, март: избран за член на новия съветски парламент.
Декември 1989: умира от сърдечен удар в апартамента си.
Наградата "Сахаров"
Всяка година наградата "Сахаров" на ЕП се присъжда на лица или международни организации, които, подобно на руския ядрен физик Андрей Сахаров, се отличават в борбата за правата на човека. Това е един от най-ярките примери за ангажимента на ЕП в областта на човешките права.
Отличието за 2010 година
На 18 октомври Комисиите по външна политика и по развитие ще изберат тримата финалисти от деветимата номинирани за отличието. Победителят ще бъде избран от лидерите на политическите фракции на 21 октомври, а официалната церемония по връчване на наградата ще бъде през декември в Страсбург.
Hauwa Ibrahim, носител на наградата за 2005 година : "нов световен ред"
Hauwa Ibrahim Нигерийският адвокат Hauwa Ibrahim се е посветила на каузата на правата на жените в Нигерия. Тя се бори срещу наказанията, наложени от някои съдилища по ислямския закон Шариата, като например убиване с камъни за прелюбодеяние. Нейната дейност спасява живот. Носител е на наградата "Сахаров" за 2005 година и участва на 23 ноември 2011 в конференцията на ЕП, посветена на спазването на човешките права.
Кай е най-големият ви успех в защита на тези, които са осъдени по Шариата ?
Това е демонстрацията на факта, че дори съдилища по Шариата могат да уважават достойнството на човешките същества, а съдиите - да покажат човешка доброта и да освободят жертвите, да ги оправдаят при случаи на обжалване. Това показва, че независимо от това, коя е системата на закона, има надежда. Виждам надежда в Шариата, защото там имаше решения и справедливост. Дали това е краят на историята? Не. Има още толкова много да бъде направено.
Помогна ли Ви наградата "Сахаров"?
Разбира се. Тя поставя личността на световната сцена. Тя дава видимост. С видимостта идва доверието. А с доверието - отговорността. След получаване на наградата "Сахаров" реших да обмисля моята практика като адвокат в съдилища на Шариата и написах книга, която бе публикувана от Американската асоциация на юристите, излезе във Франция и Канада с подкрепата на Адвокати без граници. Мисля, че наградата бе отваряне в полза на хората.
Как може мрежата "Сахаров" да помогне за борбата за човешки права?
Мрежата "Сахаров" е непрекъснат процес. Хората, които са постигнали различни неща в нашата област, се събират, сравнят своя опит, споделят мисли за това как може да се подобри нашата работа с реални хора, с реални проблеми, в реално време.
Тази година наградата "Сахаров" получиха петима активисти на Арабската пролет. Това трайна демократична промяна ли е или просто един епизод?
Мисля, че сме свидетели на нов световен ред, на предефиниране на пространствата и кой и какво трябва да заеме тези пространства. Виждам три основни неща : първо - пространството е за всички нас, на второ място - пространството е споделено справедливо, то не е само за група хора, които са мощни, богати или алчни; трето - свобода, извираща от хората. Надявам се, че ще успеем да намерим баланса по този въпрос, така че всеки да намери мястото си в това пространство.
Това е един процес, който се надявам да продължи. Но както виждаме в Египет, действието се повтаря по различен начин. 40-50 години бяха нужни, за да се стигне до тук. Ясно е, че 40-50 месеца няма да са достатъчни, за да се избистрят нещата. По-лесно е да се руши, отколкото да се изгражда. Надявам се, че процесът ще продължи.
Александър Милинкевич, носител на наградата за 2006 г. : "всеки заслужава свобода"
Милинкевич Правозащитникът от Беларус Александър Милинкевич спечели наградата "Сахаров" през 2006 г. Тогава той се състезаваше като кандидат срещу белоруския президент Александър Лукашенко, смятан от мнозина за последния диктатор на Европа. Лукашенко спечели изборите, но беше силно критикуван за манипулиране на вота. Оттогава, Милинкевич е бил арестуван под различни предлози, но никога не е престанал да се бори за свобода и демокрация.
Кой беше най-големият Ви успех в дейността Ви като правозащитик в Беларус?
Когато се кандидатирах за участие в изборите през 2006 г., имаше много високо поставени хора в Европа, които смятаха, че ние трябва да се обединим с Русия, за да разрешим проблема с Лукашенко. След изборите, десетки хиляди хора протестираха публично въпреки заплахата да бъдат счетени за терористи, а в нашата страна, това може да означава смъртна присъда. Всеки разбра, че хората искат да живеят в независима и демократична страна. За мен това е успех.
Помогна ли Ви наградата "Сахаров"
Само ние отвътре сме в състояние да променим нещата, да направим страната ни демократична и свободна. Но солидарността, демонстрирана от европейските лидери, е много важна. Колкото по-голяма е подкрепата, която получаваме от ЕП и лидерите на ЕС, толкова по-трудно е за един диктатор да продължи своята репресия.
Как може мрежата "Сахаров да помогне в борбата за човешки права?
Ние сме далеч един от друг и ситуациите в нашите страни са много различни, но аз вярвам, че мрежата може да е от полза. Например, ние правим общи изявления. Това е само началото, още ни липсват колективни действия и това е нещо, по което трябва да работим.
Тази година петима активисти на Арабската пролет спечелиха наградата "Сахаров". Смятате ли, че ние сме свидетели на траен демократичен преход или това ще остане просто един епизод?
Все още има хора, които мислят, че в някои страни хората не са готови за демокрация. Те си мислят, че диктатор начело на страната е нещо нормално. Вярвам, че всяка нация, всеки мъж и всяка жена искат да бъдат свободни, защото те се раждат свободни. Това е, което хората от Северна Африка показаха, че всички народи заслужават свобода.
Ако ЕС иска да промени света, трябва да работи в областта на правата на човека. Не мога да си представя, че диктатурата може да е гаранция за стабилност. Само демокрацията може да осигури стабилност.
BG
1
PHOTO
20111020PHT29848.jpg
BG
2
PHOTO
20111213PHT34057.jpg
BG
3
LINK
http://europarltv.europa.eu/bg/search.aspx?keyword=Sakharov
BG
4
LINK
/ep-live/bg/plenary/search-by-date
BG
5
LINK
/ep-live/bg/other-events/search?legislature=&organ-code=&start-date=&end-date=&pageIndex=
BG
6
LINK
/aboutparliament/en/002398d833/Sakharov-Prize-for-Freedom-of-Thought.html
BG
7
PHOTO
20111021PHT30015.jpg
BG
8
LINK
/parliament/public/staticDisplay.do;jsessionid=7A766FA5DBB0B50491B72407898DA197.node2?language=BG&id=42
BG
11
LINK
/activities/committees/editoDisplay.do?language=BG&body=DROI&id=1
BG
12
PHOTO
20111213PHT34061.jpg
BG
13
PHOTO
20111213PHT34049.jpg
BG
14
PHOTO
20111128PHT32598.jpg
BG
15
PHOTO
20111128PHT32592.jpg
BG
16
PHOTO
20111128PHT32596.jpg
BG
17
PHOTO
20111128PHT32594.jpg
BG
18
PHOTO
20111128PHT32576.jpg
BG
19
PHOTO
20111017PHT29495.jpg
BG
20
PHOTO
20110913PHT26590.jpg
BG
21
LINK
/parliament/public/staticDisplay.do;jsessionid=3105854D57B9F9CA830DDBCF06BE187F.node2?language=BG&id=42
BG
22
PHOTO
20101213PHT09280.jpg
BG
23
PHOTO
20090922PHT61064.jpg
BG
24
PHOTO
20111109PHT31034.jpg
BG
25
PHOTO
20111109PHT31030.jpg
-//EP//TEXT IM-PRESS 20111017IPR29438 0 NOT XML V0//BG
-//EP//TEXT IM-PRESS 20110912IPR26376 0 NOT XML V0//BG
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
