P6_TA(2009)0032
Подновяване на Споразумението за научно и технологично сътрудничество между ЕО и САЩ *
A6-0006/2009
Законодателна резолюция на Европейския парламент от 3 февруари 2009 г. относно предложението за решение на Съвета за подновяване на Споразумението за научно и технологично сътрудничество между Европейската общност и правителството на Съединените американски щати ( COM(2008)0581 – C6-0392/2008 – 2008/0184(CNS) )
(Процедура на консултация)
Европейският парламент
, –
като взе предвид предложението за решение на Съвета ( COM(2008)0581 ),
–
като взе предвид Решение № 1982/2006/EO на Европейския парламент и на Съвета от 18 декември 2006 година относно Седмата рамкова програма на Европейската общност за научни изследвания, технологично развитие и демонстрационни дейности (2007‐2013 г.) OВ L 412, 30.12.2006 г., стр. 1.
,
–
като взе предвид член 170 и член 300, параграф 2, алинея първа от Договора за ЕО,
–
като взе предвид член 300, параграф 3, алинея първа от Договора за ЕО, съобразно която Съветът се е консултирал с него ( C6-0392/2008 ),
–
като взе предвид член 51, член 83, параграф 7, и член 43, параграф 1, от своя правилник,
–
като взе предвид доклада на Комисията по промишленост, изследвания и енергетика ( A6-0006/2009 ),
1.
Одобрява подновяването на споразумението;
2.
Възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите-членки и на Съединените американски щати.
