Енергетиката - ключова тема на пленарната сесия
Енергетика
2007-09-24 - 13:56
Енергетиката е на дневен ред в ЕП
Енергийните въпроси ще бъдат една от ключовите теми на тази пленарна сесия. Депутатите ще обсъдят пътната карта за възобновяемите енергийни източници и разработването на обща европейска външна политика в областта на енергетиката. И двата дебата са следствие на докладите по собствена инициатива на Britta Thomsen (ПЕС, Дания) и Jacek Saryusz-Wolski (ЕНП-ЕД, Полша).
В доклада на г-жа Thomsen, който ще бъде обсъден днес, се настоява до 2020 г. 1/5-та от енергията, произведена в Европейския съюз, да бъде от възобновяеми енергийни източници. Докладът на г-н Saryusz-Wolski ще бъде обсъден утре. В него се отправя призив за разработване на обща европейска външна политика в областта на енергетиката и за създаване на поста "Висш представител за външната енергийна политика", който да координира дейността на Европейския съюз в тази област.
Пътна карта за възобновяемите енергийни източници
През март 2007 г. Европейският съвет реши, че до 2020 г., 20% от използваната енергия в Европейския съюз трябва да се произвежда от възобновяеми източници.
В доклада на Britta Thomsen се отправя призив към Европейската комисия да представи, най-късно до края на тази година, законодателна рамка в тази област и да предложи отраслов подход, поставяйки ясни и задължителни цели за отраслите на електроенергията, транспорта, отоплението и охлаждането.
Г-жа Thomsen смята, че тази цел не бива да се разглежда като допълнителен товар за Европейския съюз, а като реален шанс: "Повече "зелена" енергетика ще създаде нови работни места, ще генерира изследователска дейност и иновации, а също така ще подпомогне за засилването на енергийната сигурност на Европа и намаляване на емисиите на СО2". Според нея е изключително важно възобновяемите енергийни източници да се интегрират бързо във вътрешния енергиен пазар.
Външна политика в областта на енергетиката
В своя доклад, г-н Saryusz-Wolski, който е председател на Комисията по външни работи, предлага Европейският съюз "да говори в един глас" по въпросите на енергетиката, разработвайки обща европейска външна политика в тази област.
В доклада се настоява за назначаване на Висш представител за външната енергийна политика, който ще работи едновременно за Съвета и Комисията, координирайки всички политики в рамките на общата европейска външна енергийна политика и "допринасяйки за способността на Европейския съюз да защитава интересите си в областта на енергийната сигурност при воденето на преговори с външни партньори".
Според г-н Saryusz-Wolski Договорът за енергийната харта (ДЕХ) трябва да представлява "крайъгълният камък на общата европейска външна политика в областта на енергетиката".
Относно Русия в доклада се подчертава, че енергийното партньорство с нея трябва да се основава "единствено на принципа на демокрация и равно третиране при еднакви условия на пазарен достъп".
Докладът предлага и различни варианти за намаляване на зависимостта на Съюза от външни енергийни източници, посочвайки че диверсификацията е от изключително значение.
Не на последно място се изтъква, че при осъществяването на енергийната политика Европейският съюз трябва да бъде в унисон със своите фундаментални ценности, а именно - човешки права, демокрация и върховенство на закона. Подчертава се също така, че е от "жизненоважно значение Европейският съюз да продължи да води глобална борба с изменението на климата" в съответствие с целите от Киото.
20070921STO10534 На живо по EP live Пленарна сесия на Европейския парламент - Страсбург 24 - 27 септември 2007 г. Доклад относно "Пътна карта за възобновяемите енергийни източници в Европа" Доклад относно "Към обща европейска външна политика в областта на енергетиката“ A roadmap for renewable energy in Europe Call for a "High Official" to coordinate EU foreign policy on energy
BG
1
PHOTO
20070921PHT10583.jpg
BG
2
LINK
/eplive/vod/livestream/default_bg.htm
-//EP//TEXT IM-PRESS 20070831BRI09932 FULL-TEXT NOT XML V0//BG
-//EP//TEXT REPORT A6-2007-0287 0 NOT XML V0//BG
-//EP//TEXT REPORT A6-2007-0312 0 NOT XML V0//BG
-//EP//TEXT IM-PRESS 20070831BRI09932 ITEM-012-EN NOT XML V0//BG
-//EP//TEXT IM-PRESS 20070831BRI09932 ITEM-010-EN NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
