ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0087/09
съгласно член 115 от Правилника за дейността на ЕП
от
Gabriele Albertini
, от името на Комисия по външни работи
към Комисията
Относно: Разработване на газопровод "Набуко"
На 13 юли, държавите-членки на ЕС и Турция подписаха в Анкара споразумение, което проправя път за осъществяване на газопровода „Набуко“, с цел намаляване на зависимостта на Европа от руския газ. Месец по-късно (на 6-ти август) турският министър-председател Ердоган и руският министър-председател Путин подписаха протокол за започване на изследователска работа по газопровода „Южен поток“, който също се отнася до Южния коридор.
Как Комисията оценява успоредното начало на тези два проекта? Какви конкретни действия предприема Комисията с цел подкрепа за „Набуко“?
По какъв начин Комисията възнамерява да разгледа този въпрос с Турция, която играе решаваща и стратегическа роля по отношение на разработването на Южния коридор?
