Гъвкавата сигурност - средство за реформа на пазара на труда
Политика по заетостта
2007-11-29 - 13:56
Европейският парламент прие незаконодателен доклад, който силно подкрепя заключението, че "гъвкавостта може да бъде в интерес както на работниците, така и на работодателите, и че това може да се постигне чрез насърчаване на приспособими и надеждни договорни механизми, в т.ч. постоянни договори."
ЕП подчертава, че гъвкавата сигурност може да бъде политическа стратегия за реформиране на пазара на труда и като такава трябва да бъде изчерпателна, като включва всички съществуващи аспекти на заетостта и социалната политика както на национално равнище, така и на равнище на ЕС.
Депутатите предлагат през м. декември 2007 г. Съветът да разгледа възможността за изтегляне на датата за отмяна на преходните мерки, които възпрепятстват свободното движение на работници от осем нови държави-членки до 1 януари 2009 г. Докладът от Ole Christensen (ПЕС, Дания) подчертава, че премахването на пречките за мобилност в края на 2008 г. би било важно политическо послание, потвърждаващо ангажимента на Европейския съюз да направи всичко възможно, за да подобри географската и професионална мобилност на работниците.
Също така депутатите предлагат Европейският съвет през м. декември 2007 г. да приеме по-балансиран набор от общи правила за гъвкава сигурност, основаващи се на създаването на качествена заетост и укрепването на ценностите на европейския социален модел; счита, че тези принципи следва да включват:
- насърчаване на трайни трудови правоотношения и устойчиви практики на пазара на труда; - действия в подкрепа на създаването на приспособими и надеждни договорни механизми и действия, насочени срещу неправомерните трудови практики, особено при някои нестандартни договори; - премахване на сегментацията на пазара на труда чрез насърчаване на сигурността на трудовата заетост и подобряване на сигурността на работните места; всички работници трябва да разполагат с ядро от права, независимо от трудовия им статут; - съчетаване на професионалния и семейния или личния живот и насърчаване на концепцията за "достойни условия на труд"; - партньорство между правителството (на местно, регионално и национално равнище), социалните партньори и гражданското общество при управлението на промяната; - равнопоставеност на половете и насърчаване на равните възможности за всички; - създаване и прилагане на национални пътища в тесни консултации със социалните партньори в съответствие с националните обичаи и практика; - увеличаване на приспособимостта на предприятията и работниците чрез засилване на сигурността по време на преходите посредством мобилизиране на активни политики на пазар на труда; - необходимост от квалифицирана и приспособима работна сила, съчетавайки по този начин активните политики на пазара на труда с инвестиции в обучението през целия живот с цел повишаване на възможностите за наемане на работа; - макроикономическа рамка за балансиран и устойчив растеж и повече и по-добри работни места;
20071128IPR14002
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
