ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0008/09
съгласно член 108 от Правилника за дейността на ЕП
от
Helmuth Markov
, от името на Комисия по международна търговия
към Комисията
Относно: Производство и заетост в сектора на текстила и облеклото в различни държави-членки на ЕС
Европейският съюз и Китай се споразумяха за прилагане на система за съвместно наблюдение на износа на някои категории текстилни продукти и облекло от Китай за държави-членки на ЕС, но срокът на действие на тази система изтече на 31 декември 2008 г.
През последните две години 350 000 работни места бяха закрити, а броят дружества намаля с 5% за същия период от време.
Като има предвид увеличаващият се брой предприятия, които прекратяват или преместват производството си, което води до увеличаване на безработицата в редица региони:
внасяла ли е Комисията или някоя държава-членка предложение или искане за удължаване на срока на механизма за наблюдение след 31 декември 2008 г. или за други мерки в този смисъл;
какви мерки възнамерява да приеме Комисията за защита на производството и заетостта в сектора на текстила и облеклото;
ще продължи ли Комисията да наблюдава развитието на пазара в реално време (статистика на вноса и митническо наблюдение) и да уведомява сектора за най-новите изменения в областта;
какво е текущото състояние по отношение на предложението за регламент за етикетиране „произведено в“;
какви мерки е взела Комисията във връзка с предложенията, приети от Европейския парламент в неговата резолюция от 13 декември 2007 г. ( P6_TA(2007)0628 )?
