Депутатите гласуваха за почти пълна забрана на търговията с тюленови продукти
Изслушвания
Потребители
2009-05-05 - 14:09
Днес в Парламента: Депутатите гласуват за забрана на продукти от убити тюлени Търговията на тюленови продукти в ЕС като цяло ще бъде забранена, след като депутатите приеха днес нови правила по този въпрос. Ловът, извършван от инуитски и други автохтонни общности, както и този, целящ устойчиво управление на морските ресурси, ще бъдат изключени от приложението на новото законодателство.
Основната цел на новото законодателство е да се премахне настоящата разпокъсаност на вътрешния пазар и да се реагира на загрижеността, свързана с хуманното отношение към животните. Според доклада на Diana Wallis (АЛДЕ, Великобритания), пускането на пазара в ЕС на тюленови продукти като цяло няма да бъде разрешено, като се предвиждат изключения при спазването на строги условия.
Регламентът установява хармонизирани правила за търговията на тюленови продукти. Според тях ще бъде забранена търговията с продукти като месо, масло, органи от тюлени, тюленови кожи и продукти от тях (моторни и скиорски ръкавици, обувки, шапки и т.н), както и фармацевтични продукти, продавани като "Омега 3" добавки.
Новите правила се отнасят и за вноса. Според постигнатото между депутатите и Съвета споразумение, вносът ще бъде позволен, в случаите, когато е от случайно естество, с нетърговска цел и съдържа единствено продукти за лична употреба на пътуващи и техните семейства.
Изключение за инуитите
Дерогацията относно инуитските (или ескимоските) и други автохтонни общности ще се отнася за продукти, произлизащи от традиционни и провеждани с цел препитание ловувания, които ще могат да бъдат търгувани.
Устойчивото управление на морските ресурси
Членовете на ЕП и представителите на Съвета постигнаха съгласие относно друго изключение, което позволява пускането на пазара на тюленови продукти, произхождащи от ловувания (регулирани от националното законодателство), чиято единствена цел е устойчивото управление на морските ресурси.
Нови хармонизирани правила
Държавите членки ще изпращат на Комисията на всеки 3 години доклад, отразяващ ефекта от действието на настоящия регламент в културен, икономически и социален план, както и във връзка с изискването за хуманно отношение към тюлените.
Държавите членки на ЕС, в които се извършва лов на тюлени, са Швеция, Финландия и Великобритания.
Влизане в сила на регламента
Регламентът влиза в сила 20 дни след публикуването му в Официалния вестник на ЕС и се прилага 6 месеца след датата на влизане в сила.
Diana Wallis (АЛДЕ, Обединено кралство)
Докладчик
A6-0118/2009
Доклад относно предложението за регламент на Европейския парламент и на Съвета относно търговията с тюленови продукти
Процедура за съвместно вземане на решение (първо четене)
Дебат: 4 май 2009 г.
Гласуване: 5 май 2009 г.
550 гласа "за", 49 "против" и 41 "въздържали се".
20090504IPR54952 Приетият текст, разискванията, резултатите от гласуванията и поименните гласувания на доклада относно търговията с тюленови продукти ще бъдат публикувани скоро на този линк (на дати 4 и 5 май) Процедурно досие относно търговията с тюленови продукти Комисия за вътрешен пазар и защита на потребителите
BG
1
EUROPARL-TV
http://europarltv.europa.eu/swf/EmbedPlayer.swf?vid=07c7a714-b340-40db-9251-c5516ac0a84c&cid=0c8dedcf-1098-46c9-9b85-6f2b0f0b120d&lang=en&bitrate=512&loop=off&autoplay=off&startVolume=medium&showTitle=on&showBottom=on
BG
2
LINK
/activities/plenary/ta/calendar.do?language=BG
BG
3
LINK
/oeil/FindByProcnum.do?lang=en&procnum=COD/2008/0160
BG
4
LINK
/activities/committees/homeCom.do?language=BG&body=IMCO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
