P7_TA(2009)0092
Обезщетяване на пътниците в случай на фалит на авиокомпания
B7-0153/2009
Резолюция на Европейския парламент от 25 ноември 2009 г. относно обезщетяването на пътниците в случай на фалит на авиокомпания
Европейският парламент
, –
като взе предвид въпроса с искане за устен отговор от 15 октомври 2009 г. до Комисията относно обезщетяването на пътниците в случай на фалит на авиокомпания ( O-0089/09 – B7-0210/2009 ),
–
като взе предвид Директива 90/314/ЕИО на Съвета от 13 юни 1990 г. относно пакетните туристически пътувания, пакетните туристически ваканции и пакетните туристически обиколки OВ L 158, 23.6.1990 г., стр. 59.
,
–
като взе предвид Регламент (ЕО) № 2027/97 на Съвета от 9 октомври 1997 г. относно отговорността на въздушните превозвачи при въздушния превоз на пътници и на техния багаж OВ L 285, 17.10.1997 г., стр. 1.
,
–
като взе предвид Регламент (ЕО) № 785/2004 на Европейския парламент и на Съвета от 21 април 2004 г. относно застрахователните изисквания за въздушни превозвачи и оператори на въздухоплавателни средства OВ L 138, 30.4.2004 г., стр. 1.
,
–
като взе предвид Регламент (EО) № 261/2004 на Европейския парламент и на Съвета от 11 февруари 2004 г. относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети OВ L 46, 17.2.2004 г., стр. 1.
,
–
като взе предвид Регламент (ЕО) № 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността OВ L 293, 31.10.2008 г., стр. 3.
,
–
като взе предвид 115, параграф 5 от своя правилник,
A.
като има предвид, че Директива 90/314/ЕИО (Директива за пакетните туристически пътувания) регулира аспекти от дейността с пакетните туристически ваканции и предвижда подходящо обезщетение и репатриране на потребителите в случай на фалит на фирми за пакетни туристически ваканции;
Б.
като има предвид, че Регламент (ЕО) № 2027/97 определя естеството на отговорността на въздушните превозвачи в случай на произшествия и условията за обезщетяване на пътниците;
В.
като има предвид, че Регламент (ЕО) № 785/2004 установява застрахователните изисквания, които въздушните превозвачи и операторите на въздухоплавателни средства трябва да изпълняват;
Г.
като има предвид, че Регламент (ЕО) № 261/2004 предвижда обезщетяване и помощ на пътниците, на които е отказан достъп на борда или чиито полети са отменени или имат голямо закъснение;
Д.
като има предвид, че Регламент (ЕО) № 1008/2008 установява строги финансови правила за операторите на въздухоплавателни средства;
Е.
като има предвид, че през последното десетилетие броят на относително малките нискотарифни въздушни превозвачи, които летят до популярни ваканционни дестинации, както и броят на превозваните от тях пътници, нарасна значително;
Ж.
като има предвид, че през последните девет години имаше 77 фалита в сектора на въздухоплаването, вследствие на които в някои случаи множество пътници останаха блокирани в своите курорти, без да могат да използват обратния полет;
1.
Припомня, че Комисията е провела широкообхватна консултация със заинтересованите страни по въпроса за фалита на авиокомпаниите;
2.
Припомня, че Комисията е предприела мащабно проучване на проблемите, свързани с фалита на авиокомпаниите, и тяхното отражение върху пътниците и е предала своите заключения на Парламента през февруари 2009 г.;
3.
Отбелязва резултатите от това проучване и набора от възможности, които то разглежда;
4.
В тази връзка припомня, че съществуват редица възможности, които Комисията би могла да следва, за да укрепи позицията на пътниците в случай на фалит на авиокомпания, включително чрез задължително застраховане за авиокомпаниите; доброволно застраховане за пътниците, което самите авиокомпании биха били задължени да предложат, и създаването на гаранционен фонд;
5.
Призовава Комисията да разгледа възможността за законодателно предложение, което следва да цели по-конкретно да осигури обезщетяването на пътниците на обявените в ликвидация авиокомпании и което да установи финансовите и административните условия, включително принципа за взаимна отговорност за пътниците на всички авиокомпании, които летят в една и съща посока и разполагат със свободни места, което би гарантирало репатрирането на пътниците, които са блокирани на чуждестранно летище в случай на фалит на авиокомпания и, ако сметне за необходимо, да представи такова не по-късно от 1 юли 2010 г.; отправя искане към Комисията да предложи, при преглеждането на Директивата за пакетните туристически пътувания, разширяване на репатрирането или пренасочването за засегнатите пътници;
6.
Призовава Комисията да разгледа възможността за разширяване на обхвата на подобни мерки до авиокомпании, които са преустановили дейността си и са причинили на пътниците неудобство, подобно на това, причинено от фалиралите авиокомпании;
7.
Призовава Комисията да проучи бързото освобождаване на конфискувани въздухоплавателни средства от националните регулаторни органи, така че те да могат да се използват за отвеждането на блокираните пътници у дома;
8.
Възлага на своя председател да предаде настоящата резолюция на Съвета, на Комисията и на правителствата и парламентите на държавите-членки.
