P7_TA-PROV(2011)0087
Реципрочността във визовия режим – солидарност с неравностойното положение на чешките граждани вследствие едностранното въвеждане на визи от страна на Канада
P7_DCL(2010)0089
Декларация на Европейския парламент от 8 март 2011 г. относно възстановяването на реципрочността във визовия режим – солидарност с неравностойното положение на чешките граждани вследствие едностранното въвеждане на визи от страна на Канада
Европейският парламент
, –
като взе предвид член 123 своя правилник,
A.
като има предвид, че през юли 2009 г. Канада наложи едностранно визов режим за гражданите на Чешката република, които са поставени в неравностойно положение в сравнение с други граждани в ЕС, а Канада, въпреки всички призиви, не е обявила дата, на която ще премахне този визов режим,
Бкато има предвид, че едно допълнително забавяне на прекратяването на неравностойното положение на чешките граждани би могло да застраши бъдещото ратифициране на всеобхватното икономическо и търговско споразумение между ЕС и Канада,
В.
като има предвид, че Чешката република не може да въведе самостоятелно визов режим за канадските граждани,
Г.
като има предвид, че Комисията и Съветът не действат с достатъчна решителност по този въпрос,
1.
Призовава Комисията и Съвета да увеличат политическия натиск върху Канада, с цел определянето на възможно най-ранна дата за премахване на визовия режим за чешки граждани, както и за прекратяване на други нарушения на реципрочността във визовия режим спрямо гражданите на България и Румъния;
2.
Изтъква, че ако това нарушение на реципрочността не бъде разрешено скоро, ЕС би следвало да наложи последващи ответни мерки;
3.
Призовава Комисията да въведе нов механизъм, заместващ двустранните разпоредби, който да гарантира пълна реципрочност за всички държави-членки по отношение на визовия режим и да обезпечава, че ако трета страна наруши визовата реципрочност, всички държави-членки незабавно възстановяват визовия режим за гражданите на съответната държава;
4.
Възлага на своя председател да предаде настоящата декларация, придружена от списък с имената на подписалите я лица Списъкът на подписалите се е публикуван в Приложение 2 към протокола от заседанието на 8.3.2011 г. ( P7_PV-PROV(2011)03-08(ANN2) ).
, на Комисията, Съвета и парламентите на държавите-членки.
