A6-0027/2009
27.1.2009
ДОКЛАД
относно преразглеждане на Правилника за дейността по отношение на процеса на внасяне и разглеждане на петиции
(2006/2209(REG))
Комисия по конституционни въпроси
Докладчик:
Gérard Onesta
PE 407.913v02-00
СЪДЪРЖАНИЕ
ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ.................................3
СТАНОВИЩЕ на комисията по петиции ...............................................................12
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ...................................21
ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно преразглеждане на Правилника за дейността по отношение на процеса на внасяне и разглеждане на петиции
( 2006/2209(REG) )
Европейският парламент ,
– като взе предвид писмото на своя председател от 20 юли 2006 г.,
– като взе предвид членове 201 и 202 от своя правилник,
– като взе предвид доклада на комисията по конституционни въпроси и становището на комисията по петиции ( A6‑0027/2009 ),
1. реши да внесе в своя правилник долупосочените изменения;
2. напомня, че настоящите изменения влизат в сила на първия ден от следващата месечна сесия, с изключение на изменението, свързано с член 193а (нов), което ще влезе в сила на първия ден след влизането в сила на съответната разпоредба на Договора;
3. възлага на своя председател да предаде за сведение настоящото решение на Съвета и на Комисията.
Изменение
1
Правилник за дейността на Европейския парламент
Член 191 – параграф 2 a (нов)
Текст в сила
Изменение
2а. Когато дадена петиция е подписана от няколко физически или юридически лица, подписалите лица определят представител и заместник-представители, които за целите на прилагането на следващите разпоредби се считат за вносители на петицията.
Ако такива лица не са определени, за вносител на петицията се счита първото подписало я лице или друго съответно лице.
Изменение
2
Правилник за дейността на Европейския парламент
Член 191 – параграф 2 б (нов)
Текст в сила
Изменение
2б. Всеки вносител на петиция може по всяко време да оттегли подкрепата си за петицията.
Петицията става нищожна, след като всички вносители оттеглят подкрепата си.
Обосновка
Понастоящем Правилникът за дейността на ЕП не предвижда възможността вносителят на дадена петиция да оттегли подкрепата си за нея.
Предвид растящия брой петиции, които се подкрепят от значителен брой лица и които често засягат по-скоро въпроси от политическа значимост, отколкото пряко да засягат малък брой лица, изглежда необходимо да се даде такава възможност на вносителите на петиции.
Изменение
3
Правилник за дейността на Европейския парламент
Член 191 – параграф 3
Текст в сила
Изменение
3. Петициите трябва да бъдат написани на един от официалните езици на Европейския съюз.
3. Петициите трябва да бъдат написани на официален език на Европейския съюз.
Петициите, написани на друг език, се разглеждат само когато вносителят им е приложил превод или резюме на един от официалните езици на Европейския съюз . Преводът или резюмето служат за основа на работата на Парламента. В кореспонденцията на Парламента с вносителя на петицията се използва официалният език, на който е съставен преводът или резюмето.
Петициите, написани на друг език, се разглеждат само когато вносителят им е приложил превод на един от официалните езици. В кореспонденцията на Парламента с вносителя на петицията се използва официалният език, на който е съставен преводът или резюмето.
Бюрото може да вземе решение петициите и кореспонденцията с вносителите на петиции да се съставят на други езици, които се използват в дадена държава-членка.
Обосновка
Бюрото вече реши при кореспонденция с граждани на баски, каталонски и галисийски Парламентът да отговаря съответно на тези езици.
Изменение
4
Правилник за дейността на Европейския парламент
Член 191 – параграф 5
Текст в сила
Изменение
5. Вписаните в регистъра петиции се изпращат от председателя на Парламента на компетентната комисия, която първо проверява дали регистрираните петиции попадат в сферите на дейност на Европейския съюз .
5. Вписаните в регистъра петиции се изпращат от председателя на Парламента на компетентната комисия, която първо установява допустимостта или недопустимостта на петицията в съответствие с член 194 от Договора за ЕО .
Ако компетентната комисия не успее да постигне единодушие по допустимостта на петицията, тя се обявява за допустима по искане на най-малко една четвърт от членовете на комисията.
Обосновка
Правото на петиция е изключително важно гражданско право, което се основава на първичното право и не трябва да бъде ограничавано от политически мотивирано решение. Следователно решението относно допустимостта на петицията, като такова с много чувствителен характер, се очаква да бъде правно, макар че има някои политически аспекти.
За предпочитане решението следва да бъде взето само с единодушие от членовете на комисията. Понеже въпреки това е трудно да се постигне единодушие по някои политически въпроси, изглежда целесъобразно да се предостави на квалифицирано малцинство правото да се противопоставя на обявяването за недопустимост, като изключителен случай, с цел преодоляване на безизходно положение.
Изменение
5
Правилник за дейността на Европейския парламент
Член 191 – параграф 6
Текст в сила
Изменение
6. Петициите, обявени за недопустими от комисията, се оставят без разглеждане ; техните вносители се уведомяват за взетото решение и за мотивите за него .
6. Петициите, обявени за недопустими от комисията, се оставят без разглеждане; техните вносители се уведомяват за взетото решение и за мотивите за него. По възможност могат да се препоръчват други начини на обжалване.
Изменение
6
Правилник за дейността на Европейския парламент
Член 191 – параграф 7
Текст в сила
Изменение
7. В случаите по предходния параграф комисията може да предложи на вносителя на петицията да се обърне към компетентния орган на съответната държава-членка или на Европейския съюз.
заличава се
Изменение
7
Правилник за дейността на Европейския парламент
Член 191 – параграф 8
Текст в сила
Изменение
8. Ако лицето, което е подало петицията, не поиска тя да бъде разгледана при условията на поверителност, петицията се вписва в публичен регистър.
8. По правило, след вписването им в регистъра, петициите стават обществено достъпни документи и Парламентът може от съображения за прозрачност да публикува името на вносителя и съдържанието на петицията.
Изменение
8
Правилник за дейността на Европейския парламент
Член 191 – параграф 8 a (нов)
Текст в сила
Изменение
8a. Независимо от разпоредбите на предходния параграф 8, вносителят на петиция може да изиска да не се посочва неговото или нейното име с оглед защита на неприкосновеността на неговия или нейния личен живот и в такъв случай Парламентът е длъжен да се съобрази с искането.
В случаите, в които не могат да се извършват проверки по петицията по причини, свързани с анонимността на вносителя, се извършва допитване до вносителя на петицията относно последващите действия.
Изменение
9
Правилник за дейността на Европейския парламент
Член 191 – параграф 8 б (нов)
Текст в сила
Изменение
8б. Вносителят на петиция може да изиска неговата или нейната петиция да бъде разгледана в условията на поверителност, при което Парламентът взема подходящи предпазни мерки за гарантиране, че съдържанието няма да стане публично достояние. Вносителят на петицията ще бъде информиран точно при какви условия следва да се прилага настоящата разпоредба.
Изменение 1
0
Правилник за дейността на Европейския парламент
Член 192 – параграф -1 (нов)
Текст в сила
Изменение
-1. Допустими петиции се разглеждат от компетентната комисия в хода на обичайната й дейност чрез разискване на редовно заседание или посредством писмена процедура. Вносителите на петиции могат да бъдат поканени за участие в заседание на комисията, ако тяхната петиция ще е предмет на разискването, или те могат да поискат да присъстват. Правото да се изказват се дава на вносителите на петиции по преценка на председателя.
Изменение 1
1
Правилник за дейността на Европейския парламент
Член 192 – параграф 1
Текст в сила
Изменение
1. Компетентната комисия може да реши да изготви доклад или по друг начин да изрази становището си по петициите, които е обявила за допустими .
1. По отношение на допустима петиция комисията може да реши да изготви доклад по собствена инициатива в съответствие с член 45, параграф 1 от Правилника за дейността или да внесе в Парламента кратко предложение за резолюция, при условие че няма възражения от страна на Председателския съвет . Такива предложения за резолюции се включват в дневния ред на месечната сесия , която се провежда н е по-късно от осем седмици след приемането им в комисия . Те се поставят на еднократно гласуване без разисквания, освен ако Председателският съвет реши по изключение да приложи член 131а от Правилника за дейността.
Комисията може , особено в случаите на петиции, целящи промяна на действащи нормативни разпоредби, да иска становища от други комисии съгласно член 46 .
Съгласно член 46 и приложение VI комисията може да иска становища от други комисии със специална компетентност по разглеждания въпрос .
Изменение 1
2
Правилник за дейността на Европейския парламент
Член 192 – параграф 2
Текст в сила
Изменение
2. Създава се електронен регистър, чрез който гражданите могат да подкрепят вносителя на дадена петиция, като положат своя електронен подпис под петициите, които са обявени за допустими и вписани в регистъра.
2. Създава се електронен регистър, чрез който гражданите могат да подкрепят или да оттеглят подкрепата си за вносителя на дадена петиция, като положат своя електронен подпис под петициите, които са обявени за допустими и вписани в регистъра.
Изменение 1
3
Правилник за дейността на Европейския парламент
Член 192 – параграф 3
Текст в сила
Изменение
3. При разглеждане на петиции или установяване на факти комисията може да организира изслушвания на вносителите на петициите или общи изслушвания, или да командирова членове да установят фактите на място .
3. При извършване на проверки по петиции , установяване на факти или търсене на решения комисията може да организира посещения за установяване на факти в засегнатата(ия) от петицията държава-членка или регион.
Докладите за посещенията се съставят от участниците в тях. След одобрение от комисията, те се изпращат до председателя на Европейския парламент.
Изменение 1
4
Правилник за дейността на Европейския парламент
Член 192 – параграф 4
Текст в сила
Изменение
4. С оглед на изготвянето на становищата си парламентарната комисия може да поиска от Комисията на Европейския съюз да ѝ предостави документи и информация , както и да ѝ осигури достъп до нейните служби .
4. Парламентарната комисия може да поиска от Комисията на Европейския съюз да ѝ съдейства, по-специално чрез информация относно прилагането и съблюдаването на правото на Общността, както и като предоставя цялата информация и всички документи, свързани с петицията. Представители на Комисията са поканени да участват в заседанията на парламентарната комисия.
Изменение 1
5
Правилник за дейността на Европейския парламент
Член 192 – параграф 5
Текст в сила
Изменение
5. Когато е необходимо, комисията внася в Парламента предложения за резолюции по разгледаните от нея петиции.
5. Парламентарната комисия може да поиска от председателя на Парламента да изпрати становището или препоръката й на Европейската комисия, Съвета или съответния орган на държавата-членка с оглед предприемане на действия или даване на отговор .
Комисията може също да поиска становищата ѝ да бъдат изпратени от председателя на Парламента до Комисията или Съвета.
Изменение 1
6
Правилник за дейността на Европейския парламент
Член 192 – параграф 7
Текст в сила
Изменение
7 . Председателят уведомява вносителите на петициите за взетите решения и за мотивите за тях.
7. Вносителят на петицията се уведомява за взетото от комисията решение и за мотивите за него .
Когато завърши разглеждането на допустима петиция, процедурата по разглеждане на петицията се обявява за приключена и вносителят й се уведомява за това.
Изменение 1
7
Правилник за дейността на Европейския парламент
Член 193 a (нов)
Текст в сила
Изменение
Член 193a
Инициатива на гражданите
Когато Парламентът бъде информиран, че Европейската комисия е била поканена да представи предложение за нормативен акт по член 11, параграф 4 от Договора за ЕС, комисията по петиции проверява дали има вероятност това да се отрази на нейната дейност и при необходимост информира за това вносителите, които са внесли петиции по свързани теми.
Обосновка
Това изменение не може да има правно действие преди влизането в сила на Договора от Лисабон.
10.1.2008
СТАНОВИЩЕ на комисията по петиции
на вниманието на комисията по конституционни въпроси
относно преразглеждане на Правилника за дейността на ЕП по отношение на процеса на внасяне и разглеждане на петиции
(( 2006/2209(REG) )
Докладчик по становище:
Robert Atkins
Встъпителни бележки
Действащите правила, свързани с правото на петиция и упражняването на правомощията на Парламента във връзка с постъпилите петиции от вносители на петиции, поначало издържаха изпитанието на времето и общо взето доказаха своята пригодност. По-конкретно, те предоставиха рамката, в която на практика бяха приложени разпоредбите на член 194 от Договора.
Въпреки това, през последните години работата на комисията се увеличи, тъй като в много случаи членовете на ЕП сами поемаха инициативата, за да се гарантира, че Парламентът като институция е в състояние по-добре да откликва на тревогите на гражданите на Европа. В хода на този процес стана ясно, че известна "фина настройка" на действащите правила би позволила на членовете на ЕП по-ясно да отразяват прагматичната и постепенна еволюция на отношението им към петициите. Не се счита за необходимо или целесъобразно да се предвижда съществена промяна на правилата, които важат за процеса на внасяне и разглеждане на петиции.
Съответно, една от целите на предлаганото преразглеждане е да се подобри прозрачността и яснотата на основните правила, използвани от комисията, и те да се приспособят към потребностите на гражданите в един Европейски съюз, в който членуват 27 държави-членки. Правилата е необходимо да се актуализират и с оглед отразяване на промените, за които Парламентът, и по-конкретно Бюрото, е взело решение, във връзка с процедурите за докладване. Необходимо е и по-ясно описание на връзките между комисията по петиции и Комисията, Съвета и държавите-членки.
Необходим е коментар и по друг конкретен въпрос. След промяната на правилата преди няколко години беше постигнат огромен напредък в технологията на комуникациите и днес гражданите е по-вероятно да се свързват и организират чрез интернет. Все по-голям брой петиции се изпращат по електронен път, както и по време на организирани кампании гражданите искат да имат възможност да прибавят имената си в подкрепа на вече подадени петиции или такива, за които се събират подписи. Необходимо е нашите правила и електронно оборудване да осигуряват възможност за това. Всъщност, секретариатът договаря с компетентните служби техническите процедури, които трябва да бъдат неотложно разработени; следователно трябва да се променят и правилата, за да отразяват това положение. Това не следва да се бърка с вече създадения от Парламента "регистър" на документи, поради което е необходимо да се промени действащият член 192, параграф 2.
Последен, най-важен въпрос, се отнася до необходимостта от гарантиране на прозрачност на процеса на внасяне и разглеждане на петиции като общо правило, едновременно с установяването на юридически по-обвързваща разпоредба относно правото на неприкосновеност на личния живот на физическите лица и поверителността, когато е налице конкретно искане за това от вносителите на петиции. Правото на неприкосновеност на личния живот се отнася конкретно до името и личните данни на вносителя на петиция; поверителността се отнася до същността на повдигнатия от вносителя на петицията въпрос, независимо дали съответното лице е или не е поискало да не се посочва името му.
Предишните проекти на приложения документ са били предмет на обсъждане с политическите групи на равнище секретариат, преди да бъдат представени на координаторите. Сега документът, заедно със забележките на докладчиците, може да бъде цялостно и конструктивно обсъден в комисия.
ПРЕДЛОЖЕНИЯ
Комисията по петиции приканва водещата комисия по конституционни въпроси да включи в своя доклад следните предложения:
Текст в сила
Изменения
Изменение
1
Член 191, параграф 3
3. Петициите трябва да бъдат написани на един от официалните езици на Европейския съюз. Петициите, написани на друг език, се разглеждат само когато вносителят им е приложил превод или резюме на един от официалните езици на Европейския съюз . Преводът или резюмето служат за основа на работата на Парламента. В кореспонденцията на Парламента с вносителя на петицията се използва официалният език, на който е съставен преводът или резюмето.
3. Петициите трябва да бъдат написани на официалeн език на Европейския съюз. Петициите, написани на друг език, се разглеждат само когато вносителят им е приложил резюмиран превод на един от официалните езици. В кореспонденцията на Парламента с вносителя на петицията се използва официалният език, на който е съставен преводът или резюмето.
Изменение
2
Член 191, параграф 4а (нов)
4a. При извършване на проверки по петиции, установяване на факти или търсене на решения комисията може да организира посещения за установяване на факти в засегнатата от петицията държава-членка или регион. Участниците в мисията за установяване на факти изготвят и представят на комисията доклади за такива посещения. Тези доклади се изпращат за сведение и до председателя на Европейския парламент.
Комисията може да реши да предприеме всякакви допълнителни парламентарни действия, каквито счита за необходимо да бъдат предприети.
Обосновка
This amendment clarifies the procedure for reporting back on fact finding missions and enables the committee to take further follow up if deemed necessary.
Изменение
3
Член 191, параграф 5
5. Вписаните в регистъра петиции се изпращат от председателя на Парламента на компетентната комисия, която първо проверява дали регистрираните петиции попадат в сферите на дейност на Европейския съюз .
5. Вписаните в регистъра петиции се изпращат от председателя на Парламента на компетентната комисия, която установява допустимостта или недопустимостта на петицията в съответствие с разпоредбите на Договора и на предходния параграф 1, и съответно уведомява вносителя на петицията .
Изменение
4
Член 191, параграф 6
6. Петициите, обявени за недопустими от комисията, се оставят без разглеждане ; техните вносители се уведомяват за взетото решение и за мотивите за него .
6. Петициите, обявени за недопустими от комисията, се оставят без разглеждане и техните вносители се уведомяват съответно за това . По възможност, могат да се препоръчват алтернативни способи за възможно удовлетворение.
Изменение
5
Член 191, параграф 7
7. В случаите по предходния параграф комисията може да предложи на вносителя на петицията да се обърне към компетентния орган на съответната държава-членка или на Европейския съюз.
заличава се
Изменение
6
Член 191, параграф 8
8. Ако лицето, което е подало петицията, не поиска тя да бъде разгледана при условията на поверителност, петицията се вписва в публичен регистър .
8. По правило, след вписването им в регистъра, петициите стават обществено достъпни документи и Парламентът може от съображения за прозрачност да публикува името на вносителя и съдържанието на петицията.
Изменение
7
Член 191, параграф 8а (нов)
8a. Независимо от разпоредбите на предходния параграф 8, вносителите на петиции могат да изискват да не се посочва името им с оглед защита на неприкосновеността на личния им живот и в такъв случай Парламентът е длъжен да се съобрази с искането.
Изменение
8
Член 191, параграф 8б (нов)
8б. Вносителите на петиции могат да изискват петицията им да бъде разгледана в условията на поверителност, при което Парламентът взема подходящи предпазни мерки за гарантиране, че съдържанието няма да стане публично достояние. Вносителите на петиции ще бъдат информирани точно при какви условия следва да се прилага настоящата разпоредба.
Изменение
9
Член 191, параграф 9
9. Ако комисията счете за необходимо, тя може да отнесе въпроса до омбудсмана.
заличава се
Изменение
10
Член 192, параграф -1 (нов)
-1. Допустими петиции се разглеждат от комисията в хода на обичайната й дейност чрез разискване на редовно заседание или посредством писмена процедура. Вносителите на петиции могат да бъдат поканени за участие в заседание на комисията, ако тяхната петиция ще е предмет на разискването, или те могат да поискат да присъстват. Правото да се изказват се дава на вносителите на петиции по преценка на председателя на комисията.
Изменение
11
Член 192, параграф 1
1. Компетентната комисия може да реши да изготви доклад или по друг начин да изрази становището си по петициите, които е обявила за допустими .
1. Комисията може да реши да изготви доклад и да внесе в Парламента резолюция по собствена инициатива относно допустима петиция, която се разисква на пленарно заседание след получаване на разрешение от компетентния орган.
Комисията може , особено в случаите на петиции, целящи промяна на действащи нормативни разпоредби, да поиска становища от други комисии съгласно член 46.
Комисията може да поиска становища от други комисии със специална компетентност по разглеждания въпрос.
Изменение
12
Член 192, параграф 3
3. При разглеждане на петиции или установяване на факти комисията може да организира изслушвания на вносителите на петициите или общи изслушвания, или да командирова членове да установят фактите на място.
3. При извършване на проверки по петиции, установяване на факти или търсене на решения комисията може да организира посещения за установяване на факти в засегнатата от петицията държава-членка или регион .
Докладите за такива посещения се одобряват от комисията и се предоставят за сведение на председателя на Парламента.
Изменение
13
Член 192, параграф 4
4. С оглед на изготвянето на становищата си парламентарната комисия може да поиска от Комисията на Европейския съюз да й предостави документи и информация, както и да й осигури достъп до нейните служби.
4. С оглед на изготвянето на становището си относно допустима петиция парламентарната комисия може да поиска от Комисията на Европейския съюз да извърши предварителна проверка, по-специално по отношение на последиците за правните норми на Европейския съюз и за разпоредбите на Договора, да й предостави документи и информация или да подпомогне комисията по друг начин. Представители на Комисията на Европейския съюз вземат участие в заседанията на парламентарната комисия.
Изменение
14
Член 192, параграф 5
5. Когато е необходимо, комисията внася в Парламента предложения за резолюции по разгледаните от нея петиции.
5. Парламентарната комисия може да изпрати становището или препоръката си на Европейската комисия, Съвета или съответния орган на държавата-членка с оглед предприемане на действия или даване на отговор. Комисията може да внесе въпрос, изискващ устен отговор, до Съвета или Европейската комисия за разискване в пленарно заседание, придружен от резолюция за приключване на разискването.
Комисията може също да поиска становищата й да бъдат изпратени от председателя на Парламента до Комисията или Съвета.
Изменение
15
Член 192, параграф 7
7. Председателят уведомява вносителите на петициите за взетите решения и за мотивите за тях.
7. Вносителите на петиции се уведомяват за взетите от комисията решения и за мотивите за тях.
Когато завърши разглеждането на допустима петиция, процедурата по разглеждане на петицията се обявява за приключена и вносителят й се уведомява за това.
Изменение
16
Член 193, параграф 2
2. Заглавието и резюмето на текста на петициите, вписани в регистъра, заедно с текстовете на становищата и най-важните решения, взети във връзка с разглеждането на петициите, се въвеждат в база данни, до която има публичен достъп, при условие че вносителят на петицията е съгласен с това. Поверителните петиции се съхраняват в архивите на Парламента, на разположение на неговите членове за справки.
2. Заглавието и резюмето на текста на петициите, вписани в регистъра, заедно с текстовете на становищата и най-важните решения, взети във връзка с разглеждането на петициите, се въвеждат в база данни, до която има публичен достъп, при условие че вносителят на петицията е съгласен с това и комисията разполага с необходимите за целта финансови, технически и човешки ресурси . Поверителните петиции се съхраняват в архивите на Парламента, на разположение на неговите членове за справки.
Обосновка
This amendment recognises the importance of having the required resources as a pre-requisite to establishing a public database.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
20.12.2007 г.
Резултат от окончателното гласуване
+:
–:
0:
24
0
0
Членове, присъствали на окончателното гласуване
Robert Atkins, Inés Ayala Sender, Simon Busuttil, Glyn Ford, Lidia Joanna Geringer de Oedenberg, David Hammerstein, Marcin Libicki, David Martin, Miguel Angel Martínez Martínez, Maria Matsouka, Manolis Mavrommatis, Kathy Sinnott, Rainer Wieland
Заместник(ци), присъствал(и) на окончателното гласуване
Thijs Berman, Carlos Carnero González, Marie-Hélène Descamps, András Gyürk, Margie Sudre, Tatjana Ždanoka
Заместник(ци) (чл. 178, пар. 2), присъствал(и) на окончателното гласуване
Jorgo Chatzimarkakis, José Javier Pomés Ruiz, Grażyna Staniszewska, Antonios Trakatellis, Nicolae Vlad Popa
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
22.1.2009
Резултат от окончателното гласуване
+:
–:
0:
20
1
1
Членове, присъствали на окончателното гласуване
Enrique Barón Crespo, Richard Corbett, Jean-Luc Dehaene, Andrew Duff, Anneli Jäätteenmäki, Aurelio Juri, Sylvia-Yvonne Kaufmann, Timothy Kirkhope, Jo Leinen, Íñigo Méndez de Vigo, Ashley Mote, József Szájer, Riccardo Ventre, Johannes Voggenhuber, Andrzej Wielowieyski
Заместник(ци), присъствал(и) на окончателното гласуване
Costas Botopoulos, Panayiotis Demetriou, Klaus-Heiner Lehne, Gérard Onesta, Sirpa Pietikäinen, Kathy Sinnott, Mauro Zani
