Пленарното заседание в понеделник
Институции
2007-12-11 - 11:13
Председателят на ЕП откри пленарната сесия на ЕП в Страсбург. Ханс-Герт Пьотеринг, Жозе Мануел Барозу и Жозе Сократиш ще подпишат Хартата за основните права на ЕС на тържествена церемония в сряда. Във вторник председателят на ЕП ще връчи на суданския адвокат Сали Махмуд Осман наградата "Сахаров" за 2007 година. Сред другите водещи теми от дневния ред са подготовката за Европейския съветреформата в лозаро-винарския сектор и гласуването на второ четене на бюджета на ЕС.
Председателят на ЕП г-н Ханс-Герт Пьотеринг изрази съболезнованията си към семействата на убитите във Франция двама испански полицаи по време на съвместна френско-испанска операция срещу сепаратистката организация ЕТА. Г-н Пьотеринг подчерта, че тероризмът е атака срещу свободата и демокрацията, "срещу която трябва да се борим с всички сили". След това председателят на ЕП приветства първите пряко избрани 35 членове на Европейския парламент от Румъния, чиито мандат започна днес - 10-ти декември. Той припомни, че изборите за румънски евродепутати, които ще са гласа на румънските граждани в ЕП, се проведоха на 25-ти ноември. Той пожела на новите депутати много успехи в предстоящата година и половина, която остава до края на мандата им, който приключва през юли 2009 г., когато ще се проведат общите избори за следващия Парламент. Г-н Пьотеринг изрази надежда, че 13 от новоизбраните евродепутати, които са били членове на ЕП досега, ще помогнат на новите си колеги бързо да се интегрират в работата на ЕП.
20071211STO14729 Откриване на пленарната сесия: Посрещане на първите пряко избрани членове на ЕП от Румъния
BG
1
PHOTO
20071211PHT14771.jpg
-//EP//TEXT IM-PRESS 20071210IPR14625 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
