P7_TA-PROV(2012)0096
Установяване на ограничение от максимално 8-часово пътуване за животни, транспортирани в Европейския съюз, с цел клане
P7_DCL(2011)0049
Декларация на Европейския парламент от 15 март 2012 г. относно установяването на ограничение от максимално 8-часово пътуване за животни, транспортирани в Европейския съюз, с цел клане
Европейският парламент
, –
като взе предвид член 13 от Договора за Лисабон,
–
като взе предвид своята резолюцията от 5 май 2010 г. относно оценката на плана за действие за защита и хуманно отношение към животните за периода 2006-2010 г. ОВ C 81 E, 15.3.2011 г., стр. 25.
,
–
като взе предвид член 123 своя правилник,
A.
като има предвид, че в съображенията на Регламент (ЕО) № 1/2005 на Съвета се признава, че „транспортирането с дълга продължителност на животни, включително на животни за клане, би трябвало, колкото е възможно, да бъде ограничено“, но все още се позволява дълъг превоз по отношение на разстояние и времетраене, причиняващ тежък стрес на животните, страдания и дори смърт по време на пътуванията;
1.
Отбелязва, че петицията 8hours.eu, с която се отправя призив за установяване на ограничение от максимално 8-часово пътуване за животни, изпратени за клане, се подкрепя от близо един милион европейци;
2.
Призовава Комисията и Съвета да преразгледат Регламент (ЕО) № 1/2005 с цел установяване на ограничение от максимално 8-часово пътуване за животни, транспортирани с цел клане;
3.
Възлага на своя председател да предаде настоящата декларация, придружена от списък с имената на подписалите я лица Списъкът на подписалите се е публикуван в Приложение 2 към протокола от заседанието на 15 март 2012 г. ( P7_PV-PROV(2012)03-15(ANN2) ).
, на Комисията и на държавите-членки.
