Европейски столици на културата през 2012 г.: Гимараеш и Марибор
Култура
2012-02-06 - 16:20
Различни прояви подчертават културното богатството на градовете, избрани за столица на културата Ние, европейците, с право се гордеем с богатото културно наследство на нашите родни краища. Инициативата за определяне на европейска столица на културата дава възможност да се демонстрира чрез различни художествени прояви културното богатство на един или друг град на европейско ниво. Това не само повишава репутацията на дадения град, но носи и приходи от инвестиции и туризъм. Представяме Ви европейските столици на културата за тази година - Гимараеш (Португалия) и Марибор (Словения).
В Гимараеш се е родил първият крал на Португалия, Afonso Henriques. Това е един от европейските градове с най-младо население - почти половината от жителите му не са навършили 30 години. Събитията, организирани в рамките на културната програма тази година, целят да насърчат активното участие на местните хора и да помогнат за трансформирането на Гимараеш от индустриален град в творчески център с конкурентоспособна икономика.
Г-н Rui Tavares (Зелени, Португалия) заявява по повод на Гимараеш, че той се е "превърнал в пример за възстановяването на един град". "Изборът му за европейска столица на културата го трансформира в място, кипящо от съвременна творческа активност и същевременно запазващо своето вековно наследство. Този град задължително трябва да се посети през 2012 г. от любителите на културния туризъм", заявява евродепутатът и напомня да не бъде забравян съседният град Брага, само на 25 км от Гимараеш, който тази година е определен за европейска столица на младежта.
Марибор кани хора на изкуството от целия свят да посетят града и да спомогнат за многостранния културен обмен. В същото време на жителите на града се предлага възможността да участват както като посетители, така и като сътворци в изложби, улични събития и концерти.
Словенският депутат на Европейския парламент г-н Milan Zver (ЕНП) казва във връзка с избора на Марибор: "Като словенец от региона Долна Щирия се гордея, че Марибор, вторият по големина град в Словения, носи тази година ласкаещата титла европейска столица на културата. Марибор е кръстопътен централноевропейски град, в който много култури са водели съвместно мирно съществуване и са се обогатявали взаимно в миналото. Надявам се тази традиция да продължи и възможно най-много хора да посетят Марибор и други близки градове през 2012 г."
Инициативата за обявяване на европейска столица на културата води началото си от 1985 г. и досега повече от 40 града са получили това признание. Решението за определяне на европейска столица на културата се взема от Съвета на ЕС по препоръка на работна група, включваща депутати в Европейския парламент. Комисията по култура и образование в Парламента също изразява становище по кандидатурите.
20120203STO37166 Официална страница на Гимараеш Официална страница на Марибор Страница на Европейската комисия за инициативата
BG
1
PHOTO
20120201PHT36837.jpg
BG
2
LINK
http://www.guimaraes2012.pt/
BG
3
LINK
http://www.maribor2012.eu/en/
BG
4
LINK
http://ec.europa.eu/culture/our-programmes-and-actions/doc413_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
