A6-0425/2008
7.11.2008
***II
ПРЕПОРЪКА ЗА ВТОРО ЧЕТЕНЕ
относно общата позиция на Съвета с оглед приемане на регламент на Европейския парламент и на Съвета относно статистиката на Общността за общественото здраве и здравето и безопасността на работното място
(9815/3/2008 – C6‑0343/2008 – 2007/0020(COD))
Комисия по околна среда, обществено здраве и безопасност на храните
Докладчик:
Karin Scheele
PE 414.315v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
ПРОЦЕДУРА.............................................................................................................................8
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно общата позиция на Съвета с оглед приемане на регламент на Европейския парламент и на Съвета относно статистиката на Общността за общественото здраве и здравето и безопасността на работното място
(9815/3/2008 – C6‑0343/2008 – 2007/0020(COD) )
(Процедура на съвместно вземане на решение: второ четене)
Европейският парламент ,
– като взе предвид общата позиция на Съвета (9815/3/2008 – C6‑0343/2008 ),
– като взе предвид своята позиция на първо четене
Приети текстове, P6_TA(2007)0501 . относно предложението на Комисията до Европейския парламент и Съвета ( COM(2007)0046 )
– като взе предвид член 251, параграф 2 от Договора за ЕО,
– като взе предвид член 67 от своя Правилник,
– като взе предвид препоръката за второ четене на комисията по околна среда, обществено здраве и безопасност на храните ( A6‑0425/2008 ),
1. одобрява общата позиция;
2. констатира, че актът е приет в съответствие с общата позиция;
3. възлага на своя председател да подпише акта заедно с председателя на Съвета, съгласно член 254, параграф 1 от Договора за ЕО;
4. възлага на своя генерален секретар да подпише акта, след като е направена проверка за надлежното изпълнение на всички процедури, и съвместно с генералния секретар на Съвета да пристъпи към публикуването му в Официален вестник на Европейския съюз;
5. възлага на своя председател да предаде позицията на Парламента съответно на Съвета и на Комисията.
ИЗЛОЖЕНИЕ НА МОТИВИТЕ
Предложението за регламент цели да установи рамка за системно изготвяне на статистика на Общността в две области: общественото здраве и здравословните и безопасни условия на труд. Статистиката следва да бъде под формата на съвкупност от хармонизирани общи данни и да се изготвя от Евростат съвместно с националните статистически институти и други национални органи, отговорни за предоставянето на официални статистически данни.
В момента статистическата информация относно общественото здраве и здравословните и безопасни условия на труд се събира предимно на доброволна основа. Приемането на този регламент ще даде формална рамка на настоящото "джентълменско споразумение" и ще гарантира последователното събиране на данни, както и качеството и съпоставимостта им.
Първо четене
Общественото здраве е част от компетенциите на комисията по околна среда, обществено здраве и безопасност на храните. Здравословните и безопасни условия на труд, от друга страна, са част от компетенциите на комисията по заетост и социални въпроси. Следователно на първо четене към предложението беше приложена процедурата по член 47 (процедура с асоциирани комисии), като по този начин беше дадена на комисията по заетост възможност да изрази становище по-специално относно Приложение ІV (Трудови злополуки) и Приложение V (Професионални болести и други свързани с работното място здравни проблеми и заболявания). Нито водещата комисия, нито комисията по становище предложиха радикални промени на текста на Комисията.
На първо четене през ноември 2007 г. Европейският парламент прие 12 изменения към предложението на Комисията. Повечето от тях се отнасят до хоризонтални въпроси, като включването на пола и възрастта в променливите величини за разпределението на данните и използването на допълнително и допълващо финансиране, предлагано от някои програми на Общността, в двете области, обхванати от регламента. Парламентът също така призова за координиране на статистическите дейности на Общността с тези на други съответни международни организации. Бяха приети някои изменения към приложенията, които се отнасят изключително или до общественото здраве, или до здравословните и безопасни условия на труд, като например събирането на данни относно защитата срещу пандемии и преносими болести.
В последвалите преговори със словенското председателство се постигна съгласие почти всички изменения, приети от Европейския парламент, да бъдат включени в общата позиция изцяло или с леки промени. Съветът също така направи някои други промени в текста, като в по-широк смисъл тези промени бяха приемливи за докладчика и за докладчиците в сянка. Следователно те успяха да постигнат съгласие относно цялостния текст, представен от председателството миналата пролет. Това "ранно споразумение на второ четене" беше потвърдено чрез писмо от председателя на комисията по околна среда, г-н Ouzký, до словенското председателство.
Позиция на докладчика
Тъй като общата позиция, приета от Съвета на 2 октомври 2008 г., съответства на ранното споразумение на второ четене, постигнато със словенското председателство през пролетта на 2008 г., вашият докладчик препоръчва на комисията да я приеме без изменения и без по-нататъшно отлагане.
ПРОЦЕДУРА
Заглавие
Статистика на Общността за общественото здраве и здравето и безопасността на работното място
Позовавания
09815/3/2008 – C6-0343/2008 – 2007/0020(COD)
Дата на 1-во четене в ЕП – Номер P
13.11.2007 T6-0501/2007
Предложение на Комисията
COM(2007)0046 - C6-0062/2007
Дата на обявяване в заседание на получаването на общата позиция
9.10.2008
Водеща комисия
Дата на обявяване в заседание
ENVI
9.10.2008
Докладчик(ци)
Дата на назначаване
Karin Scheele
27.2.2007
Дата на приемане
5.11.2008
Резултат от окончателното гласуване
+:
–:
0:
47
1
0
Членове, присъствали на окончателното гласуване
Adamos Adamou, Georgs Andrejevs, Margrete Auken, Liam Aylward, Pilar Ayuso, Johannes Blokland, John Bowis, Hiltrud Breyer, Magor Imre Csibi, Avril Doyle, Mojca Drčar Murko, Edite Estrela, Anne Ferreira, Karl-Heinz Florenz, Matthias Groote, Françoise Grossetête, Satu Hassi, Gyula Hegyi, Jens Holm, Christa Klaß, Urszula Krupa, Marios Matsakis, Riitta Myller, Miroslav Ouzký, Vladko Todorov Panayotov, Vittorio Prodi, Frédérique Ries, Dagmar Roth-Behrendt, Guido Sacconi, Daciana Octavia Sârbu, Carl Schlyter, Horst Schnellhardt, Antonios Trakatellis, Thomas Ulmer, Glenis Willmott
Заместник(ци), присъствал(и) на окончателното гласуване
Bairbre de Brún, Milan Gaľa, Erna Hennicot-Schoepges, Karsten Friedrich Hoppenstedt, Anne Laperrouze, Johannes Lebech, Caroline Lucas, Miroslav Mikolášik, Hartmut Nassauer, Bart Staes, Robert Sturdy, Lambert van Nistelrooij
Заместник(ци) (чл. 178, пар. 2), присъствал(и) на окончателното гласуване
Britta Thomsen
