Британски проект спечели наградата "Карл Велики" за младежи
Младежи
България
2011-06-07 - 17:15
Наградата "Карл Велики" за младежи тази година бе спечелена от британския проект "Европа и аз". Наградата се организира за четвърти път от Европейския парламент и от Фондацията за международната награда „Карл Велики“ на гр. Ахен. Тя е предназначена за проекти на млади хора, насърчаващи европейско разбиране и развитие на обща идентичност.
"Проектът, който избрахме, е изключително оригинален. Мисля, че неговото основно послание е, че Европа е, може да бъде и трябва да бъде страхотна", коментира председателят на ЕП Йежи Бузек, който връчи лично наградата. "Европа и аз" е младежко онлайн списание, създадено през 2007 година. Неговата идея е да даде възможност на млади хора от Европа да намерят сродни души.
Втората награда бе връчена на гръцки проект за късометражен филм, наречен "Балкани отвъд граници", а третата награда получи испанската програма за културен обмен "Escena Erasmus Project".
Наградата "Карл Велики" за младежи е предназначена за млади хора на възраст между 16 и 30 години, които участват в проекти, подпомагащи разбирателството между народите от различни европейски държави. Трите печеливши проекта ще получат финансиране от съответно 5 000 евро, 3 000 евро и 2 000 евро, като авторите им ще бъдат поканени да посетят Европейския парламент.
Българският победител
На национално равнище в България за победител в четвъртото ежегодно издание на наградата "Карл Велики" бе избран проектът "BEST Academics and Companies", осъществен от BEST София - част от европейската студентска мрежа Board of European Students of Technology. "BEST Academics and Companies" e едноседмичен международен образователен симпозиум, събрал на едно място студенти, представители на компании и водещи лектори от европейски университети. Той се проведе в София и Пловдив през август 2010 г., с усилията на 29 доброволци от BEST София.
20110530IPR20466 Допълнителна информация можете да намерите на интернет страницата на Наградата "Карл Велики"
BG
1
LINK
http://www.charlemagneyouthprize.eu/view/bg/introduction.html
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
