28.9.2010 B7-0537/2010 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно заменянето на понятието „роми”
Sebastian Valentin Bodu
PE446.628v01-00 B7‑0537/2010 Предложение за резолюция на Европейския парламент относно заменянето на понятието „роми”
Европейският парламент ,
– като взе предвид факта, че използването на понятието „роми” предизвиква объркване, водейки до асоциации както с понятието „румънци” (което се отнася за жителите на Румъния), така и с понятието „римляни” (което се отнася за жителите на Рим – столицата на Италия),
– като взе предвид член 120 от своя правилник,
A. като има предвид, че подобно объркване може да доведе до нежелателни последици както за жителите на Румъния, така и за жителите на Рим, по отношение на начина, по който те се възприемат от гражданите на държавите-членки и страните извън ЕС, а също така и за ромското малцинство, що се отнася до неговата етническа идентичност,
Б. като има предвид, че държава (Македония) желае да промени името си, за да изпълни изискванията за присъединяване към ЕС,
1. счита, че понятието „роми” следва да се замени в официалните документи на Комисията;
2. признава, че много ромски сдружения призовават за връщането на понятието „цигани” и смятат, че неговото заместване с „роми” е представлявало грешка.
