Онлайн музика: призив за обвързващо законодателство
Промишленост
2007-03-13 - 12:26
Европейският парламент гласува днес за обвързващо законодателство за пазара на онлайн музика с цел опазване на културното разнообразие в съюза. Те гласуваха доклад по собствена инициатива относно препоръка на Европейската комисия, която предлага да се отвори пазара за конкуренция. Членовете на ЕП критикуват избраната от ЕК процедура, както и съдържанието на предложението.
С доклада по собствена инициатива от Katalin Levai ( PES , HU ) за трансграничното колективно управление на авторското право и сродните му права по отношение на законните музикални онлайн услуги, евродепутатите критикуват решението на ЕК да предложи само препоръка, която не е обвързваща за страните членки. Според тях по този въпрос трябва да се приеме рамкова директива по процедурата за съвместно взимане на решение. Това ще позволи на ЕП да вземе участие в законодателния процес. Депутатите считат, че новото законодателството трябва да гарантира защитата на културното разнообразие на ЕС и да защити не толкова известните творци и местните репертоари.
В момента правата на певците се управляват от колективни организации за управление на права - всяка от които е с национален монопол. Съответната национална организация представлява творците в тяхната държава и в другите страни-членки чрез двустранни реципрочни споразумения. В препоръката си Европейската комисия предлага да се отвори пазара на авторски права за конкуренция. За лицензирането на онлайн правата често има териториални ограничения и желаещите да търгуват в Интернет трябва да се договарят със съответната организация за управление на права в дадената държава-членка. Европейската комисия предлага да се създадат многотериториални и общоевропейски лицензи, както и певците да могат да избират организацията, която да ги представлява независимо от това къде живеят. Според ЕК това ще подобри конкуренцията и технологичните иновации.
Контролираната конкуренция ще насърчи разнообразие
Депутатите считат, че това предложение само ще затрудни работата на националните и местни музикални пазари вместо да помогне на творците. Депутатите предлагат да се въведе система, основаваща се на контролираната конкуренция, която едновременно ще стимулира модернизацията на сектора и ще насърчи културното разнообразие. Те са съгласни с Комисията, че общоевропейските лицензи трябва да могат да се предоставят от всяка организация за управление на права. Въпреки това те искат от Комисията да гарантира чрез новото си предложение защитата на местните и специализираните репертоари, изисквайки от организациите да предоставят на потребителите разнообразни продукти. Те призовават за въвеждането на мерки, с които ще се избегне подпомагането единствено на най-доходните творци в ущърб на по-малко печелившите. Депутатите искат да се гарантира, че всички носители на права, независимо от националността им, ще получат справедлив дял от възнагражденията. Тези мерки ще предотвратят предоставянето на изключителни мандати на една или много малко организации за управление на права от големите носители на права. В заключение депутатите искат от Комисията да проведе оценка на въздействието на глобален лиценз за онлайн услуги и последствията от него върху икономическото и социално състояние на авторите.
20070309IPR04001 Текстът на доклада можете да прочетете тук
-//EP//TEXT REPORT A6-2007-0053 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
