Въпрос за времето за въпроси H-000002/2011
до Комисията
Период на сесията: Януари 2011
Член 116 от Правилника за дейността
Laima Liucija Andrikienė
(PPE) Относно: Бюджет за 2011 г. и плащания за селскостопанските производители в ЕС
След продължителна процедура всички институции на ЕС най-накрая постигнаха споразумение относно бюджета на ЕС за 2011 г. ЕП трябваше да отстъпи от първоначалното си искане за увеличение на бюджета с над 6% в сравнение с 2010 г. Окончателното компромисно предложение запазва бюджетното увеличение на ниво 2,91%, общо 126,5 милиарда евро, въпреки факта, че от това малко увеличение ще трябва да се финансират нови структури, като например Европейската служба за външна дейност.
Може ли Комисията да даде допълнителни подробности относно това, как ще се отразят тези бюджетни кредити за 2011 г. на плащанията за литовските селскостопански производители, както и за тези от другите държави-членки на ЕС? Би ли могла Комисията да представи точни цифри?
