P6_TA(2008)0428
Статистика на отпадъците, по отношение на изпълнителните правомощия, предоставени на Комисията ***I
A6-0282/2008
Законодателна резолюция на Европейския парламент от 23 септември 2008 г. относно предложението за регламент на Европейския парламент и на Съвета за изменение на Регламент (ЕО) № 2150/2002 относно статистиката на отпадъците, по отношение на изпълнителните правомощия, предоставени на Комисията ( COM(2007)0777 – C6-0456/2007 – 2007/0271(COD) )
(Процедура на съвместно вземане на решение: първо четене)
Европейският парламент
, –
като взе предвид предложението на Комисията до Европейския парламент и до Съвета ( COM(2007)0777 ),
–
като взе предвид член 251, параграф 2 и член 285, параграф 1 от Договора за ЕО, съгласно които Комисията е внесла предложението в Парламента ( C6-0456/2007 ),
–
като взе предвид член 51 от своя правилник,
–
като взе предвид доклада на Комисията по околна среда, обществено здраве и безопасност на храните ( A6-0282/2008 ),
1.
Одобрява предложението на Комисията във вида, в който е изменено;
2.
Призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3.
Призовава Комисията да публикува във възможно най-кратък срок доклада, посочен в член 8, параграф 1 от Регламент (ЕО) № 2150/2002;
4.
Призовава Комисията да представи във възможно най-кратък срок предложението, посочено в член 8, параграф 2 от Регламент (ЕО) № 2150/2002, с цел премахване на припокриващите се задължения за докладване;
5.
Призовава Комисията да представи във възможно най-кратък срок допълнителни доклади и предложения, които доразвиват публикуваните съгласно член 8, параграф 3 от Регламент № 2150/2002 доклади и предложения относно напредъка на пилотните проучвания, които са посочени в член 4, параграф 3 и член 5, параграф 1 от същия регламент;
6.
Възлага на своя председател да предаде позицията на Парламента съответно на Съвета и на Комисията.
P6_TC1-COD(2007)0271
Позиция на Европейския парламент приета на първо четене на 23 септември 2008 г. с оглед приемането на Регламент (ЕО) № …/2008 на Европейския парламент и на Съвета за изменение на Регламент (ЕО) № 2150/2002 относно статистиката на отпадъците, по отношение на изпълнителните правомощия, предоставени на Комисията
(Тъй като беше постигнато споразумение между Парламента и Съвета, позицията на Парламента на първо четене съответства на окончателния законодателен акт, Регламент (ЕО) № 221/2009.)
