Въпрос за времето за въпроси H-0348/2010
до Комисията
Период на сесията: Юли 2010
Член 116 от Правилника за дейността
Zbigniew Ziobro
(ECR) Относно: Хуманитарна помощ за жертвите на безредиците в Киргизстан
Със задоволство трябва да се отбележи, че на 15 юни т.г. Комисията предназначи сума от 5 милиона евро за помощ на жертвите на насилствените сблъсъци между киргизката и узбекската общности, до които се стигна на 10 юни т.г. в Киргизката република. Въпреки това, като се вземе предвид мащаба на явлението, нестабилното политическо положение на страната и бедността на регионите, в които се стигна до безредици, изглежда наложително да се окаже не само временна помощ, но и помощ в средносрочен и дългосрочен план. Оценява се, че броят на бежанците (киргизки узбеки) от Киргизстан към Узбекистан е 80 хиляди души, а тяхната издръжка надхвърля финансовите и организационни възможности на Узбекистан.
Комисията обмисля ли да започне средносрочни и дългосрочни действия с цел подобряване на положението на жертвите на гореспоменатите насилствени сблъсъци? Ако това е така, какви действия се вземат под внимание?
