Отговор, даден от г-н Дали от името на Комисията
(25 октомври 2011 г.)
По отношение на тежките метали, с Регламент (ЕО) № 1881/2006 Регламент (ЕО) № 1881/2006 от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г.) максимално допустимите количества са определени на равнището на ЕС за кадмий, олово и живак. Това включва максимално допустимите количества за рибите. Натрупването на тежки метали в рибите е проблем особено по отношение на живака, а също, но в по-малка степен, по отношение на други метали. Живакът в рибите се среща под формата на по-токсичното си органично съединение метилживак, което се натрупва в големите хищни риби. Максимално допустимите понастоящем количества са съобразени с това, като за хищните риби са определени по-високи количества, отколкото за другите видове риби.
Неотдавна Европейският орган за безопасност на храните предостави научни становища относно кадмия ЕОБХ: Становище за кадмий: www.efsa.europa.eu/en/efsajournal/pub/980.htm и http://www.efsa.europa.eu/en/efsajournal/pub/1975.htm и оловото ЕОБХ: Становище за олово: http://www.efsa.europa.eu/en/efsajournal/pub/1570.htm . Въз основа на тези становища максимално допустимите количества, установени в Регламент (ЕО) № 1881/2006, са понастоящем подложени на преглед. Също така Комисията поиска наскоро от ЕОБХ да актуализира своето становище относно живака, изготвено през 2004 г. Актуализираното становище ще бъде представено до средата на 2012 г. В зависимост от заключенията Комисията ще реши дали е необходимо да се преразгледат максимално допустимите понастоящем количества на живак.
