5.2.2010 B7-0092/2010 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно приспособяване на предлагането в областта на образованието към изискванията на пазара на труда
Cătălin Sorin Ivan
,
Daciana Octavia Sârbu
PE432.946v01-00 B7‑0092/2010 Предложение за резолюция на Европейския парламент относно приспособяване на предлагането в областта на образованието към изискванията на пазара на труда
Европейският парламент ,
– като взе предвид член 165 от Договора за функционирането на Европейския съюз,
– като взе предвид Европейския пакт за младежка, който се вписва в Лисабонската стратегия за растеж и заетост,
– като взе предвид документа за оценка на Лисабонската стратегия SEC(2010)114,
– като взе предвид съобщението на Комисията COM(2009)200 "Стратегия на ЕС за инвестиране в младежта и за мобилизиране на нейния потенциал",
– като взе предвид член 120 от своя правилник,
A. като има предвид, че младежите образуват най-засегнатата от икономическата криза социална група и че те са изправени пред дълги периоди на безработица или биват наемани на работа единствено за ограничени периоди,
Б. като има предвид, че предлагането в областта на образованието от страна на държавите-членки отговаря само частично на изискванията на пазара на труда,
В. като има предвид, че образованието е жизнено важно за придобиването на ключови умения, необходими за навлизането на пазара на труда,
1. призовава Съвета и държавите-членки да укрепят отворения метод на координация (ОМК), по-специално чрез конкретни препоръки за всяка страна, включително пътна карта за прилагането им, с оглед гарантиране на висока степен на съвместимост между предлагането в областта на образованието и пазара на труда;
2. насърчава Комисията да създаде възможности за неформално обучение като допълнение към формалното обучение и постоянно да насърчава признаването на уменията и признаването на квалификациите на равнището на Европейския съюз.
