ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0038/10
съгласно член 115 от Правилника за дейността на ЕП
от
Andreas Schwab
,
Daniel Caspary
,
Tokia Saïfi
,
Marielle Gallo
и
Klaus-Heiner Lehne
, от името на групата PPE ,
Sajjad Karim
, от името на групата ECR ,
Cecilia Wikström
и
Bill Newton Dunn
, от името на групата ALDE
към Комисията
Относно: Използване на запазени марки на Общността на вътрешния пазар
1. С оглед на необходимостта борбата срещу масовия внос на единния пазар на фалшифицирани или пиратски стоки да е успешна, има силна нужда тези стоки да бъдат конфискувани и изземани на всички външни граници на ЕС, без значение на мястото на внос, в съответствие с регламента относно митническите органи на ЕС.
По отношение на пиратството на запазени марки използването на запазените марки на Общността понастоящем предлага непрекъсната защита в рамките на ЕС и съответно дава възможност за успешна конфискация на всички външни граници на ЕС. Затова е от съществено значение да не се създават пречки за ползите от запазените марки на Общността с въвеждането на ново изискване, в съответствие с което използването на запазена марка на Общността в рамките на една държава-членка не е достатъчно, за да може едно дружество да прилага правата си на собственост на единния пазар.
2. Комисията наясно ли е, че понастоящем някои държави-членки се опитват да ограничат използването на запазени марки на Общността с въвеждането на ново изискване, в съответствие с което използването на запазена марка на Общността в рамките на една държава-членка не е достатъчно?
3. Комисията наясно ли е, че това не само възпрепятства успешната борба с пиратството на запазени марки, но и пречи на достъпа на МСП до запазени марки на Общността?
4. Комисията може ли да потвърди, че ефективно ще се противопостави такива опити от страна на държавите-членки?
