Спад на раждаемостта в Европа - какво може да се направи?
Социална политика
2007-12-11 - 18:00
Едно от лицата на бъдещето на ЕС
В цяла Европа средният брой деца на двойка е 1,5 - под необходимия за естествената подмяна на населението 2,1. В исторически план, основните фактори, които регулират равнището на населението, са били недостигът на храна и детската смъртност. С изчезването им в Европа се поставя въпросът защо се раждат по-малко деца?
По-малко на брой бракове, промяна на семейните модели, растящо благосъстояние и контрацепция - всичко това оказва влияние. Тези проблеми бяха предмет на два доклада на Европейския парламент през настоящата година.
При събирането на най-новите статистически данни през 2005 г. (когато броят на държавите-членки на ЕС беше 25) най-високите темпове на раждаемост бяха отбелязани във Франция и Ирландия - съответно 1,90 и 1,80. Най-ниски бяха в Чешката република и Словения - по 1,2 във всяка.
Намаляващо население?
Според оценки на демографи, ако раждаемостта спадне до 1,3 деца на двойка, след 100 години населението би намаляло до по-малко от една четвърт от настоящата си численост.
Влияние върху темповете на раждаемост оказват появата на нови семейни модели и на нов начин на живот, както и все по-големият брой жени, които раждат на по-късен етап или изобщо не раждат заради опасения от възможните последици за кариерата им.
През 2004 г. проучване, финансирано от ЕС и извършено от фондация Robert Bosch, установи, че разходите, свързани с раждането на друго дете и страховете за обществото, в което децата ще отраснат, са основните причини за отказ от раждане на дете. Проучването установи също, че като цяло жените биха искали да имат повече деца от тези, които имат в действителност.
През м. декември парламентарната комисия по заетост ще обсъжда доклад по собствена инициатива - "Демографското бъдеще на Европа", съставен от френския депутат в ЕП и член на Групата на социалистите Françoise Castex.
Докладът призовава за:
подходяща публична политика, която осигурява необходимата рамка на стабилност за вземане на решения за майчинство;
публично финансиране на разходи за малки деца и детски заведения и социално осигуряване за растящия брой самотни майки , които са особено застрашени от социално изключване, изолация и бедност.
установяване на правото на родителски отпуск и за двамата родители и насърчаване на родителски отпуск за бащите.
Необходимо е също хората да бъдат улеснени в търсенето на баланс между учение и семеен живот. Делът на студентите, които са и родители, е много малък (Ирландия - 11,3%, Австрия - 10,8%, Латвия - 10,7%) Изключението е Швеция с 41%, която прилага набор от социално-икономически мерки за подпомагане на студенти, които са родители.
Доклад на гръцкия депутат в ЕП г-жа Marie Panayotopoulos - Cassiotou ( EPP - ED ), приет в пленарна зала през м. юни, цели да поправи положението и по този начин да помогне на младите жени да използват възможностите за висококачествена работа. Основните точки на доклада са:
опростено и лесно отпускане на заеми при благоприятни условия за млади мъже и жени, които съчетават семейните отговорности с период на учение или обучение.
жилищно настаняване, приспособено към потребностите на студентите, които са и родители.
достъп до възможности за детски грижи при същите условия, както и за работещите родители.
20071115STO13227 Демографските проблеми на Европа - в търсене на отговори ПРОЕКТОДОКЛАД за демографското бъдеще на Европа ДОКЛАД относно правната рамка на мерките за съвместяване на семейния живот с периода на обучение за младите жени в Европейския съюз
BG
1
PHOTO
20071206PHT14390.jpg
-//EP//TEXT IM-PRESS 20071107STO12713 0 NOT XML V0//BG
-//EP//TEXT COMPARL PE-392.248 01 NOT XML V0//BG
-//EP//TEXT REPORT A6-2007-0209 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
