P6_TA(2008)0005
Износ и внос на опасни химични вещества ***I
A6-0406/2007
Законодателна резолюция на Европейския парламент от 15 януари 2008 г. относно предложението за регламент на Европейския парламент и на Съвета относно износа и вноса на опасни химични вещества. ( COM(2006)0745 – C6-0439/2006 – 2006/0246(COD) )
(Процедура на съвместно вземане на решение: първо четене)
Европейският парламент,
–
като взе предвид предложението на Комисията към Европейския парламент и към Съвета ( COM(2006)0745 ),
–
като взе предвид член 251, параграф 2 и член 175, параграф 1 от Договора за ЕО, съгласно които предложението му е представено от Комисията ( C6-0439/2006 ),
–
като взе предвид член 51 от своя правилник,
–
като взе предвид доклада на Комисията по околна среда, обществено здраве и безопасност на храните и становището на Комисията по промишленост, изследвания и енергетика ( A6-0406/2007 ),
1.
Одобрява предложението на Комисията във вида, в който е изменено;
2.
Отбелязва становището на Комисията, тук приложено;
3.
Призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
4.
Възлага на своя председател да предаде позицията на Парламента, на Съвета и на Комисията.
P6_TC1-COD(2006)0246
Позиция на Европейския парламент приета на първо четене на 15 януари 2008 г. с оглед приемането на Регламент (ЕО) № …/2008 на Европейския парламент и на Съвета относно износа и вноса на опасни химични вещества
(Тъй като беше постигнато споразумение между Парламента и Съвета, позицията на Парламента на първо четене съответства на окончателния законодателен акт, Регламент (ЕО) № 689/2008.)
Приложение
Декларация на Комисията относно положението във връзка с живака и арсена съгласно Регламента относно предварително обоснованото съгласие (Регламент PIC)
Комисията подчертава, че в съответствие с член 22, параграф 3 от Регламент (ЕО) № 304/2003, ако металният арсен бъде забранен или строго ограничен в Общността, ще бъде направено предложение за адаптиране на съответното приложение. Освен това тя отбелязва, че в момента Съветът и Парламентът работят по предложение относно забрана за износ на живак извън Общността, с което се излиза извън рамките на изискването на Ротердамската конвенция за предварително обосновано съгласие и на регламента на ЕО за нейното прилагане.
