Въпрос за времето за въпроси H-000037/2011
Съвета
Период на сесията: Февруари 2011
Член 116 от Правилника за дейността
Mairead McGuinness
(PPE) Относно: Въздействието на третия период на схемата за търговия с емисии (ETS III) върху европейските производители на азотни торове
От 2013 г. ETS III ще постави енергийно интензивните производства в системата на Европейския съюз за ограничаване и търговия. Запознат ли е Съветът със сериозните безпокойства от страна на европейския отрасъл за производство на изкуствени торове и с проучванията, в които се стига до заключението, че евентуалните допълнителни разходи, свързани с директивата за търговията с емисии, могат да достигнат такива размери, че да няма възможност те да бъдат компенсирани чрез повишаване на производителността?
В контекста на световното икономическо положение производителите на изкуствени торове в ЕС не са в състояние да прехвърлят нарастващите разходи към крайните потребители. Обезпокоен ли е Съветът относно евентуалния упадък на отрасъла за производство на изкуствени торове в Европейския съюз?
