Отговор, даден от г-жа Рединг от името на Комисията
(19 декември 2011 г.)
Повдигнатите от уважаемите членове въпроси са разгледани в доклада на Комисията от 11 април 2011 г. относно изпълнението от 2007 г. насам на рамковото решение относно европейската заповед за арест COM(2011) 175 окончателен и SEC (2011) 430 окончателен, Доклад на Комисията до Европейския парламент и Съвета относно прилагането от 2007 г. насам на Рамковото решение на Съвета от 13 юни 2002 г. относно европейската заповед за арест и процедурите за предаване между държавите-членки. (ЕЗА), в който, докато се приветства постигнатият успех на системата за ЕЗА, също така се подчертават нейните недостатъци, по-специално по отношение на необходимостта от проверка на пропорционалността в издаващата държава и гарантирането на основните права на лицата, за които е издадена ЕЗА, включително задържаните лица. Както акцентът и съдържанието на доклада, така и продължаващата работа на Комисията по ЕЗА, са повлияни от информация относно отделни случаи, които не се събират системно, но които Комисията получава преди всичко посредством широките си контакти с гражданското общество.
В неотдавнашния си доклад Комисията подчертава необходимостта от извършване на проверка на пропорционалността при издаване на ЕЗА, а не при изпълнение. За тази цел държавите-членки бяха призовани да предприемат активни стъпки, за да гарантират, че специалистите използват изменения наскоро наръчник за издаване на ЕЗА Документ на Съвета 17195/4/10 COPEN 275. като насока за начина, по който следва да бъде прилагана проверката за пропорционалност. В доклада на Комисията се подчертава също така значението за ЕЗА на работата по законодателство за осигуряване на общи минимални процесуални права за заподозрени и обвиняеми лица в целия ЕС. Като част от тази работа през юни 2011 г. бе приета Зелена книга за задържането COM(2011)327/3 Укрепване на взаимното доверие в европейското съдебно пространство — Зелена книга относно прилагането на законодателството на ЕС по наказателноправни въпроси в областта на задържането. , като една от целите ѝ бе разглеждане на връзката между въпроси, свързани със задържането, и мерките за взаимно признаване, по-специално ЕЗА.
Комисията ще продължи да наблюдава функционирането на ЕЗА и да разглежда всички възможни варианти с оглед на по-нататъшния опит, като същевременно отчита новия контекст, произтичащ от Договора от Лисабон.
