Акценти от пленарната сесия на Европейския парламент в Страсбург (20-23 октомври 2008 г.)
2008-10-24 - 09:58
ЕП прие на първо четене проектобюджет 2009 на ЕС в размер на 136 милиарда евро. Депутатите приеха проектобюджет на ЕС за 2009 г., който е значително по-голям от този, одобрен от Съвета на първо четене през юли. Сумата за поетите задължения е 136 милиарда евро (1.04% от Брутния национален доход, БНД), докато предвидените плащания са за 124.5 милиарда евро (или 0.959% от БНД). Съветът прие проектобюджет, възлизащ на 133.9 милиарда за поети задължения и 114.9 милиарда евро за плащания. С тези цифри Парламентът остава в границите на финансовите перспективи.
Разводи при смесени бракове. В коя държава-членка трябва да се извърши разводът при брак между съпрузи с различна националност? Предложението за регламент, което ЕП подкрепи, ще позволи да се избегнат множеството конфликти - възникващи при над 170-те хиляди "трансгранични" развода всяка година в ЕС - относно избора на държава-членка, в която да се извърши процедурата. Поради блокирането на регламента в Съвета, 9 държави-членки, сред които и България, искат да започнат по въпроса засилено сътрудничество помежду си.
Защита на подрастващите в интернет. На 22 октомври ЕП одобри програма, която да предпазва децата и тийнейджърите от опасностите, които ги дебнат в интернет. Те са едни от най-пристрастените интернет потребители - подрастващите между 12 и 15 години прекарват най-малко три часа на ден пред компютъра - но не са наясно с опасностите, произтичащи от определени сайтове или материали: не само материали с детска порнография или насилие, но също така и потенциалния риск те да станат жертва на интернет тормоз или сексуално ухажване.
Принципи при определяне на летищните такси. Европейският парламент прие на 23 октомври на второ четене предложение за директива относно основните принципи, които трябва да се спазват от летищните оператори при определяне на летищни такси. С нея се цели да се попречи на някои летища в Европа да злоупотребяват със своята доминираща позиция на пазара и по този начин да се допринесе за хармоничното развитие на летищния сектор в Европа. Директивата ще се прилага за летища с годишен трафик над 5 милиона пътници.
ЕП е загрижен от използването на скенери за проверка на хора по летищата в ЕС. Европейският парламент предупреждава, че евентуалното въвеждане от европейските летища на скенери за проверка на хора, които показват тялото все едно е голо, би имало "сериозно отражение" върху правото на личен живот и лично достойнство. Депутатите изразяват своите съмнения относно необходимостта от подобна мярка и искат да бъде извършена по-задълбочена оценка на въздействието й, преди да бъде взето каквото и да било решение.
Парламентът насърчава публичния сектор да купува екологични превозни средства. ЕП одобри с голямо мнозинство предложение за директива, което насърчава използването на екологични и енергийно ефективни превозни средства. Директивата задължава публичния сектор и някои частни оператори да вземат под внимание не само цената, но и енергийните аспекти и въздействието върху околната среда през целия жизнен цикъл на превозните средства, които те смятат да закупят.
Необходими са координирани европейски мерки за справяне с финансовата криза. Според депутатите от Европейския парламент са необходими координирани мерки в различни области, за да може ЕС да посрещне финансовата криза и да ограничи нейното въздействие върху икономическия растеж, работните места и малкия бизнес. В приета на 22 октомври резолюция относно Европейския съвет от 15 и 16 октомври ЕП призовава също за мерки за подобряване на финансовия надзор и разглежда други важни въпроси, между които климатичните промени и кризата в Кавказ. 20081020BRI40079 Приети текстове, разисквания, резултати от гласувания и поименни гласувания от пленарната сесия на ЕП в Страсбург, 20-23 октомври 2008 г. Видео запис на пленарните заседания в Страсбург, 20-23 октомври 2008 г. Проект на дневен ред на пленарната сесия в Страсбург, 17-20 ноември 2008 г.
BG
1
LINK
/activities/plenary/ta/calendar.do?language=BG
BG
2
LINK
/wps-europarl-internet/faces/vod/research-by-date.jsp?language=bg
BG
3
LINK
/sides/indexPartSession.do?reference=2008-11&language=BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-001-BG DOC XML V0//BG
Бюджет
ЕП прие на първо четене проектобюджет 2009 на ЕС в размер на 136 милиарда евро
2008-10-24 - 09:58
Депутатите приеха проектобюджет на ЕС за 2009 г., който е значително по-голям от този, одобрен от Съвета на първо четене през юли. Сумата за поетите задължения е 136 милиарда евро (1.04% от Брутния национален доход, БНД), докато предвидените плащания са за 124.5 милиарда евро (или 0.959% от БНД). Съветът прие проектобюджет, възлизащ на 133.9 милиарда за поети задължения и 114.9 милиарда евро за плащания. С тези цифри Парламентът остава в границите на финансовите перспективи. Борбата срещу климатичните промени, социалното измерение на ЕС и въпросите от областта на сигурността са основните приоритети на Парламента за 2009 г., в съответствие с поетите от ЕС ангажименти. Външните отношения са отново сред проблемните области, тъй като тази функция е винаги по-слабо финансирана, откакто бяха приети настоящите финансови перспективи. Разликата между предвижданията за финансовите нужди ("поети задължения") и програмираните разходи ("плащания"), която Съветът одобри за проектобюджет 2009, никога не е била толкова голяма. Според депутатите това ще направи невъзможно посрещането на поетите от ЕС ангажименти, поради което те решиха да намалят тази разлика.
По функция 1 на бюджета ( Устойчиво развитие ) депутатите искат да увеличат бюджета за социалното измерение на ЕС и за заетостта, което включва Европейския социален фонд, Фонда за регионално развитие и Кохезионния фонд. Предвиден е и пакет от мерки за малките и средни предприятия.
Относно функция 2 ( Природни ресурси ) депутатите искат да бъдат възстановени първоначално предвидените средства, които бяха намалени от Съвета. Парламентът е загрижен също от намаляването на финансирането за развитие на селските райони, независимо от нуждата да се преструктурира селскостопанската икономика. Депутатите искат увеличение от над 2 милиарда евро за някои бюджетни функции, свързани с мерките на ЕС срещу климатичните промени.
По функция 3 ( Правосъдие и вътрешни работи ) Парламентът предлага увеличение на средствата за управление на външните граници на ЕС.
По Функция 4 ( ЕС като глобален партньор ) ЕП иска да запази предвидените финансови средства за европейската политика за сигурност и отбрана, както са в предложението на Комисията. Запазва се също първоначално предложеното финансиране за Палестина, както и за Косово и Афганистан. Като цяло Парламентът остава в границите, предвидени за функция 4. Но опитът от последните години показва, че тези средства не са достатъчни и затова депутатите се надяват да убедят Съвета да даде повече пари за финансиране на външните политики.
Относно функция 5 ( Администрация ) и въпроса за постовете в Комисията, Парламентът възстанови първоначално предвиденото от Комисията финансиране, което според Съвета трябва да бъде значително намалено.
Относно така наречените " други институции " (които включват и бюджета на ЕП за 2009 г.), Парламентът постави ниво от 1.530 милиарда евро за своя бюджет, или 19.67% от функция 5, т.е. увеличението спрямо миналия бюджет е минимално. Увеличението е поради влизането в сила на статута на членовете на ЕС, както и въвеждането на обща и прозрачна регулация за наемането на парламентарните асистенти.
Следващата стъпка при одобряването на бюджета представлява помирителната процедура между Съвета и Парламента , която е насрочена за 21 ноември и цели постигането на споразумение преди второ четене. Бюджет 2009 трябва да бъде одобрен и подписан през декември в Страсбург.
Функция
Задължения
Плащания
Резерв, предвиден от ЕП
1a
Растеж и заетост: конкурентоспособност
11.768.997.000
11.383.773.350
3.003.000
1b
Растеж и заетост: сближаване
48.422.884.669
39.005.885.182
5.115.331
2
Природни ресурси (вкл. околна среда, рибарство и развитие на селските райони)
58.727.582.686
56.667.034.615
911.417.314
3a
Свобода, сигурност и правосъдие
863.925.000
664.142.000
8.075.000
3b
Гражданство
650.963.000
701.265.000
37.000
4
ЕС като глобален партньор
7.683.930.360
8.157.011.364
69.640
5
Административни разходи
7.700.895.269
7.700.895.269
76.104.731
6
Компенсации за България и Румъния
209.112.912
209.112.912
887.088
Приетият текст, разискванията, резултатите от гласуванията и поименните гласувания на докладите относно бюджетна процедура - 2009 г. ще намерите на този линк Процедурно досие относно проекта на общ бюджет на Европейския съюз за финансовата 2009 година Процедурно досие относно проекта на общ бюджет на Европейския съюз за финансовата 2009 г. раздели I, II, IV, V, VI, VII, VIII, IX) Комисия по бюджети
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=2&procnum=BUD/2008/2026
BG
3
LINK
/oeil/FindByProcnum.do?lang=2&procnum=BUD/2008/2026B
BG
4
LINK
/activities/committees/homeCom.do?body=BUDG&language=BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-COVER-BG DOC XML V0//BG
-//EP//TEXT IM-PRESS 20081020BRI40079 ITEM-002-BG DOC XML V0//BG
Правосъдие и вътрешни работи
Разводи при смесени бракове
2008-10-24 - 09:58
В коя държава-членка трябва да се извърши разводът при брак между съпрузи с различна националност? Предложението за регламент, което ЕП подкрепи, ще позволи да се избегнат множеството конфликти - възникващи при над 170-те хиляди "трансгранични" развода всяка година в ЕС - относно избора на държава-членка, в която да се извърши процедурата. Поради блокирането на регламента в Съвета, 9 държави-членки, сред които и България, искат да започнат по въпроса засилено сътрудничество помежду си. Предложението не цели да се създаде общ режим за разводите в Европа, а по-скоро да се хармонизират правилата относно колизията между закони по брачни дела: повечето държави-членки не дават на съпрузите възможността да избират закона, който да се прилага при развода. Това понякога води до феномена "надпревара към съдилищата", при който по-информираният съпруг първи сезира съда, чието законодателство отговаря в по-голяма степен на неговите интереси.
Предложеният регламент ще даде възможност на съпрузите да определят по взаимно съгласие държавата-членка (т.е. компетентния съд и приложимото право), в която те искат да се разведат. Те трябва да имат определени връзки с тази държава-членка, като например това да е била страната, в която те са пребивавали постоянно най-малко три години, или чиято националност имат, или съответно последната страна, в която са пребивали постоянно. Депутатите предлагат също така да се вземе под внимание и мястото, където е сключен бракът.
Съдиите в държавите-членки трябва да се уверят, че двамата съпрузи правят "информиран избор" относно въпроса къде да се проведе бракоразводното дело. Всеки от двамата партньори трябва да знае точно какви са правните и социални последици от избора на компетентен съд и приложимо право.
Преди подписването на споразумението за определяне на компетентен съд и приложимо право на съответна държава-членка, съпрузите трябва да са надлежно информирани за конкретните последици от техния избор и да разполагат с достъп до пълна и надеждна информация по въпроса.
Докладът на Evelyne Gebhardt (ПЕС, Германия), приет на 21 октомври с 522 гласа "за", 89 "против" и 35 "въздържали се", предлага също така Комисията да предвиди установяването на публична информационна система в интернет, където да има актуална информация за основните аспекти на националното и общностното законодателство в областта.
Законодателното предложение на Комисията се натъкна на силна съпротива в Съвета от страна на Швеция, като правилото за вземане на решение в случая е единодушие. Междувременно най-малко 9 страни, сред които и България, са съгласни този въпрос да бъде обект на засилено сътрудничество между тях, ако блокирането в Съвета не бъде преодоляно. Европейският парламент се произнесе по случая, тъй като желае неговата позиция да бъде взета под внимание.
Приетият текст, разискванията, резултатите от гласуванията и поименните гласувания на доклада относно предложението за регламент на Съвета за изменение на Регламент (ЕО) № 2201/2003 относно компетентността, признаването и изпълнението на съдебни решения по брачни дела и делата, свързани с родителската отговорност ще намерите на този линк Процедурно досие относно предложението за регламент на Съвета за изменение на Регламент (ЕО) № 2201/2003 относно компетентността, признаването и изпълнението на съдебни решения по брачни дела и делата, свързани с родителската отговорност По-ясни правила при международните разводи Applicable law and jurisdiction in matrimonial matters (Proposal for a Regulation)
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=2&procnum=CNS/2006/0135
BG
4
LINK
http://europa.eu/scadplus/leg/en/lvb/l16020.htm
-//EP//TEXT IM-PRESS 20070913STO10370 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-001-BG DOC XML V0//BG
-//EP//TEXT IM-PRESS 20081020BRI40079 ITEM-003-BG DOC XML V0//BG
Правосъдие и вътрешни работи
Защита на подрастващите в интернет
2008-10-24 - 09:58
На 22 октомври ЕП одобри програма, която да предпазва децата и тийнейджърите от опасностите, които ги дебнат в интернет. Те са едни от най-пристрастените интернет потребители - подрастващите между 12 и 15 години прекарват най-малко три часа на ден пред компютъра - но не са наясно с опасностите, произтичащи от определени сайтове или материали: не само материали с детска порнография или насилие, но също така и потенциалния риск те да станат жертва на интернет тормоз или сексуално ухажване. На 22 октомври депутатите приеха с 672 гласа "за", 9 "против" и 19 "въздържали се" доклада на Roberta Angelilli (СЕН, Италия) относно създаването на многогодишна програма на ЕС за защита на децата при използване на интернет и други комуникационни технологии.
Програма "По-безопасен интернет"
Европейският съюз планира да въведе нова програма "По-безопасен интернет" (която да замени свършващата през 2008 г. предишна програма), чиято цел е да изпревари някои тенденции в развитието на интернет средата. Програмата ще се бори с незаконното съдържание в интернет, ще насърчава по-голямата сигурност в интернет пространството, ще се стреми да увеличи обществената информираност по тези въпроси и ще създаде "база от знания" за евентуални разследвания. Програмата ще действа от 2009 до 2013 г. и ще разполага с бюджет от 55 милиона евро. По този въпрос Европейският парламент работи заедно със Съвета по процедурата за съвместно вземане на решение.
Основните акценти на програмата са:
създаване на национални точки за контакт за съобщаване на незаконно онлайн съдържание и общественоопасно поведение;
насърчаване на инициативи за саморегулиране за по-безопасна онлайн среда;
осигуряване на обществена информираност;
създаване на база от знания за използването на новите технологии от децата, за въздействието им върху децата и за свързаните с това рискове.
Компромис на първо четене
Парламентът и Съветът постигнаха компромис на първо четене относно програмата, който включва някои от исканията на ЕП. Сред тях са например отделянето на по-голямо внимание на борбата с някои нови явления, като например кибертормоза и психологическата манипулация на деца или показването на записи на случаи на психическа или психологическа агресия.
Приетият текст, разискванията, резултатите от гласуванията и поименните гласувания на доклада относно предложението за решение на Европейския парламент и на Съвета за създаване на многогодишна програма на Общността за защита на децата при използване на интернет и други комуникационни технологии ще намерите на този линк Процедурно досие относно предложението за решение на Европейския парламент и на Съвета за създаване на многогодишна програма на Общността за защита на децата при използване на интернет и други комуникационни технологии Защита на децата в Интернет - евродепутатите за новата европейска програма Safer Internet Programme (2009 - 2013)
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=5604832
BG
4
LINK
http://ec.europa.eu/information_society/activities/sip/programme/index_en.htm
-//EP//TEXT IM-PRESS 20081013STO39306 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-002-BG DOC XML V0//BG
-//EP//TEXT IM-PRESS 20081020BRI40079 ITEM-004-BG DOC XML V0//BG
Транспорт
Принципи при определяне на летищните такси
2008-10-24 - 09:58
Европейският парламент прие на 23 октомври на второ четене предложение за директива относно основните принципи, които трябва да се спазват от летищните оператори при определяне на летищни такси. С нея се цели да се попречи на някои летища в Европа да злоупотребяват със своята доминираща позиция на пазара и по този начин да се допринесе за хармоничното развитие на летищния сектор в Европа. Директивата ще се прилага за летища с годишен трафик над 5 милиона пътници. В своята обща позиция Съветът възприе всички основни поправки на Парламента от първото четене, което отвори пътя за окончателното приемане на законодателната инициатива. В момента ценообразуването на летищната инфраструктура се регулира на национално ниво чрез системи, които не винаги са оправдани, и предоставената за тях информация е незадоволителна. Затова е необходимо е да се установи обща рамка за регулиране на основните характеристики на летищните такси и начина на тяхното определяне. Важността на настоящето законодателно предложение произтича от факта, че летищните такси представляват между 4% и 8% от оперативните разходи на въздушните превозвачи в ЕС. Летища с годишен трафик над 5 милиона пътници Разпоредбите на настоящата директивата ще се прилагат за всяко летище в държава-членка, чийто годишен трафик е не по-малко от 5 милиона превозени пътници, както и за летището с най-голям брой пътнически превози във всяка държава-членка. Първоначалното предложение на Комисията предвиждаше директивата да обхваща летищата с трафик над 1 милион пътници, но в крайна сметка Съветът прие позицията на ЕП за над 5 милиона пътници, с цел да се намали административната и бюрократична тежест над малките летища. Летищата в България, които отговарят на тези условия, са тези в София, Варна и Бургас. Според данни от специализирани проучвания, над 77 летища в ЕС ще бъдат засегнати от директивата след нейното влизане в сила през 2010 г. Принципи при определяне на летищните такси Законодателното предложение определя няколко основни принципа, които трябва да се спазват от летищните оператори при определяне на летищните такси: недискриминация при прилагане на таксите, осигуряване на прозрачност, консултиране, както и установяване и периодично ревизиране на стандарти за качество. Според искането на депутатите модулирането на летищните такси трябва да взема под внимание и екологичните въпроси. Таксите за предоставяне на услуги на инвалиди и пътници с намалена подвижност ще бъдат изключени от приложното поле на директивата и ще бъде публикуван списък на летищата, по отношение на които се прилага директивата. Регулаторни органи в държавите-членки Във всяка държава-членка трябва да се създаде независим регулаторен орган, който да гарантира "безпристрастност на решенията и подходящо и ефективно прилагане на директивата". Съветът пое официален писмен ангажимент да приеме изменения на второ четене от страна на ЕП. Тези изменения към общата позиция се отнасят основно до предварителното финансиране на инвестициите в летищата. Приетият текст, разискванията, резултатите от гласуванията и поименните гласувания на препоръка за второ четене относно общата позиция на Съвета с оглед приемане на директива на Европейския парламент и на Съвета относно летищните такси ще намерите на този линк Процедурно досие относно препоръка за второ четене относно общата позиция на Съвета с оглед приемане на директива на Европейския парламент и на Съвета относно летищните такси Повече прозрачност при определяне на летищните такси Комисия по транспорт и туризъм International Civil Aviation Organization Air Transport Portal of the European Commission
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=5435842
BG
4
LINK
/activities/committees/homeCom.do?language=BG&body=TRAN
BG
5
LINK
http://www.icao.int/
BG
6
LINK
http://ec.europa.eu/transport/air_portal/airports/
-//EP//TEXT IM-PRESS 20081020STO39951 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-003-BG DOC XML V0//BG
-//EP//TEXT IM-PRESS 20081020BRI40079 ITEM-005-BG DOC XML V0//BG
Правосъдие и вътрешни работи
ЕП е загрижен от използването на скенери за проверка на хора по летищата в ЕС
2008-10-24 - 09:58
Европейският парламент предупреждава, че евентуалното въвеждане от европейските летища на скенери за проверка на хора, които показват тялото все едно е голо, би имало "сериозно отражение" върху правото на личен живот и лично достойнство. Депутатите изразяват своите съмнения относно необходимостта от подобна мярка и искат да бъде извършена по-задълбочена оценка на въздействието й, преди да бъде взето каквото и да било решение. Европейската комисия предложи проект за регламент, допълващ общите стандарти в областта на сигурността на гражданското въздухоплаване. В него към "разрешените методи" за проверка на пътници на летищата на ЕС се добавя и използването на "скенери за проверка на хора". Депутатите признават, че скенерите за проверка на хора са може би едно от техническите решения, необходими за поддържане на високо ниво на безопасност на европейските летища. Въпреки това според тях въвеждането на подобни апарати, които "позволяват да се получи изключително подробно изображение на хората, сякаш те са голи", е фактически равносилно на "претърсване чрез разсъбличане". Тази мярка, която далеч не е просто техническа, ще има сериозно отражение върху правото на личен живот, правото на защита на личните данни и правото на лично достойнство. Според депутатите условията за въвеждане на подобна мярка не са били спазени, тъй като не е била извършена оценка на въздействието й върху здравето на хората и върху основните права. Парламентът счита, че предложената проектомярка може да надхвърли предвидените изпълнителни правомощия, тъй като планираните мерки не могат да се разглеждат като чисто технически, а засягат сериозно основните права на гражданите. В заключение депутатите дават тримесечен срок на Комисията да извърши необходимите оценки на въздействието и да се консултира с Агенцията за основните права и с Европейския надзорен орган за защита на данните, като осведоми след това ЕП, за да могат да бъдат взети необходимите последващи мерки. Приетият текст, разискванията, резултатите от гласуванията и поименните гласувания на резолюцията относно въздействието на мерките за сигурност във въздухоплаването и на използването на скенери за проверка на хора върху правата на човека, правото на личен живот, защитата на личните данни и личното достойнство ще намерите на този линк ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ съгласно член 108 от Правилника за дейността на ЕП от Philip Bradbourn и Marco Cappato, от името на Комисия по граждански свободи, правосъдие и вътрешни работи към Комисията относно въздействието на мерките за сигурност на въздухоплаването и на използването на скенери за проверка на хора върху правата на човека, правото на личен живот, защитата на личните данни и личното достойнство Air Transport Portal of the European Commission: Security
BG
1
LINK
/activities/plenary/ta/calendar.do?language=BG
BG
3
LINK
http://ec.europa.eu/transport/air_portal/security/rules_liquids/index_en.htm
-//EP//TEXT OQ O-2008-0107 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-004-BG DOC XML V0//BG
-//EP//TEXT IM-PRESS 20081020BRI40079 ITEM-006-BG DOC XML V0//BG
Околна среда
Парламентът насърчава публичния сектор да купува екологични превозни средства
2008-10-24 - 09:58
ЕП одобри с голямо мнозинство предложение за директива, което насърчава използването на екологични и енергийно ефективни превозни средства. Директивата задължава публичния сектор и някои частни оператори да вземат под внимание не само цената, но и енергийните аспекти и въздействието върху околната среда през целия жизнен цикъл на превозните средства, които те смятат да закупят. Целта на директивата е да се стимулира пазарът на екологични и енергийно ефективни превозни средства, което от своя страна да насърчи производителите да инвестират и доразвиват превозни средства с ниска консумация на енергия и малки емисии на СО2 и други замърсители.
По директивата беше постигнат компромис на първо четене между Съвета и Парламента, който депутатите приеха на 22 октомври с 641 гласа "за", 37 "против" и 24 въздържали се". В компромиса не са включени всички поправки, внесени от Комисията по околна среда на ЕП, но най-важната от тях остава - директивата ще бъде задължителна, при все че се дава известна гъвкавост на държавите-членки при нейното прилагане.
Така при процедурите за обществени поръчки трябва да се взема предвид не само цената, но и енергийните аспекти и въздействието върху околната среда - потребление на енергия, емисии на CO2 и на други замърсители, включително NOx, NMHC и прахови частици - през целия жизнен цикъл на превозните средства.
Предложението за директива обхваща не само обществения сектор, но и частните предприятия, които са наети по договор да извършват транспортни услуги, включително и тези в областта на градския транспорт. Държавите-членки могат да изключат от прилагането на директивата някои превозни средства със специално предназначение - линейки, превозни средства за транспорт на органи за трансплантация, пожарни коли...
Имайки предвид, че годишно в ЕС публичните власти закупуват над 110 000 пътнически коли, 110 000 леки товарни автомобили, 35 000 камиона и 17 000 автобуса, се очаква новата директива да гарантира достатъчно високо търсене на екологични и енергийно ефективни превозни средства, което да насърчи автомобилната индустрия да инвестира в подобни проекти. Приетият текст, разискванията, резултатите от гласуванията и поименните гласувания на доклада относно преразгледаното предложение за директива на Европейския парламент и на Съвета за създаване на благоприятни условия за продажба на чисти и енергийноефективни пътни превозни средства ще намерите на този линк Процедурно досие относно преразгледаното предложение за директива на Европейския парламент и на Съвета за създаване на благоприятни условия за продажба на чисти и енергийноефективни пътни превозни средства European Commission - CO2 and Cars
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=2&procnum=COD/2005/0283
BG
3
LINK
http://ec.europa.eu/environment/air/transport/co2/co2_home.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-005-BG DOC XML V0//BG
-//EP//TEXT IM-PRESS 20081020BRI40079 ITEM-007-BG DOC XML V0//BG
Европейски съвет
Необходими са координирани европейски мерки за справяне с финансовата криза
2008-10-24 - 09:58
Според депутатите от Европейския парламент са необходими координирани мерки в различни области, за да може ЕС да посрещне финансовата криза и да ограничи нейното въздействие върху икономическия растеж, работните места и малкия бизнес. В приета на 22 октомври резолюция относно Европейския съвет от 15 и 16 октомври ЕП призовава също за мерки за подобряване на финансовия надзор и разглежда други важни въпроси, между които климатичните промени и кризата в Кавказ. Депутатите приеха резолюцията за Европейския съвет (15-16 октомври 2008 г.) с 499 гласа "за", 130 "против" и 67 "въздържали се".
В нея Европейският парламент подчертава необходимостта от координиран макроикономически отговор, за да бъде възроден световния икономически растеж. Въпреки това, принципите на Пакта за стабилност и растеж не трябва да бъдат подкопавани и държавите-членки трябва да се стремят към фискална консолидация. Депутатите призовават също така за "още по-решителни координирани действия с цел възстановяване на доверието в пазарите".
Кризата на финансовите пазари и реалната икономика
Резолюцията отбелязва, че последствията от кризата излизат извън рамките на финансовите пазари и засягат жизнеспособността на стопанския сектор, трудовата заетост, личните финанси и малките и средни предприятия. Затова Парламентът припомня "първостепенното значение на продължаващия достъп до кредити за граждани и малки и средни предприятия (МСП) и на инвестициите в инфраструктури в ЕС, за да се избегне рязък спад на икономическия растеж и заетостта".
Депутатите подкрепят мерките за възстановяване на ликвидността на пазарите и приветстват своевременната реакция на Комисията за прилагане на правилата за държавните помощи към мерките, предприети за спасяване на финансовите институции. Те същевременно подчертават, че когато държавни средства са похарчени в подобна операция, това трябва да бъде съпътствано от "публичен надзор, подобрение на управлението, ограничения във връзка със заплащането, силна отчетност пред държавните органи и инвестиционни стратегии за реалната икономика".
Членовете на ЕП оценяват положително решението на Комисията да създаде група на високо равнище за разработване на надзорна структура на европейските финансови услуги, като в същото време отправят сериозна критика за отсъствието на Парламента от тази "кризисна клетка".
По-добра надзорна структура
Резолюцията призовава Комисията да предложи мерки за укрепване на регулаторната и надзорна рамка на ЕС и за управление на кризите в ЕС, и по-специално по отношение на банките, агенциите за кредитен рейтинг, секюритизацията, хедж фондовете, прозрачността, нормите за ликвидация, сделките на извънборсовите пазари и механизмите за предотвратяване на кризи. Депутатите искат също да бъдат разработени подходящи предложения за ефективно трансгранично управление на кризите.
Лисабонски договор
Относно Лисабонския договор ЕП изтъква, че зачита резултата от ирландския референдум и резултатите от процедурите по ратифициране на Договора в другите държави-членки, като се надява преди европейските избори (през юни 2009 г.) да бъде намерено решение, което е приемливо за всички.
Климатични промени и енергийна политика
По този въпрос депутатите застъпват мнението, че целите на ЕС в областта на климата за след 2012 г. не трябва да бъдат поставяни под въпрос поради настоящата финансова криза. Същевременно те смятат, че предвидените мерки трябва да бъдат подложени на подробна оценка за установяване на последиците им върху конкурентоспособността на европейската икономика.
Резолюцията призовава Съвета и Комисията да продължат своите усилия за създаване на обща европейска външна политика в областта на енергетиката и иска силен политически ангажимент за преминаване към икономика с ниски емисии на въглерод.
Руско-грузински конфликт
Депутатите считат, че конфликтите в Кавказ не могат да бъдат разрешени с военни способи и остро заклеймяват "всички прибягнали до сила и насилие, за да променят положението в грузинските отцепнически територии Южна Осетия и Абхазия". Те припомнят "несъразмерните военни действия на Русия в Грузия" и призовават Русия да зачита суверенитета и териториалната цялост на Грузия.
На дебата в ЕП относно Европейския съвет от 15-16 октомври френският президент Никола Саркози заяви, че войната в Грузия и финансовата криза са засилили необходимостта от общ европейски отговор на големите световни проблеми. Той отхвърли идеята, че ЕС трябва да отстъпи от поетите ангажименти за климатичните промени поради сегашната криза. Основните политически групи го подкрепиха, въпреки че според някои корените на финансова криза са далеч назад и нерегулираните пазари са изиграли своята роля.
При откриването на дебата председателят на ЕП Hans-Gert Pöttering подчерта, че при изключително трудната ситуация през последните седмици Европейският съюз под френското председателство е показал своите възможности за координирани действия. Според него Европейският съвет под лидерството на френския президент, в тясно сътрудничество с Комисията и Парламента, е направил така, че Европейският съюз да играе решаваща роля при кризата, като общите действия на европейските партньори и еврото са помогнали да се избегне катастрофа.
Европейски съвет
Френският президент Nicolas Sarkozy представи от името на Европейския съвет акцентите от последната среща на върха. Относно руско-грузинския конфликт той подчерта, че именно Европа е била тази, която е донесла мир, добавяйки, че "отдавна Европа не е играла такава роля в подобен конфликт".
Относно международната финансова криза той отново изтъкна водещата роля на Европа в намирането на решения, предлагайки същевременно като превантивна мярка срещу бъдещи кризи създаването на "нова глобална финансова система" или "нов Бретън-Уудс" под егидата на ООН. Според него финансовата криза в момента води към икономическа криза, която също изисква "единен европейски отговор".
Президентът Sarkozy категорично отхвърли идеята, че "поради финансовата криза светът трябва да положи по-малко усилия в борбата с климатичните промени", подчертавайки, че "Европа трябва да даде пример" на света по този въпрос.
Относно Лисабонския договор г-н Sarkozy каза, че френското председателство ще представи до декември пътна карта за разрешаване на проблема с ратификацията на Договора от ирландска страна.
Европейска комисия
Председателят на Европейската комисия José Manuel Barroso изтъкна ролята на френския президент в управлението на кризата и приветства факта, че сега Европа работи ръка в ръка със САЩ. След това той изреди множество конкретни мерки, които Комисията смята да предприеме по засегнатите от Nicolas Sarkozy теми.
В заключение той подчерта, че "няма национален път за излизане от тази криза" и че в Европа всички "плуваме или потъваме заедно". Г-н Barroso отбеляза също, че трябва да бъде разгледана възможността за създаване на паневропейска финансова регулация.
Говорители на големите политически групи
От името на ЕНП-ЕД говори Joseph Daul (Франция). Според него Европа на два пъти това лято е помогнала - работейки единно - да се намери изход от две големи кризи: Грузия и финансовите пазари. През това време президентът Sarkozy е работил неуморно и е показал стойността на председателството на ЕС и ролята на Европа в световен план.
Според г-н Daul Парламентът е свършил ключова работа по отношение на финансовата криза, със своите препоръки за регулация и надзор, реформи и край на "златните парашути". Той добави, че "по време на икономически кризи като тази се създават правила за бъдещето. Свободните пазари трябва да бъдат придружени от правила и регулации. Ако те са съществували преди това, то те не са били прилагани правилно."
За ПЕС говори Martin Schulz (Германия), който е бил впечатлен от последните решителни действия на Sarkozy и Barroso. Според него обаче е необходимо да се извлече пълна поука от настоящата криза, за да сме сигурни, че никога повече няма да страдаме от подобна катастрофа във финансовите пазари, която да повлече след себе си катастрофа в реалната икономика. Според него Европа се нуждае от правила за банките и частните фондове до края на годината.
Според г-н Schulz господата Sarkozy, Barroso и Daul са говорили езика на истинската европейска социалдемокрация в контекста на кризата. Той изтъкна в заключение, че е необходимо да се увеличи покупателната способност на гражданите, за да се съживи общият пазар, както и че обикновените хора, а не "големите риби", трябва да бъдат осигурени срещу рискове в момента.
Graham Watson (АЛДЕ, Великобритания) благодари на френския президент за топлите и окуражаващи думи относно работата ръка в ръка с ЕП, но запита защо заключенията на Европейския съвет споменават Комисията и Съвета, но не и Парламента, например по въпроса за климатичните промени?
Относно финансовата криза г-н Watson приветства вземането на координирани мерки, които са намалили непосредственото напрежение. Той подчерта, че Европа трябва да играе водеща роля в прилагането на подобни решения в международен план - работейки по възможност заедно със САЩ, но и без тях, ако е необходимо.
Приетият текст, разискванията от 21 октомври, резултатите от гласуванията и поименните гласувания на резолюцията относно Европейския съвет (15-16 октомври 2008 г.) ще намерите на този линк European Council, Brussels, Wednesday 15 and Thursday 16 October 2008 Френско председателство Подготовка на Европейския съвет, включително състоянието на световната финансова система (разискване от 8 октомври 2008 г.) Депутатите обсъждат финансовата криза и предстоящия Европейски съвет Outcome of the European Council - Extracts from the plenary 21/10/2008 - Council statement (French President Nicolas Sarkozy) (Аудио, 33:23, английски) Outcome of the European Council - Extracts from the plenary 21/10/2008 - Commission statement (Commission President Jose Manuel Barroso) (Аудио, 14:12, английски) Outcome of the European Council - Extracts from the plenary 21/10/2008 - Commission statement (Commission President Jose Manuel Barroso) (Аудио, 14:12, оригинал) Outcome of the European Council - Extracts from the plenary 21/10/2008 - Political groups (Аудио, 37:13, английски) Outcome of the European Council - Extracts from the plenary 21/10/2008 - Political groups (Аудио, 37:10, оригинал)
BG
1
LINK
/activities/plenary/ta/calendar.do?language=BG
BG
2
LINK
http://www.consilium.europa.eu/cms3_fo/showPage.asp?id=668&lang=bg&mode=g
BG
3
LINK
http://ue2008.fr/PFUE/lang/en/accueil
BG
6
MULTIMEDIA
20081021MLT40153.asf
BG
7
MULTIMEDIA
20081021MLT40228.asf
BG
8
MULTIMEDIA
20081021MLT40230.asf
BG
9
MULTIMEDIA
20081021MLT40234.asf
BG
10
MULTIMEDIA
20081021MLT40232.asf
-//EP//TEXT CRE 20081008 ITEM-012 NOT XML V0//BG
-//EP//TEXT IM-PRESS 20081008BRI39048 ITEM-008-BG NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-006-BG DOC XML V0//BG
-//EP//TEXT IM-PRESS 20081020BRI40079 ITEM-008-BG DOC XML V0//BG
Институции
Откриване на пленарната сесия на ЕП в Страсбург
2008-10-24 - 09:58
Председателят на ЕП Hans-Gert Pöttering откри на 20 октомври в 17.00 часа местно време пленарната сесия на ЕП в Страсбург. Пленарната сесия продължи до 23 октомври, четвъртък. Дневният ред на сесията беше приет от депутатите с едно изменение: устният въпрос към Комисията относно пречките за реформиране на Фонд „Солидарност“ на ЕС беше отложен за сесията на ЕП през ноември 2008 г.
В началото на заседанието едноминутни изказвания направиха българските евродепутати Петя Ставрева (ЕНП-ЕД) - относно усвояването на европейските фондове от България, Илияна Йотова (ПЕС) - относно световната финансова криза, и Евгени Кирилов (ПЕС) - относно проекта Набуко. Дневен ред на пленарната сесия на ЕП в Страсбург, 20-23 октомври 2008 г. Agenda за седмицата 20-26 октомври 2008 г. Пленарна сесия на Европейския парламент в Страсбург, 20-23 октомври 2008 г. Следете на живо пленарната сесия на ЕП чрез излъчванията по интернет на този линк Програма на канал EbS на ЕП за седмицата - 20-26 октомври 2008 г. Брифинг преди пленарната сесия, 20-23 октомври - част 1 (Аудио) Брифинг преди пленарната сесия, 20-23 октомври - част 2 (Аудио) Брифинг преди пленарната сесия, 20-23 октомври - част 3 (Аудио)
BG
1
LINK
/sides/indexPartSession.do?reference=2008-10-2&language=BG
BG
4
LINK
/wps-europarl-internet/faces/live/live-video.jsp
BG
5
LINK
/eplive/expert/all_ebsplan02_week/43-2008/default_bg.htm
BG
6
MULTIMEDIA
20081017MLT39840.mp3
BG
7
MULTIMEDIA
20081017MLT39838.mp3
BG
8
MULTIMEDIA
20081017MLT39842.mp3
-//EP//TEXT IM-PRESS 20084300AGD00000 BY-DAY NOT XML V0//BG
-//EP//TEXT IM-PRESS 20081014BRI39372 FULL-TEXT NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-007-BG DOC XML V0//BG
-//EP//TEXT IM-PRESS 20081020BRI40079 ITEM-009-BG DOC XML V0//BG
Омбудсман
Доклад на Душана Здравкова за дейността на Европейския омбудсман през 2007 г.
2008-10-24 - 09:58
Службата на Европейския омбудсман е получила през 2007 г. 518 допустими жалби, или с 4% повече от 2006 г. Въпреки това, тези цифри не задоволяват депутатите и те искат провеждане на активна информационна кампания сред европейските граждани, която да разясни по-добре функциите и компетенциите на Омбудсмана. ЕП предлага също да се създаде общ интернет сайт на европейските институции, който да насочва гражданите направо към институцията, в чиито компетенции попада разглеждането на техните жалби. На 23 октомври ЕП прие с 465 гласа "за", 1 "против" и 7 "въздържали се" доклада на българския евродепутат Душана Здравкова (ЕНП-ЕД) за дейността на Европейския омбудсман през 2007 г.
В него се отбелязва, че през 2007 г. са получени с около 16% по-малко жалби, отколкото през 2006 г., но броят на допустимите жалби се е увеличил от 449 (12% от общия брой) на 518 (16% от общия брой) през 2007 г. От България са постъпили 91 жалби през 2007 г., което се равнява на 2,8% от общия брой жалби.
Гражданите трябва да получават бързи и съдържателни отговори на своите петиции
Депутатите подчертават, че европейските институции и органи трябва да използват максимално своите ресурси, за да предоставят на гражданите бързи и съдържателни отговори на техните запитвания, жалби и петиции. Според тях ролята на Омбудсмана за защита на европейските граждани се е променила през 12-те години от създаването на службата благодарение на неговата независимост и на демократичния контрол върху прозрачността на неговата дейност от страна на Парламента.
Членовете на ЕП смятат, че Омбудсманът е продължил да упражнява своите правомощия по активен и балансиран начин, като същевременно призовават на всички институции и органи на ЕС да бъдат предоставени необходимите бюджетни и човешки ресурси, за да могат гражданите да получават своевременно съдържателни отговори на своите жалби и петиции.
Докладът предлага ЕП да одобри годишния доклад за 2007 г., представен от Европейския омбудсман.
Провеждане на активна информационна кампания
Докладът отчита увеличението на абсолютния брой допустими жалби, но според депутатите делът на допустимите жалби (16%) продължава да бъде незадоволителен, поради което препоръчва провеждане на активна информационна кампания сред европейските граждани, чрез която те по-добре да разберат функциите и компетенциите на Европейския омбудсман.
Едно от предложенията в доклада е да бъде създаден общ интернет сайт на европейските институции, който да е в помощ на гражданите и да ги насочва направо към институциите, в чиито компетенции попада разглеждането на техните жалби.
Кодекс за добро поведение на администрацията
През 2007 г. двойно са се увеличили случаите на лоша администрация, разрешени от самата институция или орган вследствие на жалба до Омбудсмана (129 случая).
В този контекст ЕП приканва всички институции и органи на ЕС да възприемат общ подход по отношение на кодекса за добро поведение на администрацията, приет от Парламента на 6 септември 2001 г.
В заключение докладът приветства конструктивното сътрудничество между Омбудсмана и институциите и органите на ЕС и подкрепя ролята му на "външен контролен механизъм и ценен източник на постоянно усъвършенстване на европейската администрация".
Докладчикът Душана Здравкова коментира по следния начин приемането на доклада:"... имах удоволствието да работя по доклад, който по-скоро обединява, а не разделя политическите групи в Европейския парламент. Защото е ясно, че всички тук сме избрани от европейските граждани и работим в защита на техните интереси."
"Моето дълбоко убеждение е, че именно чрез института на Европейския омбудсман гражданите могат да упражняват по-добре правата си при лоша администрация. Защото дори и да имаме добри правила в тази област, е важно да се намери и точното им прилагане, което да осигури максимална защита."
"Аз считам, че така, както Комисията е наречена "пазител на договорите", така и Европейският омбудсман е гарант за правилното прилагане на правото на Общността. Но в тази си роля той не е сам, Европейският парламент, като единствената демократично избрана институция, също е призван да отстоява правата на гражданите. Така че е много важно Европейският парламент и Европейският омбудсман да работят ръка за ръка в тази област." Приетият текст, разискванията, резултатите от гласуванията и поименните гласувания на доклада относно годишния доклад относно дейността на Европейския омбудсман през 2007 г. ще намерите на този линк Процедурно досие относно годишния доклад относно дейността на Европейския омбудсман през 2007 г. Европейският омбудсман - годишен доклад 2007 Европейският омбудсман - годишен доклад 2007 (резюме и статистика) Европейският омбудсман - собствена страница
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=5651122
BG
3
LINK
http://ombudsman.europa.eu/report07/pdf/bg/rap07_bg.pdf
BG
4
LINK
http://ombudsman.europa.eu/report07/pdf/bg/short07_bg.pdf
BG
5
LINK
http://ombudsman.europa.eu/home/bg/default.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-008-BG DOC XML V0//BG
-//EP//TEXT IM-PRESS 20081020BRI40079 ITEM-010-BG DOC XML V0//BG
Регионална политика
ЕП иска опростяване и рационализиране на регионалната политика
2008-10-24 - 09:58
В приетия доклад относно управлението на регионалната политика ЕП настоява да се използват максимално възможностите за интегрирано финансиране от различните фондове на ЕС за регионално развитие, както и да се засили децентрализацията в планирането и осъществяването на тази политика. Депутатите искат да се направи оценка върху възможността за сливане след 2013 г. на различните фондове от политиката на сближаване, както и да започнат незабавни действия за нейното опростяване и рационализиране. Докладът на Jean Marie Beaupuy (АЛДЕ, Франция), който ЕП прие с 618 гласа "за", 45 "против" и 25 "въздържали се", разглежда управлението и партньорството в национален и регионален мащаб в областта на регионалната политика. В него се настоява държавите-членки, регионалните и местните власти да използват максимално възможностите за интегрирано финансиране от различните фондове на ЕС, насочени към развитието на регионите и градовете (структурни фондове, програма за научноизследователска и развойна дейност, Европейски фонд за развитие на селските райони). Според депутатите прилагането на принципа на интегрирания подход - обхващащ икономическите, социалните и екологичните аспекти на развитието на териториите, както и интересите на различните заинтересовани лица - трябва да стане задължително. В този контекст те приканват регионалните и местните власти да използват повече този подход, за да могат да осигурят практическите решения, които европейските граждани очакват от обществените услуги (например обществен транспорт, питейна вода, социални жилища и обществено образование). Опростяване и рационализиране на политиката на сближаване ЕП предлага - с цел опростяване и повече ефективност - да се направи оценка дали е възможно да се обединят в бъдещата политика на сближаване след 2013 г. различните фондове на ЕС, по-специално Европейският фонд за регионално развитие (ЕФРР), Европейският социален фонд (ЕСФ), Европейският земеделски фонд за развитие на селските райони (ЕЗФРСР) и Кохезионният фонд. Докладът отбелязва, че прозрачните и ясни процедури спомагат за доброто управление, поради което Комисията и държавите-членки заедно с регионалните и местните власти (отчитайки предложенията на потенциалните бенефициенти) трябва да започнат незабавни действия за "опростяване и рационализиране и по-ясно разпределение на компетенциите за реализиране на политиката на сближаване", с цел намаляване на бюрократичната тежест. Публично-частни партньорства за структурно финансиране Членовете на ЕП искат държавите-членки да гарантират по-тясно сътрудничество между публичния и частния сектор чрез изграждане на публично-частни партньорства за структурно финансиране, като е необходима по-добра и своевременна интеграция на партньорите във всички етапи на изготвянето и прилагането на програмите за структурните фондове, за да може по-добре да се използват техният опит и ноу-хау. Децентрализиране на политиката на сближаване За да бъде успешно, управлението на множество равнища трябва да се основава на подход "отдолу нагоре", поради което депутатите призовават местните и регионалните власти да активизират своето сътрудничество с националните правителства и с Комисията и препоръчват провеждането на редовни заседания на служители от националните, регионалните и местните органи на управление. ЕП насърчава държавите-членки да децентрализират осъществяването на политиката на сближаване, за да се позволи по-добро функциониране на принципа на партньорство и субсидиарност, и ги приканва да предприемат необходимите законодателни и бюджетни мерки по въпроса за децентрализацията. В заключение депутатите предлагат създаването на програма в областта на управлението и партньорството (аналогична на програмата "Еразъм" за образованието), насочена към представителите на регионалното самоуправление и към местните избрани представители. Приетият текст, разискванията, резултатите от гласуванията и поименните гласувания на доклада относно управлението и партньорството в национален и регионален мащаб, както и въз основа на отделни проекти, в областта на регионалната политика ще намерите на този линк Процедурно досие относно управлението и партньорството в национален и регионален мащаб, както и въз основа на отделни проекти, в областта на регионалната политика Provisions and instruments of regional policy
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=2&procnum=INI/2008/2064
BG
3
LINK
http://europa.eu/scadplus/leg/en/s24002.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-009-BG DOC XML V0//BG
-//EP//TEXT IM-PRESS 20081020BRI40079 ITEM-011-BG DOC XML V0//BG
Култура
"Мълчанието на Лорна" спечели наградата за кино LUX на Европейския парламент
2008-10-24 - 09:58
Филмът "Мълчанието на Лорна" ("Le silence de Lorna") на белгийските режисьори Jean-Pierre и Luc DARDENNE спечели наградата за кино на Европейския парламент LUX 2008. Председателят на ЕП Hans-Gert Pöttering връчи наградата на Luc Dardennne по време на церемония, на която присъстваха членовете на ЕП и представители на трите филма финалисти. Целта на наградата LUX е да улесни разпространението на европейските филми в Европа. "Културата винаги е играла централна роля за Европейския парламент. Връчването на втората награда LUX доказва това", заяви по време на церемонията Hans-Gert Pöttering. "Една от целите на наградата се състои в преживяването на културните и езикови разлики в ЕС', продължи председателят на ЕП. "Чрез тази награда, една социална европейска тема ще може да бъде представена в кината във всички европейски страни." Цел на наградата LUX Наградата LUX се стреми да разчупи езиковите бариери, които често представляват преграда пред широкото разпространение на европейските филми, да улесни дистрибуцията на европейски продукции и да даде тласък на кинопроизводството в Европейския съюз. Спечелилият филм ще бъде субтитриран на 23-те официални езици на ЕС, като за всяка държава-членка ще бъде създадено 35-милиметрово копие. Наградата включва също адаптирането на филма за глухи и трудно чуващи хора, както и евентуално адаптация за слепи и слабо виждащи хора. Надпреварата за наградата "Мълчанието на Лорна" беше избран от депутатите от ЕП, които можеха да избират измежду три филма: "Делта" на Kornél Mundruczó, "Мълчанието на Лорна" на Jean-Pierre и Luc Dardenne и "Гражданинът Хавел" на Miroslav Janek и Pavel Koutecký. Тези три филма бяха избрани сред официалната селекция от 10 филма (сред които и "Светът е голям и спасение дебне отвсякъде" на режисьора Стефан Командарев), подбрани от независимо жури от 17 представители на най-високо ниво на кинематографията: продуценти, разпространители, директори на фестивали и критици. За да могат да бъдат част от официалната селекция, филмите трябва да показват универсалността на европейските ценности и/или да допринасят за дебата върху процеса на изграждане на обединена Европа. Филмите бяха показани в Европейския парламент в Брюксел между 15 септември и 17 октомври 2008 г. През 2007 г. наградата беше присъдена на филма "Auf der anderen Seite" на режисьора Fatih Akin. Спечелилият филм: "Мълчанието на Лорна" ("Le silence de Lorna") Режисьор: Jean-Pierre и Luc DARDENNE Копродукция: Белгия, Германия, Франция, Италия, Великобритания Година на излизане: 2008 Времетраене: 105 минути Оригинален език: френски Награди: Най-добър сценарий, Кан 2008 Резюме Филмът разказва историята на млада албанка, Лорна, която живее в Белгия. За да стане собственичка на закусвалня заедно с нейния приятел, тя става съучастничка в коварен план, измислен от гангстера Фабио. По-нататък в историята се заплитат фалшив брак, руски мафиоти и планове за убийство... По-подробна информация и откъси от филмите можете да намерите на следния интернет адрес: www.lux-prize.eu. Наградата за европейско кино LUX - започна последна селекция Prix LUX 2008 : le Parlement européen fait son cinéma Българският филм "Светът е голям и спасение дебне отвсякъде" е в официалната селекция за Наградата за кино на ЕП LUX Prize 2008 - Award Ceremony (аудио, 11:19, английски) LUX Prize 2008 - Award Ceremony (аудио, 11:19, оригинал)
BG
1
LINK
http://www.lux-prize.eu
BG
5
MULTIMEDIA
20081022MLT40389.asf
BG
6
MULTIMEDIA
20081022MLT40387.asf
-//EP//TEXT IM-PRESS 20080911STO36946 0 NOT XML V0//BG
-//EP//TEXT IM-PRESS 20080910BKG36909 0 NOT XML V0//BG
-//EP//TEXT IM-PRESS 20080704IPR33400 BG NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-010-BG DOC XML V0//BG
-//EP//TEXT IM-PRESS 20081020BRI40079 ITEM-012-BG DOC XML V0//BG
Политика по заетостта
Временните работници ще получават от първия ден заплата като другите работници
2008-10-24 - 09:58
Наетите чрез агенции за временна заетост работници ще получават от първия ден същата заплата като останалите работници в наелото ги предприятие, като изключенията от този принцип ще бъдат ограничени. Това се предвижда в одобрената на 22 октомври от ЕП обща позиция на Съвета относно директивата за работа чрез агенции за временна заетост. "Временните работници представляват над 3 милиона работници в Европа и оборот от 75 милиарда евро", напомни докладчикът на ЕП Harlem Désir (ПЕС, Франция), добавяйки, че "тази директива ще доведе до приемането на социално законодателство в момент, когато очакванията за социална Европа са високи".
Първоначално предложение на Комисията
През 2002 г. Комисията прие (в рамките на Лисабонската стратегия) предложение за директива относно условията на труд на наетите чрез агенции за временна заетост работници, която предвижда да се осигури минимално равнище на защита за тези работници. В него се утвърждава принципът за недискриминация между наетите чрез агенции за временна заетост работници и другите работници на дадено предприятие, включително по отношение на заплащането, при условие че продължителността на наемането надвишава шест седмици.
Измененията на Парламента на първо четене
Европейският парламент прие становище на първо четене през 2002 г., което внесе много изменения в предложението на Комисията. Тяхната цел беше да се въведат ограничения относно изключенията от принципа на недискриминация. Парламентът прие също така изменения, според които всички наети чрез агенции за временна заетост работници имат право на равно заплащане от деня на наемането им на работа, както и правото да се ползват от трудовото право, от правото спрямо другите работници и от социална закрила.
През ноември 2002 г. Комисията прие изменено предложение, в което становището на ЕП беше взето под внимание. То обаче остана блокирано в продължение на шест години в Съвета на министрите, като накрая Съветът постигна политическо съгласие по общата позиция през юни 2008 г.
Основните постановки на общата позиция
Приетата на 22 октомври обща позиция включва по-голямата част от измененията, приети на първо четене от Парламента, между които измененията за гарантиране на равно третиране, включително и по отношение на заплащането. По този начин равното третиране от първия ден ще бъде общо правило, като за всяко изключение от този принцип трябва да се постигне споразумение със социалните партньори или чрез колективни преговори. Общата позиция на Съвета включва също така и измененията относно достъпа до заетост, общите помещения и професионалната квалификация, както и относно представителството на наетите чрез агенции работници.
Докладчикът на второ четене за ЕП Harlem Désir подчертава същевременно, че въпреки че здравето, безопасността и хигиената на работното място не са включени като основни условия на труд и заетост съобразно искането на Европейския парламент, те на практика вече са гарантирани с Директива на Съвета от 1991 г.
В ЕС има тенденция на повишаване на временната заетост
Към момента продължават да съществуват големи различия между националните законодателства по отношение на временната заетост. Освен това съществуват и значителни различия по отношение на заплащането, както и на по-лошите условия за труд за наетите чрез агенции за временна заетост работници. По-специално тези работници са изложени в по-голяма степен на физически рискове, а натовареността и темпото на работа са често по-високи в сравнение с работата на другите работници.
Във всички държави от Европейския съюз като цяло съществува тенденция за повишаване на временната заетост, въпреки че делът на въпросните работници варира значително в различните страни.
Влизане в сила
Директивата трябва да бъде приложена от държавите-членки най-късно до три години след нейното влизане в сила. Приетият текст, разискванията, резултатите от гласуванията и поименните гласувания на доклада относно общата позиция на Съвета с оглед приемане на директива на Европейския парламент и на Съвета относно работа чрез агенции за временна заетост ще намерите на този линк Процедурно досие относно общата позиция на Съвета с оглед приемане на директива на Европейския парламент и на Съвета относно работа чрез агенции за временна заетост
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=220572
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-011-BG DOC XML V0//BG
-//EP//TEXT IM-PRESS 20081020BRI40079 ITEM-013-BG DOC XML V0//BG
Институции
ЕП одобри кандидатурата на новия комисар за търговията Catherine Ashton
2008-10-24 - 09:58
На 22 октомври депутатите одобриха с 538 гласа "за", 40 "против" и 63 "въздържали се" кандидатурата на Catherine Ashton за европейски комисар по въпросите на външната търговия. Тя заема поста от Peter Mandelson, който наскоро се завърна в британската политика. На 20 октомври мина нейното изслушване от Комисията по търговия на ЕП. По време на нейното изслушване в Парламента от комисиите по търговия, развитие и външна политика, Catherine Ashton подчерта значението на "свободната и справедлива" търговия. Тя заяви пред депутатите, че ще продължи да работи за довеждането до успешен край на преговорите от кръга Доха.
"Системата на Световната търговска организация (СТО) може да не е съвършена, но лесно може да подценим факта колко непредсказуема би била глобалната икономика без нея", каза г-жа Ashton по време на изслушването. Тя изтъкна пред депутатите, че ако бъде избрана, ще се срещне с генералния секретар на СТО Паскал Лами, за да го увери в ангажимента на ЕС за Доха.
Запитана за нейните лични качества и професионален опит, Баронеса Ashton подчерта ангажимента си към Европа и уменията си за водене на преговори. Интернет страница на изслушването на номинираната за нов еврокомисар по въпросите на външната търговия Catherine Ashton Изслушване на номинираната за нов еврокомисар по търговията Catherine Ashton Резюме на изслушването - на английски Видео запис на изслушването на номинираната за нов еврокомисар по външната търговия Catherine Ashton пред Комисията по международна търговия, Комисията по външни работи и Комисията по развитие относно назначаването и като нов комисар по търговията Practical information on Commissioner hearing : Information for the press - hearing of Catherine Ashton
BG
1
LINK
/hearings/commission/2008_10/default_en.htm
BG
4
LINK
/wps-europarl-internet/faces/vod/player.jsp?eventId=auditionCommissaireAshton&language=bg
BG
5
LINK
/eplive/expert/multimedia/20081017MLT39820/media_20081017MLT39820.pdf
-//EP//TEXT IM-PRESS 20081020STO39953 0 NOT XML V0//BG
-//EP//TEXT IM-PRESS 20081020IPR39975 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-012-BG DOC XML V0//BG
-//EP//TEXT IM-PRESS 20081020BRI40079 ITEM-014-BG DOC XML V0//BG
Външни отношения
Алианс на цивилизациите: Jorge Sampaio говори пред депутатите от ЕП
2008-10-24 - 09:58
Изграждането на връзки и променянето на погрешните представи за другите култури са от огромно значение в глобализиращия се свят: такова е посланието на Jorge Sampaio, представител на генералния секретар на ООН за Алианса на цивилизациите и бивш президент на Португалия. На 22 октомври той говори пред европейските депутати на тържествено заседание на ЕП в Страсбург в рамките на годината на междукултурния диалог. В своето приветствено слово председателят на ЕП Hans-Gert Pöttering подчерта общите виждания на Алианса на цивилизациите на ООН и на Европейския парламент, които поставят основен акцент върху културното взаимодействие. Той подчерта съществуващата нужда в модерния свят за практически, а не само за символични стъпки в тази насока, каквито са именно множеството проекти, подкрепени от ЕП в контекста на годината на междукултурния диалог. В началото на своята реч Jorge Sampaio прочете кратко приветствено слово към депутатите от страна на генералния секретар на ООН. След това той описа Алианса на цивилизациите като отговор на модерните глобални предизвикателства, свързани с глобализацията, увеличаващите се миграционни потоци и 11 септември, а именно - "огромното етническо, културно и религиозно многообразие на нашите общества и увеличаващите се трудности, които изпитваме в живота ни едни с други". Говорейки по други теми, г-н Sampaio отдели особено внимание на въпросите за интегрирането на малцинствата, за мястото на мюсюлманските общности в Европа и на връзките със страните от Средиземноморието. Според него за да се справят с интегрирането на мюсюлманските малцинства, европейските общества трябва да развият нови политики на всички нива, от "демократичното управление на културното многообразие" до образованието по въпросите на правата на човека, гражданството, религиите и вярванията. Тържествената реч на Jorge Sampaio - Върховен представител на генералния секретар на ООН за Алианса на цивилизациите ще намерите в пълните стенографски протоколи на разискванията от 22 октомври на този линк Алианс на цивилизациите Formal sitting - Jorge Sampaio, UN High Representative for the Alliance of Civilisations (аудио, 22:56, английски) Formal sitting - Jorge Sampaio, UN High Representative for the Alliance of Civilisations (аудио, 22:56, оригинал)
BG
1
LINK
/activities/plenary/cre/calendar.do?language=BG
BG
2
LINK
http://www.unaoc.org/content/view/121/168/lang.english/
BG
3
MULTIMEDIA
20081022MLT40400.asf
BG
4
MULTIMEDIA
20081022MLT40398.asf
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-013-BG DOC XML V0//BG
-//EP//TEXT IM-PRESS 20081020BRI40079 ITEM-015-BG DOC XML V0//BG
Външни отношения
ЕП одобри Споразумението за стабилизиране и асоцииране с Босна и Херцеговина
2008-10-24 - 09:58
Депутатите одобриха сключването на Споразумението за стабилизиране и асоцииране (ССА) между ЕС и Босна и Херцеговина. В резолюция към доклада те призовават босненските власти за повече усилия в областта на реформата на държавните структури, завръщането на бежанците, недискриминационния достъп до образование и бъдещото конституционно устройство на страната. ЕП подкрепя също така укрепването на ролята на специалния представител на ЕС. Депутатите приветстват подписването на споразумението, което според тях има потенциала да укрепи икономиката на Босна и Херцеговина. В същото време докладът напомня на политическите лидери на страната, че това може да бъде постигнато само ако те демонстрират достатъчно решителност при осъществяване на реформите на всички нива – държавно, местно и на равнище автономни общности. Този процес трябва да бъде осъществен, за да може държавата да се модернизира и да се направи по-ефикасна и съвместима със стандартите на ЕС. Босна и Херцеговина трябва за тази цел да премахне "всички ненужни правни и административни пречки" и да рационализира своите административни структури. Депутатите потвърждават перспективите за членство в ЕС за Босна и Херцеговина като единна държава, а не като автономни общности, които не притежават държавен суверенитет. Завръщане на бежанците В доклада на Doris Pack (ЕНП-ЕД, Германия), приет с 567 гласа "за", 21 "против" и 5 "въздържали се", се изразява загриженост от липсата на напредък относно завръщането на бежанците и вътрешно разселените лица (например в Посавина в Република Сръбска). Местните власти трябва да положат повече усилия, за да запълнят липсата на подходящи жилища, инфраструктура и заетост в родните места на бежанците. Сегрегационни структури в образованието Според депутатите е необходимо да се положат сериозни усилия, за да се преодолеят сегрегационните структури, действащи понастоящем в държавата и отбелязват, че образованието е ключов фактор в процеса на помирение между различните етнически общности. Бъдещо конституционно устройство на страната Членовете на ЕП считат, че дебатът относно бъдещото конституционно устройство на страната трябва да бъде воден от парламентите на Босна и Херцеговина. Всяко конституционно решение трябва да бъде резултат от доброволно споразумение между различните политически партии в Босна и Херцеговина, като международната общност и специалният представител на ЕС трябва да улеснят този процес. ЕП подкрепя същевременно укрепването на ролята на специалния представител на ЕС след закриването на Службата на върховния представител, като напомня, че това може да стане само когато са изпълнени всички условия, поставени от международната общност. Корупция и организирана престъпност Депутатите изразяват съжаление, че въпреки сериозните проблеми, пред които е изправена Босна и Херцеговина в областта на корупцията, организираната престъпност, трафика на хора, прането на пари и трафика на наркотици, напредъкът в тези области се възпрепятства от политическо вмешателство и липса на политическа воля, както и от липсата на координация между различните служби и полицейски сили на отделните автономни общности. Споразумение за стабилизиране и асоцииране Споразумението за стабилизиране и асоцииране между Босна и Херцеговина и Европейския съюз беше подписано на 16 юни 2008 г. То представлява първата крачка към членството на страната в ЕС, ако са изпълнени критериите от Копенхаген. Срещата на високо равнище в Солун през юни 2004 г. потвърди перспективата за членство в ЕС на държавите от Западните Балкани. Приетият текст, разискванията, резултатите от гласуванията и поименните гласувания на доклада относно предложението за решение на Съвета и Комисията относно сключването на Споразумение за стабилизиране и асоцииране между Европейските общности и техните държави-членки от една страна и Босна и Херцеговина от друга ще намерите на този линк Процедурно досие относно предложението за решение на Съвета и Комисията относно сключването на Споразумение за стабилизиране и асоцииране между Европейските общности и техните държави-членки от една страна и Босна и Херцеговина от друга Босна и Херцеговина - Отношения с ЕС
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=2&procnum=AVC/2008/0073
BG
3
LINK
http://ec.europa.eu/enlargement/potential-candidate-countries/bosnia_and_herzegovina/eu_bosnia_and_herzegovina_relations_en.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//BG
-//EP//TEXT IM-PRESS 20081020BRI40079 ITEM-014-BG DOC XML V0//BG
-//EP//TEXT IM-PRESS 20081020BRI40079 ITEM-COVER-BG DOC XML V0//BG
-//EP//TEXT IM-PRESS 20081020BRI40079 ITEM-001-BG DOC XML V0//BG
-//EP//TEXT IM-PRESS 20081020BRI40079 ITEM-002-BG DOC XML V0//BG
-//EP//TEXT IM-PRESS 20081020BRI40079 ITEM-003-BG DOC XML V0//BG
-//EP//TEXT IM-PRESS 20081020BRI40079 ITEM-004-BG DOC XML V0//BG
-//EP//TEXT IM-PRESS 20081020BRI40079 ITEM-005-BG DOC XML V0//BG
-//EP//TEXT IM-PRESS 20081020BRI40079 ITEM-006-BG DOC XML V0//BG
-//EP//TEXT IM-PRESS 20081020BRI40079 ITEM-007-BG DOC XML V0//BG
-//EP//TEXT IM-PRESS 20081020BRI40079 ITEM-008-BG DOC XML V0//BG
-//EP//TEXT IM-PRESS 20081020BRI40079 ITEM-009-BG DOC XML V0//BG
-//EP//TEXT IM-PRESS 20081020BRI40079 ITEM-010-BG DOC XML V0//BG
-//EP//TEXT IM-PRESS 20081020BRI40079 ITEM-011-BG DOC XML V0//BG
-//EP//TEXT IM-PRESS 20081020BRI40079 ITEM-012-BG DOC XML V0//BG
-//EP//TEXT IM-PRESS 20081020BRI40079 ITEM-013-BG DOC XML V0//BG
-//EP//TEXT IM-PRESS 20081020BRI40079 ITEM-014-BG DOC XML V0//BG
-//EP//TEXT IM-PRESS 20081020BRI40079 ITEM-015-BG DOC XML V0//BG
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20081020BRI40079 ITEM-COVER-BG DOC XML V0//BG
-//EP//TEXT IM-PRESS 20081020BRI40079 ITEM-001-BG DOC XML V0//BG
-//EP//TEXT IM-PRESS 20081020BRI40079 ITEM-002-BG DOC XML V0//BG
-//EP//TEXT IM-PRESS 20081020BRI40079 ITEM-003-BG DOC XML V0//BG
-//EP//TEXT IM-PRESS 20081020BRI40079 ITEM-004-BG DOC XML V0//BG
-//EP//TEXT IM-PRESS 20081020BRI40079 ITEM-005-BG DOC XML V0//BG
-//EP//TEXT IM-PRESS 20081020BRI40079 ITEM-006-BG DOC XML V0//BG
-//EP//TEXT IM-PRESS 20081020BRI40079 ITEM-007-BG DOC XML V0//BG
-//EP//TEXT IM-PRESS 20081020BRI40079 ITEM-008-BG DOC XML V0//BG
-//EP//TEXT IM-PRESS 20081020BRI40079 ITEM-009-BG DOC XML V0//BG
-//EP//TEXT IM-PRESS 20081020BRI40079 ITEM-010-BG DOC XML V0//BG
-//EP//TEXT IM-PRESS 20081020BRI40079 ITEM-011-BG DOC XML V0//BG
-//EP//TEXT IM-PRESS 20081020BRI40079 ITEM-012-BG DOC XML V0//BG
-//EP//TEXT IM-PRESS 20081020BRI40079 ITEM-013-BG DOC XML V0//BG
-//EP//TEXT IM-PRESS 20081020BRI40079 ITEM-014-BG DOC XML V0//BG
-//EP//TEXT IM-PRESS 20081020BRI40079 ITEM-015-BG DOC XML V0//BG
