Призив за хармонизиране на целите на външната политика с желанията на гражданите
Външни отношения
2007-05-23 - 14:49
Европейският съюз трябва да хармонизира целите си в областта на външната политика с желанията на гражданите, се казва в доклад, приет от ЕП. Текстът подчертава необходимостта от вътрешни действия, като например прилагане на някои мерки, предложени от Конституционния договор с цел единен европейски глас в международните въпроси.
Докладът по собствена инициатива от Elmar Brok (EНП-EД, Германия) за главните аспекти и основните решения в областта на общата външна политика и политиката на сигурност (ОВППС) през 2005 г., който беше приет от ЕП с 526 гласа „за”, 118 „против” и 14 „въздържали се”. настоява „да се даде приоритет на ограничен брой сфери, които да са повече свързани с желанията и грижите на европейските граждани и техните очаквания за ролята на Съюза в областта на вътрешните работи”. Членовете на ЕП считат, че „в международен аспект следва да се предприемат по-активни действия, за да се спре разпространението на бедността по света, за борба срещу заклеймяването и дискриминацията и за преодоляването на най-разпространените болести”. Те изтъкват и енергийната сигурност, демократизацията и борбата срещу тероризма като други дрважни цели.
Също така изразяват загриженост относно първото изпитване на антисателитно оръжие, осъществено от Китай през м. януари 2007 г. и приканват Съвета да поеме инициативата на равнище на ООН за започването на многостранни преговори за международна забрана на такива оръжия.
ЕП изразява загрижеността си относно изявленията на президента Путин в отговор на плановете на Съединените американски щати за разполагане на елементи на системата от противоракетна отбрана в Полша и Чешката република и относно нежеланието на Русия да продължи своето участие в Договора за конвенционалните сили в Европа от 1990 г. Депутатите призоваха Съединените щати да засилят усилията си, за да подобрят консултациите с НАТО и Русия и обясняването на техните планове за система за противоракетна отбрана. Те подчертават необходимостта от прилагане на международната система за неразпространение на ядрени оръжия във всичките й аспекти, по-специално за съществено прилагане и дълготраен контрол според Конвенцията за химическите оръжия, универсално прилагане на Конвенцията за забрана на противопехотните мини( Договора от Отава) и влизането в сила на Договора за всеобща забрана на ядрените опити.
Конституционен договор и бюджет на ЕС
„Без Договор за конституция, който вече е ратифициран от 18 държави-членки, Европейският съюз няма да е в състояние да развива външна политика и политика на сигурност, която да отговаря поне отчасти на най-важните предизвикателства”, казват членовете на Комисията по външните работи. Те подкрепят клаузата за взаимопомощ, създаването на поста „външен министър” и дипломатическа академия на ЕС.
Относно бюджета на ОВППС депутатите изразяват съжаление, че конкретният член от главата от бюджета за ОВППС, отнасяща се за специалните представители на Европейския съюз, които според парламентарната комисия отслабват ролята на делегациите на Комисията. Депутатите изразяват съжаление, че „новото Междуинституционално споразумение не променя съществуващите правила за операциите в рамките на европейската политика за сигурност и отбрана, като например принципа „costs lie where they fall” (разходите се поемат от страната, където са направени) или други ad hoc схеми, като например т. нар. механизъм ATHENA. Те припомнят, че тези мерки запазват финансовото бреме на онези държави-членки, които имат най-голям финансов принос, като по този начин се застрашава бъдещото участие в операциите в рамките на европейската политика за сигурност и отбрана и се създава ситуация, която би могла лесно да се преодолее с финансиране на тези операции от бюджета на ЕС.
Парламентарен контрол
Парламентарната комисия подчерта необходимостта ЕП да бъде включен по-активно в подготвянето и целите на ОВППС. „Практиката на Съвета единствено да информира Парламента и да представя списък, описващ извършените през предходната година дейности в областта на общата външна политика и политиката на сигурност, вместо действително да проведе консултации с Парламента в началото на всяка година [...] представлява de facto нарушение по същество на член 21", се казва в доклада. Депутатите призовават за по-активна консултация с Парламента за ОВППС като цяло и искат по-големи правомощия като например „Парламента да назначава и уволнява координатора за борба с тероризма и директорите на Ситуационния център (SitCen), на Сателитния център на Европейския съюз (EUSC) и Евроюст”.
20070516IPR06767
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
