Отговор, даден от г-н Tajani от името на Комисията
(3 септември 2008 г.)
Съгласно Директива 1999/62/ЕО относно заплащането на такси от тежкотоварни автомобили за използване на определени инфраструктури Директива 1999/62/EО относно заплащането на такси от тежкотоварни автомобили за използване на определени инфраструктури (OВ L 187/42, 20 юли 1999 г.), изменена с Директива 2006/38/EО (OВ L 157/8, 9 юни 2006 г.). (т. нар. директива за „Евровинетките“), въвеждането или премахването на такса за изминат участък от определена пътна инфраструктура е от компетенцията на държавите-членки, при условие че се спазват общите принципи за недопускане на дискриминация и на пропорционалност.
Таксите трябва да се основават на принципа на възстановяване на инфраструктурните разходи, които включват разходите за изграждането, експлоатацията, поддръжката и развитието на съответната инфраструктурна мрежа.
Заплащането на такса за използването на определена инфраструктура при спазване на принципите за недопускане на дискриминация и на пропорционалност не противоречи на принципа на свободата на придвижване в рамките на Общността.
