28.4.2010 B7-0249/2010 ПРЕДЛОЖЕНИЕ ЗА РЕЗОЛЮЦИЯ за приключване на разискванията по изявление на Комисията
съгласно член 110, параграф 2 от Правилника за дейността
относно масовите жестокости в Нигерия
Michał Tomasz Kamiński
,
Charles Tannock
,
Peter van Dalen
,
Ryszard Antoni Legutko
,
Tomasz Piotr Poręba
,
Adam Bielan
,
Ryszard Czarnecki
от името на групата ECR
PE439.770v01-00 B7‑0249/2010 Резолюция на Европейския парламент относно масовите жестокости в Нигерия
Европейският парламент ,
– като взе предвид член 3, параграф 5 от Договора за Европейския съюз,
– като взе предвид международните конвенции за правата на човека, ратифицирани от Нигерия, и по-специално Всеобщата декларация за правата на човека от 1948 г. и член 18 от нея,
– като взе предвид член 110, параграф 2 от своя правилник,
A. като има предвид, че Нигерия е един от най-важните страни в Африка на юг от Сахара, член на Съвета за сигурност на ООН, световен производител на петрол, лидер в Икономическата общност на западноафриканските държави (ECOWAS), страна с основен принос към мироопазването и стабилизираща сила в Западна Африка, както и че стабилността и демокрацията в Нигерия имат голямо значение отвъд непосредствените й граници;
Б. като има предвид, че ЕС е основен финансов донор на Нигерия и че на 12 ноември 2009 г. Европейската комисия и федералното правителство на Нигерия подписаха стратегическия документ за Нигерия и Националната индикативна програма за периода 2011–2013 г., съгласно които ЕС ще финансира проекти, насочени, наред с другото, към мира, сигурността и правата на човека;
В. като има предвид, че Нигерия е дом на голямо разнообразие от религии, като двете най-големи сред тях са християнството и ислямът;
Г. като има предвид, че Нигерия е дом и на една още по-разнородна смесица от етнически групи;
Д. като има предвид, на 19 януари 2010 г. над 150 души, предимно мюсюлмани от племето хауса и фулани, бяха убити в град Kuru Karama в щата Плато, Нигерия, от групи мъже, въоръжени с ножове, мачете и огнестрелни оръжия;
Е. като има предвид, на 7 март 2010 г. около 500 души, предимно християни от племето бером, бяха убити в селата Дого Nahawa, Zot и Ratsat в щата Плато, Нигерия, от групи мъже, въоръжени с огнестрелни оръжия, мачете и ножове;
Ж. като има предвид, че почти всеки ден в Централна Нигерия възникнат нови нападения и сблъсъци между различните етнически и религиозни групи, които имат ужасни последици, като например неотдавнашната смърт на пастор и неговата съпруга на 13 април 2010 г.;
З. като има предвид, че според докладите относно правата на човека повече от 14 000 души са загинали при религиозни или етнически сблъсъци след края на военния режим през 1999 г.;
И. като има предвид, че първопричините за това насилие включват не само етническото и религиозното разделение, но и ширещата се бедност, неравенството и игрите за политическа власт;
Й. като има предвид, че правителствата на дванадесет щата в северната част на Нигерия продължават да прилагат законите на шериата като част от своята система на наказателно правораздаване, а прилаганите присъди включват смъртно наказание, отрязване на крайници и телесни наказания; като има предвид, че съдебните производства в тези съдилища се характеризират с липса на основни, международно признати стандарти за правата на човека и с дискриминация спрямо жените;
1. изразява дълбокото си съжаление във връзка с трагичната загуба на човешки живот вследствие на масовите жестокости от 19 януари 2010 г. и 7 март 2010 г. и другите убийства, които продължават да се извършват в района около град Jos;
2. изразява загриженост във връзка с информацията, че правителствени служители, както и военни и полицейски служители, са уличени в нарушения на правата на човека, в т.ч. извънсъдебни убийства, произволни арести и изтезания;
3. настоятелно призовава всички ангажирани страни да проявят сдържаност и да търсят мирни средства за преодоляване на разногласията между религиозните и етническите групи в Нигерия;
4. приветства усилията, полагани на федерално и държавно равнище, които доведоха до задържането на лица, за които е известно или е установено, че са участвали в престъпленията, свързани със събитията от 7 март и 19 януари;
5. призовава федералното правителство на Нигерия да гарантира, че всички извършители на прояви на насилие ще бъдат изправени пред съда и че ще се сложи край на безнаказаността, както и че хората няма да поемат закона в свои ръце;
6. призовава федералното правителство и правителствата на отделните щати да осигурят адекватна защита за хората в уязвимо положение, както и в ключовите области от търговски, социален, общностен и религиозен интерес, особено в градовете и селата в околността на Jos, посредством редовен патрул на полицейските сили;
7. призовава федералното правителство и правителствата на отделните щати да подкрепят междуетническия и междурелигиозния диалог и приветства инициативата на действащия президент г-н Goodluck Jonathan да обедини религиозните и общностни лидери с цел подобряване на диалога;
8. призовава федералното правителство и правителствата на отделните щати да насърчават доброто управление и политиките за справяне с икономическото неравенство между различните групи от хора;
9. призовава правителството на Нигерия да се намеси в отделни случаи на лица, съдени според законите на шериата и осъдени на смърт, отрязване на крайници, телесни наказания или друго нечовешко и унизително третиране, което е в нарушение на конституцията на Нигерия, както и международното право за правата на човека;
10. възлага на своя председател да предаде настоящата резолюция на Съвета, на Комисията, на върховния представител на Съюза за ОВППС, на правителствата и парламентите на държавите-членки, както и на правителството и парламента на Нигерия.
