Пленарна сесия 20 - 23 Септември
Институции
2010-09-17 - 13:30
Общ отговор на ЕС срещу бъдещи кризи в доставките на газ Домакинствата не трябва да бъдат лишавани от газ поради кризи в доставките, а подобни прекъсвания трябва да бъдат по-добре управлявани, съгласно новото законодателство, което трябва да осигури по-добра координация на ниво ЕС, както и планове за взаимосвързаност на газовите мрежи. Гласуването ще бъде във вторник, 21 септември.
Van Rompuy ще представи заключенията на Европейския съвет пред ЕП в Страсбург Депутатите ще обсъдят резултатите от срещата на Европейския съвет на 16 септември заедно с неговия председател Herman Van Rompuy и представители на Комисията. Това е първият път, в който Van Rompuy ще представи в Страсбург заключенията на последния Европейски съвет, съгласно изискванията на Лисабонския договор. Сред темите, които ще бъдат разгледани, са отношенията на ЕС със стратегическите партньори и работата на работната група по икономическото управление, председателствана от Van Rompuy.
Тук ще намерите последните новини от дебатите и гласуванията, които се провеждат в ЕП в Страсбург, Франция.
20100910FCS81938
Информационен бюлетин за пленарната сесия на Европейския парламент
Общ отговор на ЕС срещу бъдещи кризи в доставките на газ. Домакинствата не трябва да бъдат лишавани от газ поради кризи в доставките, а подобни прекъсвания трябва да бъдат по-добре управлявани, съгласно новото законодателство, което трябва да осигури по-добра координация на ниво ЕС, както и планове за взаимосвързаност на газовите мрежи. Гласуването ще бъде във вторник, 21 септември.
Van Rompuy ще представи заключенията на Европейския съвет пред ЕП в Страсбург. Депутатите ще обсъдят резултатите от срещата на Европейския съвет на 16 септември заедно с неговия председател Herman Van Rompuy и представители на Комисията. Това е първият път, в който Van Rompuy ще представи в Страсбург заключенията на последния Европейски съвет, съгласно изискванията на Лисабонския договор. Сред темите, които ще бъдат разгледани, са отношенията на ЕС със стратегическите партньори и работата на работната група по икономическото управление, председателствана от Van Rompuy.
Финансов надзор: последно гласуване преди влизането в сила. На 22 септември, сряда, депутатите ще гласуват законодателния пакет за финансовия надзор в ЕС, който, ако бъде приет, ще сложи началото на коренно променена структура в областта на европейската финансова регулация. Три нови надзорни органа ще бъдат създадени в областта на банките, финансовите пазари и застраховането и пенсиите, докато четвърти орган ще следи и предупреждава за повишаването на нивата на риск в европейската икономика.
Засилено наблюдение над лекарствата, по-високи нива на безопасност. Пациентите в Европа ще бъдат по-добре защитени и информирани относно използването на лекарства, както и за техните нежелани странични ефекти, ако депутатите одобрят законодателното предложение по въпроса. То предвижда създаването на общоевропейски и национални интернет портали за лекарствата, чрез които пациентите да получават подробна информация, както и да съобщават за различни странични реакции вследствие приемането на лекарства.
ЕП иска от Съвета повече гъвкавост в бюджетната правила за периода 2007-2013 г.. Европейският парламент иска по-гъвкави бюджетни правила, за да може бюджетът на ЕС да отговори на произтичащите от Лисабонския договор нови отговорности, като новата дипломатическа служба, или на непредвидени обстоятелства, като настоящата финансова криза. Според депутатите, в момента съществуващите бюджетни правила са твърде стриктни и не позволяват осъществяването на необходимите промени, както и прехвърлянето на средства за нови приоритети.
Търговски отношения между ЕС и Турция: доклад на Метин Казак. За да се подобрят търговските отношения между ЕС и Турция, митническият съюз трябва да бъде напълно функциониращ, бюрокрацията намалена, а оставащите тарифни и нетарифни ограничения - премахнати, се казва в доклада. Анкара трябва в пълна степен да изпълни своите задължения, произтичащи от митническия съюз с ЕС, включително по отношение на Кипър. Ако Турция не изпълни тези изисквания, това може допълнително да окаже "сериозно въздействие" върху процеса на преговорите, предупреждават депутатите.
Подобряване на разследванията при авиационни инциденти. Нарастващият авиационен трафик изисква повече усилия при разследването на инциденти, за да може по-голяма част от тях да бъдат предотвратени. Именно с тази цел новото законодателство на ЕС ще гарантира независимостта на разследванията при подобни случаи. Текстът, по който вече има споразумение със Съвета, изисква авиокомпаниите да предоставят списък на пътниците на борда до два часа след инцидента, за да могат да бъдат информирани близките им.
Защита на здравето и контрол над продуктите за борба с вредителите. Независимо дали служат за премахване на бактериите във водата или за унищожаване на плужеци в градината, продуктите за борба с вредителите трябва да бъдат одобрени като безопасни, преди да бъдат пуснати на пазара на ЕС. Правилата относно биоцидите (покриващи продуктите извън областта на земеделието) ще бъдат обновени с цел по-голяма защита на здравето и околната среда, като същевременно ще рационализират процеса на одобряване на продуктите.
Онлайн пиратство: законното предлагане трябва да бъде по-атрактивно. В незаконодателен доклад на ЕП се предлага да се премахнат пречките пред общия дигитален пазар, за да се намалят нарушенията на авторското право в интернет.
Пребиваващи без разрешение лица: споразумение за реадмисия с Пакистан. Ново споразумение с Пакистан относно реадмисията на незаконно пребиваващи лица в ЕС ще бъде гласувано в четвъртък. Спорното споразумение, по отношение на което ЕП има право на вето, цели да намали незаконната имиграция, като направи по-лесно връщането на незаконно пребиваващите лица към тяхната страна на произход.
Европейската марка за доверие в областта на електронната търговия. Интернет е най-бързо нарастващият канал за търговия, но въпреки това само един от трима потребители разглежда възможността за онлайн пазаруване от друга страна в ЕС. В доклад по собствена инициатива депутатите предлагат мерки за насърчаване на трансграничната електронна търговия и повишаване на доверието на потребителите.
Депутатите ще обсъдят отношенията между ЕС и Китай преди срещата на върха. Напредъкът на преговорите по отношение на климатичните промени, търговките въпроси, оръжейното ембарго над Китай и положението с активистите за правата на човека, най-вероятно ще бъдат сред темите, които депутатите ще обсъдят с представители на Съвета и Комисията във вторник. ЕС и Китай ще проведат 13-тата годишна среща на върха на 6 октомври.
Забрана за внос в ЕС на стоки, произведени в китайските трудови лагери? Парламентът ще обсъди в четвъртък как ЕС може да предотврати вноса в ЕС на продукти, произведени от затворници в китайските трудови лагери. Депутатите, които многократно в свои резолюции са осъждали тези лагери (над 500 на брой), ще отправят също така питане към Комисията дали смята да повдигне този въпрос по време на преговорите с Китай. САЩ вече са забранили вноса на такива продукти на своя пазар. Flickr
Доклад на Парламента подчертава, че биологичното разнообразие в Европа е в криза
Europarltv Тази година е обявена за международна година на биологичното разнообразие, но почти половината от всички бозайници и птици в Европа са застрашени от изчезване. В своя доклад нидерландската представителка на християндемократите Esther de Lange подчертава това мрачно положение с цитат от поета Lucebert (1924-1994): „Всичко ценно е беззащитно“. Парламентът обсъди данните от доклада в понеделник преди конференцията на ООН по въпросите на биологичното разнообразие.
Факти и цифри
Предвижда се загубата на биологични видове да се ускори десетократно до 2050 г. В ЕС застрашени от изчезване са 42% от бозайниците, 43% от птиците, 45% от пеперудите, 30% от земноводните, 45% от влечугите и 52% сладководните риби.
Животни като Иберийският рис в Португалия и Баварската горска мишка в Германия понастоящем се считат за почти изчезнали, а Европейската норка – вид, който някога се е срещал из цяла Централна и Източна Европа, в момента е застрашен.
Хората нямат представа за кризата
Според направено през април проучване на Евробарометър, само 38% от европейците знаят какво означава „биологично разнообразие”, а 28% познават думата, но не и значението ѝ. Едва 17% от анкетираните считат, че вече са засегнати от загубата на биологично разнообразие, което показва, че една обхващаща цяла Европа информационна кампания е много необходима.
Какво може да се направи?
Основният инструмент на ЕС за опазване на биологичното разнообразие и на екосистемите е Натура 2000, общоевропейската мрежа от природни зони, защитени съгласно Директивата за местообитанията и Директивата за птиците.
Финансовият инструмент за околната среда на ЕС (LIFE) традиционно играеше важна роля за финансирането на опазването на биологичното разнообразие в рамките на ЕС, но г-жа de Lange счита, че трябва да се обмислят също така алтернативни източници на финансиране, като биологичното разнообразие се включи в рамките на политиката за регионално развитие и сближаване, общата селскостопанска политика, общата политика в областта на рибарството и политиката в областта на научните изследвания. Доклад Natura 2000
Откриване на пленарната сесия на ЕП в Страсбург
По време на откриването на пленарната сесия в Страсбург (20-23 септември), председателят на ЕП Jerzy Buzek призова депутатите да почетат с минута мълчание паметта на бившия председател на ЕП Egon Klepsch (за периода 1992-94 г.), който почина в края на миналата седмица. Депутатите приеха след това дневния ред на сесията, като единствената промяна е отлагането на гласуването в четвъртък на резолюцията относно правата на човека и правосъдието в Демократична република Конго. .
Членовете на Парламента предоставят повече правомощия на надзорните органи
©BELGA_imagebroker_Simon Belcher Финансовата криза изложи европейските граждани на рискове, които бяха немислими, докато икономиката процъфтяваше. Финансовите институции спекулираха с чужди пари, в резултат на което много хора загубиха не само работното си място, но също така и спестяванията си. Ето защо, въпреки съпротивата на някои държави, Парламентът реши да овладее пазарите, като даде на надзорните органи на ЕС повече правомощия за контрол над банките и другите финансови фирми.
След трудни преговори между Парламента и държавите-членки в Съвета на ЕС, членовете на ЕП ще гласуват в сряда пакет за финансов надзор от епохално значение, който ще промени начина на работа на европейските и националните регулаторни органи с цел осигуряване на стабилност на финансовата система на ЕС. Този пакет ще влезе в сила през 2011 година.
Кризата: причини и средства за противодействие
Финансовите пазари на ЕС са тясно свързани с банки с филиали в повече от една държава от ЕС. Лесно е да се търгуват акции и облигации във Франкфурт и Лондон по едно и също време, а спестяванията да се инвестират във фондове извън вашата страна.
Кризата разкри основния проблем – единен европейски финансов пазар без европейски надзорен режим. Надзорът над банките и пазарите се извършва главно от националните надзорни органи, които се концентрират върху институциите със седалище в техните страни и се съсредоточават върху националните пазари. Това означава, че общоевропейските рискове се пренебрегваха, тъй като националните регулаторни органи нямаха достатъчно представа за рисковете, свързани с много фирми, които работят из цяла Европа и чийто неуспех би могъл да доведе до финансов срив.
Решение
Това означава ли, че на европейските надзорни органи следва да се дадат повече правомощия, отколкото те имаха преди кризата? Съществуват предложения за учредяване на:
Европейски комитет за системен риск (ЕКСР), който да се съсредоточи върху общоевропейски рискове: като например, твърде голямо количество евтини пари, ниски критерии за отпускане на заеми, икономически диспропорции и т.н.
Европейски надзорни органи (ЕНО), които да контролират: банките (Европейски банков орган), пазарите (Европейски орган за ценни книжа и пазари) и застрахователното дело (Европейски орган за застраховане и професионално пенсионно осигуряване).
Да се гарантира, че европейските надзорни органи са в центъра на тясно свързана мрежа от национални надзорни органи , която осигурява гладкото протичане на информация относно рисковете и последователното изпълнение на правилата на европейските финансови пазари.
Съвет срещу Парламент
ЕП поиска повече правомощия за европейските надзорни органи като единствен начин за укрепване на системата за финансов надзор в ЕС, докато Съветът, и най-вече държавите с големи финансови сектори, не искат европейските надзорни органи да се намесват в работата на националните регулатори. ЕП успя да постигне:
ЕНО имат правомощия да контролират националните надзорни органи, като разследват нарушения на законодателството на ЕС, посредничат при спорове между националните надзорни органи и вземат обвързващи решения
ЕНО могат да издават решения, засягащи повече финансови институции, отколкото искаше Съветът
на ЕНО се възлага да преглеждат финансовите продукти и практики и да оценяват въздействието им върху пазарите и дори да ги забраняват в крайни случаи
защитата на инвеститорите и вложителите е в центъра на задачите на ЕНО
ЕНО могат систематично да разследват важни финансови институции, практики и продукти и да проектират тестове за оценка на стабилността на банките
Европейският орган за ценни книжа и пазари разполага с пряк надзор над агенциите за кредитен рейтинг
клауза за преразглеждане: на всеки 3 години Комисията ще обсъжда възможността за разширяване на отговорностите на ЕНО, по-конкретно за пряк контрол на действащите в цяла Европа финансови институции
Въпреки това, правомощия да обявяват кризисно положение имат държавите-членки , въпреки че ЕКСР ще има възможност да предупреждава за възможни извънредни ситуации.
Докладчици
Sylvie Goulard (ALDE, FR): Европейски комитет за системен риск (ЕКСР)
Peter Skinner (S&D, UK): Европейски орган за застраховане и професионално пенсионно осигуряване (ЕОЗППО)
Jose-Manuel Garcia Margallo Y Marfil (EPP, ES): Европейски банков орган (ЕБО)
Sven Giegold (Greens/EFA, DE): Европейски орган за ценни книжа и пазари (ЕОЦКП)
Дневен ред Статия: Членовете на ЕП успяват да осигурят цялостно преразглеждане на финансовия регламент на ЕС Съобщение за пресата (EN) Речник на финансовата криза Съобщение за пресата: Депутатите от ЕП искат истинска реформа на финансовия надзор в ЕС Background (EN) Пряко предаване
Общоевропейски отговор при криза на доставките на газ
©BELGA_SCIENCE Доставките на газ за домакинствата няма да бъдат прекъсвани при евентуална газова криза, като същевременно подобни бъдещи кризи ще бъдат по-добре управлявани, благодарение на новите процедури за координация и изискванията за взаимосвързаност на газовите мрежи в ЕС, които бяха одобрени от Парламента във вторник като част от новото законодателство за сигурността на газовите доставки.
Новите европейски правила за сигурността на доставките на газ трябва също така да намалят уязвимостта на страните от ЕС при бъдещи проблеми в доставките, като в същото време насърчават развитието на инфраструктурата на национално и общоевропейско ниво. Пазарните механизми остават като първи отговор на евентуална криза, но същевременно при подобен случай, продължаването на доставките към домакинствата ще бъде приоритетно. Държавите членки могат да определят и допълнителни "защитени клиенти", като например малки и средни предприятия, училища и болници, стига те да не ползват повече от 20% от националните доставки на газ.
В следващите две години, държавите членки трябва да изготвят планове за превантивни действия и планове за действия при извънредни ситуации (които ще бъдат публични). Комисията ще има засилена роля при координирането на действията при извънредни ситуации и ще гарантира, че националните планове не застрашават сигурността на доставките към други държави членки, които също са в кризисна ситуация.
Пред пленарната зала на ЕП, комисарят по енергийните въпроси Günther Oettinger подчерта, че Комисията е отделила 1.4 милиарда евро за инфраструктурни проекти, като например технологии за двупосочно движение на газ по преносната мрежа.
Гарантирано отопление
Домакинствата не трябва да бъдат оставяни без газ при случаи на изключително ниски температури в продължение на период от седем дни, или при изключително високо търсене на газ за период от най-малко 30 дни по време на най-студените периоди. Дори ако има инфраструктурно прекъсване в продължение на месец при нормални зимни условия, на домакинствата трябва да бъдат гарантирани нормални доставки на газ.
Превантивни мерки
Държавите членки освен това трябва да гарантират, че в случай на прекъсване на най-голямата инфраструктура за доставки на газ, останалата инфраструктура може да посрещне общото дневно търсене на газ в района при ден с "изключително голямо търсене" (настъпващо статистически веднъж на двадесет години).
Националните власти ще разполагат с четири години за въвеждане на стандартите за доставка, докато новите трансгранични свързвания на газопреносните мрежи на отделните държави членки трябва да бъдат осъществени до три години след влизането в сила на регламента.
Извънредни ситуации
Ако, въпреки тези превантивни мерки, възникне извънредна ситуация поради сериозно прекъсване на доставките или изключително голямо търсене, тогава засегнатите държави членки ще задействат национални планове за действия при извънредни ситуации. Трите кризисни нива са следните: "ранно предупреждение", "тревога" и "извънредна ситуация". В случай на извънредна ситуация, националните планове трябва да гарантират трансграничен достъп до съоръжения за съхранение, както и поддържането на трансграничните доставки на газ.
Европейската комисия има правомощията да обяви извънредна ситуация в ЕС или даден регион, по искане на поне две държави членки, които вече са обявили национална извънредна ситуация. При извънредна ситуация на ЕС, Комисията ще осигурява обмена на информация, ще гарантира съгласуваността между действията на държавите членки и ще координира действията с трети страни.
Стандарти за доставка
Държавите членки трябва да гарантират определено ниво на стандарти за доставка, като изградят допълнителни капацитети за съхранение, въведат технологии за двупосочно движение на газ, осигурят връзки към интегрираната газопреносна мрежа на ЕС и намалят зависимостта си по отношение на един-единствен доставчик от трета страна.
В приложението към законодателния документ се отбелязва, че сътрудничеството между България, Гърция и Румъния би могло да засили тяхната сигурност по отношение на доставките на газ.
Законодателната резолюция с докладчик Alejo Vidal Quadras (EНП, Испания) беше одобрена с 601 гласа "за", 27 "против" и 23 "въздържали се". Приетият текст ще бъде публикуван на този адрес (изберете дата 21 септември)
Разследвания при авиационни инциденти: ЕП определя строги критерии
©BELGA/EPA/STR Законодателството, одобрено на 21 септември от ЕП, ще гарантира независимостта на разследванията при авиационни инциденти. Текстът изисква авиокомпаниите да предоставят списък на пътниците на борда до два часа след инцидента, за да могат да бъдат информирани близките им. Преди полета пътниците ще могат да посочат лице за контакт в случай на произшествие.
Регламентът гарантира, че разследванията по безопасността се провеждат без външна намеса от каквито и да е регулаторни или сертификационни власти, авиационни оператори или всякакви други институции, чиито интереси биха могли да бъдат в противоречие с разследването или да повлияят на обективността му.
Всички показания, записите от пилотската кабина и тези от страна на контрола на въздушното движение, могат да бъдат използвани само за целите на разследванията по безопасността, освен ако няма по-важна причина за тяхното предоставяне на съдебните власти. Чрез тези мерки се цели да се гарантира, че разпитваните лица не се страхуват да свидетелстват пред разследващите по безопасността органи, които не търсят кой носи вина за инцидента, а искат да установят фактите с цел предотвратяване на бъдещи произшествия.
Всяка държава членка трябва да изготви национален план за спешни действия в случай на произшествие в гражданското въздухоплаване и да гарантира, че всички регистрирани на тяхна територия авиокомпании разполагат с план за съдействие за жертвите на произшествия и техните роднини.
Информиране на семействата на жертвите
Авиокомпаниите от ЕС, както и тези, извършващи полети до или от летище в държава членка, трябва да съставят списък с всички лица на борда на самолета "възможно най-скоро и най-късно в рамките на два часа" от оповестяването на произшествието. Техните имена не могат да бъдат съобщавани публично, преди да бъдат информирани роднините, и само ако близките им не са против.
Също така, преди полета пътниците ще могат да посочат лице за контакт в случай на инцидент (като тази информация не може да бъде предоставяна на трети страни и използвана за комерсиални цели).
Европейска структура в областта на авиационната безопасност
Ще бъде създадена "Европейска мрежа на органите по разследванията по безопасността на гражданското въздухоплаване", която да подготвя предложения, препоръки и съвети за институциите на ЕС относно безопасността и предотвратяването на произшествия, да развива обмена на полезна информация за подобряване на авиационната безопасност и да насърчава най-добрите практики с цел разработване на обща методика на ЕС за разследване по безопасността. Приетият текст ще бъде публикуван на този адрес (изберете дата 21 септември)
Европейска марка за доверие в областта на електронната търговия
©BELGA_Susanne Tessari Интернет е най-бързо нарастващият канал за търговия, но въпреки това само един от трима потребители разглежда възможността за онлайн пазаруване от друга страна в ЕС. В приет на 21 септември доклад по собствена инициатива, депутатите предлагат мерки за насърчаване на трансграничната електронна търговия и повишаване на доверието на потребителите.
Сред основните предложения на европейските депутати е създаването на "Европейската марка за доверие в областта на електронната търговия", която да гарантира надеждността и качеството на стоките, предлагани на трансграничния електронен пазар.
Да се спре дискриминацията при трансграничните доставки
Развитието на онлайн търговията често се възпрепятства от търговци, които не приемат поръчки от клиенти, живеещи в друга страна от ЕС. Поради това, депутатите изразяват съжаление, че Директивата за услугите все още не е изцяло въведена в националното законодателство в някои държави членки, и призовават да се сложи "край на дискриминацията срещу потребителите въз основа на електронен адрес или местопребиваване".
Гарантиране на прозрачността в онлайн търговията
Депутатите подчертава необходимостта от повече прозрачност в електронната търговия, за да може потребителят винаги да знае кой е доставчикът, неговите търговски данни, както и дали той е посредник или краен доставчик, което е особено важно при онлайн търговете. Те изтъкват значението на защитата на потребителите, например чрез насърчаване на най-сигурните технологии за електронни плащания, засилване на неприкосновеността на личния живот и сигурността, както и борбата с измамите.
В заключение, докладът призовава Комисията да създаде европейска система за ранно известяване (включително и база данни) за борба с измамите в цифровата пазар.
Докладът на Pablo Arias Echeverría (ЕНП, Испания) беше приет с вдигане на ръце. Приетият текст ще бъде публикуван на този адрес (изберете дата 21 септември) Съобщение за пресата
Нови правила за по-безопасни лекарствени продукти
©BELGA_ImageSource Напълно законно одобрени и правилно използвани лекарствени продукти имат понякога неочаквани и сериозни странични ефекти, които се откриват едва след като лекарственият продукт е пуснат на пазара и е широко разпространен. „Фармакологичната бдителност” – мониторинг на всички лекарствени продукти на пазара, за да се идентифицират неоткрити по-рано странични ефекти – е следователно от жизненоважно значение и Парламентът одобри в сряда разширени и актуализирани правила на ЕС.
Всички нови или актуализирани лекарствени продукти ще идват със специални предупреждения относно все още неоткрити странични ефекти, а лекарите и пациентите ще бъдат насърчавани да сигнализират за всички сериозни инциденти, като нова стъпка в борбата, която се води с цел предотвратяване на нова трагедия като трагедията с лекарството талидомид, причинило сериозни вродени малформации при много бебета.
Защо фармакологична бдителност?
Лекарствата могат да изглеждат безопасни и ефикасни при клиничните изпитвания и въпреки това при тях да се проявят странични ефекти, когато станат достъпни за много по-широка част от населението.
Според данни на Европейската комисия 5 % от всички хоспитализации се дължат на сериозен страничен лекарствен ефект, известен като нежелана лекарствена реакция , а е възможно много повече случаи да остават необявени. Това е петата най-разпространена причина за смърт, настъпила в болница, като смъртните случаи са около 200 000 на година, а цената за обществото възлиза на почти 80 милиарда евро.
Какво се предприема?
Целта е да се актуализират действащите правила на ЕС, за да се подобри събирането, обработването и разпространението на данни и по-добре да се информира обществеността и лекарите. Основните промени:
Всички нови или актуализирани лекарствени продукти подлежат на интензивен мониторинг в продължение на пет години. Лекарите и пациентите са информирани и насърчавани да сигнализират за всички проблеми.
Създава се нов „Консултативен комитет за оценка на риска в областта на фармакологичната бдителност” на ЕС в рамките на EMA (Европейската агенция по лекарствата).
По-строги, но опростени правила относно мониторинга и сигнализирането от страна на фармацевтичните компании.
Европейска мрежа от национални уебсайтове, на които се публикуват сигнали, и база данни на равнище ЕС – Eudravigilance, с цялата необходима информация и насоки.
По-голяма прозрачност посредством публични изслушвания относно лекарствени продукти, свързани с нежелани лекарствени реакции.
Засилено координиране при спешни ситуации и по-добри листовки с упътване за пациентите. Приети текстове Приети текстове
Херман ван Ромпьой очертава заключенията от Европейския съвет
Външните отношения, икономическото управление и Ромите бяха ключовите теми по време на разискванията относно резултата на Срещата на високо равнище от 16 септември между членовете на ЕП и председателя на Европейския съвет, Херман Ван Ромпьой. Това беше първото докладване от страна на г-н Ван Ромпьой пред членовете на ЕП в Страсбург.
По време на разискванията, на 22 септември, той заяви, че основният акцент на заседанието е външната политика . Държавните глави на 37-те държави-членки обсъдиха предстоящите международни срещи на високо равнище и отношенията със стратегическите партньори. "Това е просто началото, но Договорът от Лисабон предоставя на ЕС възможност да говори "не само от името на Брюксел, но от името на 27-те държави-членки", заяви той.
Заместник-председателят на Комисията, Марос Шефчович , изтъкна колко е важно ЕС да изразява единна позиция на международната сцена.
Г-н Ван Ромпьой заяви, че работната група по въпросите на икономическото управление полага усилия за разработване на нова рамка за надзор на макроравнище и за укрепване на националните фискални рамки и ще изготви окончателен доклад за съвета през октомври. Комисията ще внесе законодателни предложения в края на септември.
По въпроса за Ромите г-н Ван Ромпьой заяви, че държавите-членки имат право да отстояват принципите на правовата държава в рамките на своята територия, като същевременно е право и задължение на Комисията да провежда разследвания, за да гарантира прилагането на европейското право.
Joseph Daul заяви, от името дясноцентристки ориентираната партия РРЕ, че зачита правото на Комисията да се намесва и гарантира правилното прилагане на европейското право, но съжалява за езика, използван по време на преговорите. Той изтъкна колко е важно държавите-членки да се опитат да интегрират малцинствата, малцинствата да проявят воля за интеграция.
Guy Verhofstadt , начело на либералната група ALDE, приветства действията от страна на Комисията. "Ценностите са също толкова важни колкото и пазарните правила. Важно е всички да видят как Комисията третира еднакво всяка една държава-членка, била тя голяма или малка." Rebecca Harms, от името на Зелените, изрази загриженост затова, че популистки настроени лидери разглеждат "вътрешните проблеми заедно с ксенофобските политики".
Независимо от това Timothy Kirkhope заяви от името на групата ECR, че последната нападка срещу Франция от страна на Комисията във връзка с Ромите не беше от полза за европейското единство и призова всички участници да изразят конструктивни предложения по време на разискването на проблема с Ромите.
За да се завърнем към външната политика, Martin Schulz заяви, от името на Социалистите, че може да се говори за единни действия на равнище ЕС и тяхното отражение върху международните отношения единствено ако те се вместват в рамките на националните политики. ЕП призовава за общностен метод за разрешаване на проблемите. Г-н Daul заяви, че "единственият начин за постигане на уважение и разбирателство по света е чрез координирана и силна външна политика."
Patrick Le Hyaric от групата GUE/NGL нападна заключенията от Европейския съвет и призова за конкретни и специфични действия за борба срещу бедността, безработицата, глада и изменението на климата. "Вие говорите за амбиции и свободна търговия. Искате да приравните нашите стандарти към тези на САЩ и да се ангажирате повече в рамките на НАТО. Това ще доведе до крах на Европа", заяви той.
Niki Tzavela от групата EFD спря своето внимание на отношенията с Китай, който има 2,4 милиарда Щ.Д. резерв и търси възможности за инвестиране в Европа, така че, както тя заяви, това би могло да се окаже едно много интересно партньорство. Тя запита също така как този въпрос би намерил равностойно място на фона на въпросите за правата на човека по време на срещата на високо равнище следващия месец.
По въпроса за икономическото управление г-н Verhofstadt заяви "ние нямаме време за губене...нуждаем се възможно най-скоро от пакет, който да бъде поставен на масата за преговори". Според него той трябва да съдържа ефективни санкции, които да бъдат прогресивни. Независимо от това г-жа Harms заяви, че Комисията "не следва да съсредоточава своето внимание единствено върху санкциите". Европейски Съвет - Заключения Търсене на видеозапис от пленарно заседание на Европейския парламент от 20100922
По-безвредни продукти за борба с вредителите
©BELGA_IMAGESOURCE Биоцидите, които служат за контрол и борба с микробите и вредителите, занапред ще бъдат по-безопасни за човека и околната среда, благодарение на законодателното предложение, което депутатите гласуваха на първо четене на 22 септември. Новите биоцидни продукти ще бъдат по-бързо оторизирани за продажба на ниво ЕС, отколкото в момента, чрез рационализиране на процедурата по одобряване.
Законодателната резолюция на ЕП с докладчик Christa Klass (EНП, Германия) беше приета в сряда с 550 гласа "за", 22 "против" и 80 "въздържали се". Парламентът същевременно гласува серия от изменения към проектозаконодателството, които сега трябва да бъдат разгледани от Съвета на министрите.
Целта на предложеното законодателство е да осъвремени съществуващите европейски правила, които в момента се прилагат за широк спектър от продукти - от препарати за насекоми до химикали за обработване на водата (земеделските пестициди са покрити от отделно законодателство). За първи път в обхвата на законодателството попадат и материали, обработвани с биоциди.
Разрешителен режим на европейско ниво
Новите процедури за одобрение на ниво ЕС за пестицидите ще ускорят разрешителния процес за фирмите, но според депутатите към това трябва да се пристъпи постепенно. Европейската агенция за химикалите трябва да започне да оценява разрешаването на нови и на продукти с ниско ниво на риск от 2013 г., а на по-голямата част от биоцидите - от 2017 г.
Същевременно според депутатите, държавите членки трябва да продължат да вземат решения относно продуктите с най-голям риск за човешкото здраве и да запазят правото си да налагат допълнителен контрол над продуктите, разрешени на европейско ниво.
Забрана за най-токсичните химикали
Парламентът гласува да се забранят най-токсичните химикали, особено тези, които са канцерогенни, вредят на плодовитостта или на гените и хормоните. С приетите изменения бяха засилени изискванията за постепенна замяна на други вредни съставки с по-безвредни алтернативи.
Изключения за извънредни случаи
За съжаление, понякога са необходими някои силно токсични съставки за защита на здравето на хората, на други животни или на околната среда - например за борба с гризачите, за което липсват ефективни алтернативи. Някои от депутатите искаха да внесат нови ограничения за често използваната отрова за плъхове "дифенакум", но мнозинството отхвърли това предложение. Приетият текст ще бъде публикуван на този адрес (изберете дата 22 септември)
Парламентът даде зелена светлина за новата структура на финансовия надзор в ЕС
След като повече от година се бори за осъществяването на радикална реформа на европейския финансов надзор, Европейският парламент одобри на 22 септември законодателния пакет по въпроса, чрез който от 2011 г. ще се осъществи коренна промяна в начина на наблюдение и контрол над банките, фондовите борси и застрахователните компании в ЕС.
Ще бъдат създадени три нови европейски надзорни органа (ЕНО), които ще заменят настоящите надзорни комисии. Те ще имат значително по-големи правомощия в сравнение с консултативния характер на настоящата система, като техните компетенции могат да нараснат, благодарение на клаузата за преразглеждане. Ще бъде създаден също така Европейски комитет за системен риск (ЕКСР), който ще има задачата да наблюдава и предупреждава за натрупването на системен риск в европейската икономика.
Козметична или основна реформа?
Някои държави членки, особено тези с големи финансови центрове, подкрепяха по-малка реформа в системата, поради което обхвата на предложението на Комисията беше ограничен. Докладчиците на ЕП, според които така или иначе дори първоначалното предложение на Комисията не беше достатъчно, настояваха по време на преговорите за много по-същностна реформа.
Така в крайна сметка се стигна до трансформацията на консултативните комисии в истински контролни органи с реални правомощия за надзор и санкции. ЕНО ще имат правомощия да уреждат спорове между националните надзорни органи и временно да забраняват рискови финансови продукти и дейности.
Ако националните надзорни органи не предприемат необходимите действия в дадена ситуация, ЕНО ще могат директно да налагат решения на финансовите институции (например банки), за да спрат нарушаването на европейското законодателство. В дневната работа структурната промяна ще се изразява в това, че вместо осъществяването на координацията между националните надзорни органи, ЕНО вече ще имат правомощия за надзор над транснационалните финансови институции.
Правомощия на ЕНО
Ако националните надзорни власти не могат да постигнат съгласие помежду си, ЕНО ще могат по свое усмотрение да вземат правно задължително решение, изискващо от националните регулатори да предприемат конкретни действия. Ако те не приложат това решение, ЕНО могат да приемат ново решение, насочено този път към засегнатата финансова институция, с което се изисква тя да предприеме необходимото действие за спазване на правото на ЕС.
ЕНО ще имат правомощия за наблюдение над това как националните надзорни органи изпълняват своите задължения съгласно правото на ЕС, ще могат да изпращат инструкции по този въпрос, и като крайна мярка, директно да инструктират дадена финансова институция да предприеме необходимите действия за спазване на нейните задължения, включително преустановяване на дейността.
Защитата на потребителите - в центъра на законодателството
По настояване на депутатите, в центъра на новото законодателство залегнаха мерки за защита на потребителите. ЕНО ще имат правомощия да разследват определени видове финансови институции и продукти, като например "токсични" продукти, или определени финансови дейност (например т.нар. "голи" къси продажби), да оценяват рисковете, които те създават на финансовия пазар, и да издават предупреждения, когато е необходимо. Когато специфично финансово законодателство дава такава възможност, ЕНО могат временно да ограничават или забраняват определени "вредни" финансови дейности или продукти, и след това да поискат от Комисията да ги забрани за постоянно.
Европейски комитет за системен риск (ЕКСР)
ЕКСР ще определи общ набор от индикатори, който да позволи единна оценка на риска от определени транснационални финансови институции и да направи по-лесно идентифицирането на видовете риск, който те носят. ЕКСР ще разработи също така система с цветни кодове, отговарящи на ситуации с различни равнища на риск.
Председателят на Европейската централна банка ще председателства и ЕКСР в следващите пет години.
Правомощия, които могат да нараснат
Правомощията на ЕНО и на ЕКСР могат да нараснат с времето, ако ситуацията го изисква. Особено по отношение на ЕНО, Комисията ще докладва на всеки три години дали е необходимо да се слеят отделните надзорни органи за банките, финансовите пазари и застраховането, относно установяването на седалище на ЕНО в един град, както и дали трябва да им се предоставят допълнителни надзорни правомощия.
Роля на Европейския парламент
Депутатите успяха също така да засилят ролята на ЕП за демократичен контрол над цялата надзорна система. Така ЕП ще има право на вето относно назначаването на председателите на ЕНО, и ще има право на мнение при определянето на техническите стандарти и мерките за приложение.
Законодателните текстове дават право на Комисията, ЕНО и ЕКСР да искат от Съвета да обяви извънредна ситуация. Парламентът също ще има такова право, чрез своите резолюции и въпроси, по същия начин, по който във всяка друга област може да иска вземането на определени решения от Съвета и Комисията. Регламент за създаване на Европейски банков орган Регламент за създаване на Европейски орган за застраховане и професионално пенсионно осигуряване Регламент за създаване на Европейски орган за ценни книжа и пазари Директива за правомощията на европейските надзорни органи Регламент за създаване на Европейски комитет за системен риск Доклад
Защита на пациентите: план на ЕС за наблюдение на безопасността на лекарствата
©BELGA_Science Пациентите в ЕС ще бъдат по-добре защитени и информирани относно лекарствата и техните странични ефекти, след като ЕП прие ново закон по въпроса. Той предвижда създаването на общоевропейски и национални интернет портали за лекарствата, чрез които пациентите да получават подробна информация за тях. Те ще могат да съобщават директно на отговорните национални власти за нежелани странични ефекти, а всички лекарства, които подлежат на допълнително наблюдение, ще бъдат маркирани с черен символ.
Интернет портали за лекарствата
Съгласно новото законодателство ще бъдат създадени национални и общоевропейски интернет портали, които да разпространяват информация относно лекарствените продукти и техните доказани странични ефекти. Националните портали трябва да бъдат свързани с общоевропейския и освен другата информация, трябва да включват докладите за оценка на лекарствата, резюме с продуктовите характеристики, както и брошурите с информация за пациентите. Уеб-порталите и брошурите с информация за пациентите трябва да дават информация как може да се съобщава за странични реакции (например чрез националните уеб-портали).
Допълнително наблюдение
Новите лекарства или лекарствени продукти с нова активна субстанция, които съгласно законодателството на ЕС продължават да бъдат обект на допълнителни наблюдения, за в бъдеще ще бъдат маркирани с черен символ и текст "Този лекарствен продукт е обект на допълнително наблюдение". Списъкът с тези лекарства ще бъде публикуван на националните и европейския интернет портали.
Eudravigilance - единна точка за информация относно лекарствените продукти
Базата данни Eudravigilance ще бъде единна точка за получаване на информация относно безопасността на лекарствените продукти, идваща от страна на фармацевтичните компании и компетентните национални власти. Освен държавите членки, Европейската агенция по лекарствата и Комисията, базата данни ще бъде достъпна "в подходяща степен" за другите фармацевтични компании, здравните работници и широката публика, като ще се гарантира защитата на личните данни.
Следващи стъпки
Новото законодателство трябва да бъде приложено до 18 месеца след публикуването му в Официалния вестник на ЕС. Приетият текст ще бъде публикуван на този адрес (изберете дата 22 септември)
ЕП иска повече гъвкавост в бюджетните правила за периода 2007-2013 г.
©PHOTOPQR/L'EST REPUBLICAIN/Alexandre MARCHI ЕП иска по-гъвкави бюджетни правила, за да може бюджетът на ЕС да отговори на произтичащите от Лисабонския договор нови приоритети, като дипломатическата служба, или на непредвидени обстоятелства, като настоящата финансова криза. Според депутатите, в момента съществуващите бюджетни правила са твърде стриктни и не позволяват осъществяването на необходимите промени, както и прехвърлянето на средства за нови приоритети. Поради това те настояват за политически преговори със Съвета по въпроса.
След влизането в сила на Лисабонския договор, ЕС трябва да адаптира бюджетната рамка за периода 2007-2013 г. Депутатите не са съгласни с предложенията на Съвета, тъй като според тях те са далеч от реалностите в момента и правят само малки технически корекции на бюджетните правила. Преди да даде своето одобрение за новата финансова рамка, ЕП настоява за промени, които да позволят реализирането на приоритетите на ЕС.
Докладчикът на ЕП по въпроса Reimer Böge (EНП, Германия) зае критична позиция по отношение на предложенията на Съвета: "[Те са] чисто технически и недостатъчни, за да може Парламентът да даде своето одобрение. (...) Предложението на Съвета не добавя необходимите ресурси за осъществяването на инициативи, които не са били предвидени, когато настоящата бюджетна рамка беше приета през 2006 г. Най-очевидните сред тях са новите приоритети, включени в Лисабонския договор, като службата за външни дейности, климатичните промени, енергетиката, гражданската защита, спорта и Космоса. Но дори и преди добавянето на тези нови приоритети, годишните бюджети можеха да бъдат постигнати само чрез изчерпването на съществуващите резерви."
"За следващите години, оставащите резерви в границата на бюджетната рамка са незначителни", подчерта в заключение Reimer Böge. За да може да се отговори на настоящите и бъдещите нужди, Парламентът иска по-високи граници и по-големи резерви в бюджетната рамка, което означава повече гъвкавост за извършване на промени между и вътре в бюджетните линии.
Парламентът освен това призовава Съвета и Комисията да обмислят ново приоритизиране в бюджета, чрез установяването на "позитивни" и "негативни" приоритети, имайки в предвид добавената стойност, която инициативите носят на ЕС. Съветът и Комисията трябва също така да представят в крайна сметка отдавна очаквания междинен преглед (който трябваше да бъде готов през 2009 г.) на всички аспекти на разходите и ресурсите на ЕС, за да може да започне истински политически диалог относно бъдещите ориентации на бюджета. Приетият текст ще бъде публикуван на този адрес (изберете дата 22 септември)
Трябва да се сложи край на зверствата и безнаказаността в ДРК
©BELGA/AFP PHOTO / MARC HOFFER Членове на ЕП призоваха за слагане на край на културата на безнаказаност, зверствата и насилието над цивилни и разграбването на природните ресурси в Демократична република Конго (ДРК), по време на разисквания в Парламента на 22 септември. Разискванията се проведоха в навечерието на публикуването на проектодоклад на ООН на 1 октомври, който документира най-страшните посегателства срещу правата на човека в тази страна между 1993 и 2003 г.
Над 5,4 милиона са загиналите от 1998 г. насам, като насилието в източната част на ДРК продължава . Освен това изнасилванията са се превърнали в оръжие, използвано от бунтовници, членове на армията на Конго и цивилни лица. Според изчисленията на ООН над 200 000 жени са били изнасилени от началото на войната преди повече от десет години.
Въпреки природните богатства, с които разполага, включително полезни изкопаеми и гори, страната е една от най-бедните в света и 80% от населението живее в бедност.
Културата на безнаказаност трябва да бъде преустановена
Членове на ЕП изразиха тревогата си от факта, че извършителите на престъпления остават ненаказани и призоваха за слагане на край на безнаказаността. Чуха се и критики спрямо пасивното поведение на мироопазващите сили на ООН.
Полският представител на християндемократите Filip Kaczmarek посочи, че 55% от изнасилванията по света се случват в Източно Конго. Той заяви, че мироопазващите сили на ООН не правят почти нищо за спирането на това. „Трябва да бъде сложен край на това веднъж завинаги.”
Представителката на социалистите от Белгия Veronique De Keyser заяви, че инструментите за справяне със ситуацията са налице, включително международни мисии, финансова подкрепа, предложения за реформиране на въоръжените сили, но въпреки това безнаказаността продължава.
Представителят на либералите от Люксембург Charles Goerens заяви, че „отговорът трябва да дойде от ДРК, Африканския съюз, ООН и международната общност.”
Природни ресурси
Говорейки за природните ресурси на страната, представителката на зелените от Белгия Isabelle Durant заяви, че „разграбването на природни ресурси остава до голяма степен безнаказано.” Нидерландският член на ЕП от групата „Европа на свободата и демокрацията” Bastiaan Belder добави, че „престъпленията се случват там, където са съсредоточени най-големите икономически богатства на Конго.”
Британският консерватор Charles Tannock призова „Кимбърлийският процес ”, който беше „много успешен за намаляване на използването на средствата, получени от продажба на необработени диаманти за финансиране на бойни и терористични действия … да бъде разширен и в него да бъдат включени други ключови природни ресурси на Африка. Нарушенията на правата на човека в Африка, които за съжаление са твърде разпространени, често са резултат от борба за контрол върху полезни изкопаеми.”
ЕП ще гласува резолюция относно ДРК на пленарното си заседание на 6-7 октомври в Брюксел.
Демократична република Конго (ДРК)
Белгийска колония от 1908 до независимостта си през 1960 г.
Площ: 2 344 858 км2
Столица: Киншаса
Население: 68 692 542
Средна продължителност на живота: 54 години
Раждаемост: 6,11 деца на 1 жена
ХИВ/СПИН: 1,1 милиона
Грамотност: 67º% от населението
Видео -Разисквания
BG
1
LINK
http://www.flickr.com/photos/european_parliament/sets/72157624996448296/show/
BG
2
EUROPARL-TV
http://www.europarltv.europa.eu/swf/EmbedPlayer.swf?vid=1a9128ee-e0f1-46b9-9327-a014dbea1750 &cid=00000000-0000-0000-0000-000000000000&lang=bg&bitrate=512&loop=off&autoplay=off&startVolume=medium&showTitle=on&showBottom=off
BG
4
LINK
http://www.natura.org/
BG
5
PHOTO
20100917PHT82621.jpg
BG
12
LINK
/eng-internet-publisher/eplive/public/default.do?language=bg
BG
13
PHOTO
20100917PHT82613.jpg
BG
14
LINK
/activities/plenary/ta/calendar.do?language=BG
BG
15
PHOTO
20100917PHT82627.jpg
BG
16
LINK
/activities/plenary/ta/calendar.do?language=BG
BG
17
PHOTO
20100921PHT83020.jpg
BG
18
LINK
/activities/plenary/ta/calendar.do?language=BG
BG
20
PHOTO
20100917PHT82623.jpg
BG
23
LINK
http://register.consilium.europa.eu/pdf/bg/10/st00/st00021.bg10.pdf
BG
24
LINK
/wps-europarl-internet/frd/vod/player?date=20100922&language=bg
BG
25
PHOTO
20100921PHT83014.jpg
BG
26
LINK
/activities/plenary/ta/calendar.do?language=BG
BG
27
LINK
/sed/doc/amendment/P7_AMA(2010)0166(266-266)_BG.doc
BG
28
LINK
/sed/doc/amendment/P7_AMA(2010)0170(132-132)_BG.doc
BG
29
LINK
/sed/doc/amendment/P7_AMA(2010)0169(244-244)_BG.doc
BG
30
LINK
/sed/doc/amendment/P7_AMA(2010)0163(383-383)_BG.doc
BG
31
LINK
/sed/doc/amendment/P7_AMA(2010)0168(105-105)_BG.doc
BG
33
PHOTO
20100921PHT83022.jpg
BG
34
LINK
/activities/plenary/ta/calendar.do?language=BG
BG
35
PHOTO
20100922PHT83251.jpg
BG
36
LINK
/activities/plenary/ta/calendar.do?language=BG
BG
37
PHOTO
20100921PHT83010.jpg
BG
38
LINK
/wps-europarl-internet/frd/vod/player?date=20100922&language=bg&askedDiscussionNumber=6
-//EP//TEXT REPORT A7-2010-0241 0 NOT XML V0//BG
-//EP//TEXT AGENDA 20100922 SIT NOT XML V0//BG
-//EP//TEXT IM-PRESS 20100902STO80930 0 NOT XML V0//BG
-//EP//TEXT IM-PRESS 20100902IPR80950 0 NOT XML V0//BG
-//EP//TEXT IM-PRESS 20100414FCS72750 0 NOT XML V0//BG
-//EP//TEXT IM-PRESS 20100706IPR77909 0 NOT XML V0//BG
-//EP//TEXT IM-PRESS 20100506BKG74226 0 NOT XML V0//BG
-//EP//TEXT IM-PRESS 20100621IPR76436 0 NOT XML V0//BG
-//EP//TEXT TA P7-TA-2010-0331 0 NOT XML V0//BG
-//EP//TEXT TA P7-TA-2010-0332 0 NOT XML V0//BG
-//EP//TEXT REPORT A7-2010-0167 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
