Равните възможности за жените и мъжете - отново на дневен ред
Права на жените/Равни възможности
2007-03-12 - 17:20
Равенството на половете е отново на дневен ред
През последните 30 години бяха положени много усилия, целящи подобряване на положението на жените. Въпреки това обаче много остава да бъде направено, особено що се отнася до прилагането на законодателството в областта на равенството на половете. Проблемите са много: съчетаването на професионалния и личния живот, домашното насилието, трафика на жени и момичета... Днес Европейският парламент ще отправи призив за конкретни мерки за подобряване на положението на жените в Европейския съюз.
2007 г. е обявена за Европейска година на равните възможности за всички. В този контекст, членовете на Европейския парламент искат да поставят ударение върху правата на жените, тяхното опазване и практическо прилагане. Днес Комисията по правата на жените и равенството на половете ще представи доклад по собствена инициатива с автор Amalia Sartori (ЕНП-ЕД, Италия). Този доклад е в отговор на представената през март 2006 г. от Европейската комисия пътна карта за равенството между мъжете и жените (2006-2010 г.).
Пътната карта очертава шест приоритетни области за дейността на Европейския съюз в областта на равенството на половете, сред които: равна икономическа независимост за мъжете и жените, съвместяване на личния и професионалния живот и изкореняване на насилието.
Към по-голяма практическа насоченост на пътната карта за равенството на жените и мъжете
Жените представляват 52% от населението на ЕС, но все още страдат от дискриминация и не са достатъчно представени на постове с висока отговорност. Дискриминацията спрямо жените е често срещано явление в областта на достъпа до трудовия пазар. Жените стават и по-често жертва на безработица и трябва да полагат повече усилия от мъжете, за да съчетаят личния и професионалния си живот. Въпреки законодателството на Общността и националните раз­поредби за равни възнаграждения, разликата между възнагражденията на мъ­жете и жените продължава да съществува - жените в ЕС полу­чават средно 15% по-малко от мъжете.
В доклада Sartori се настоява за стриктно прилагане на принципа на равно заплащане за равен труд, за мерки за борба срещу насилието, за по-добро интегриране на жените имигрантки и за насърчаване на зачитането на правата на жените при осъществяване на външните връзки на Европейския съюз. Отправя се призив спазването на правата на жените да бъде основно условие в политиките на Европейския съюз за добросъседство, външни работи и развитие.
Подчертава се необходимостта от конкретни мерки за подпомагане на жените за навлизане на пазара на труда въз основа на равно достойнство и равно заплащане за равен труд, както и прилагане на стратегии за насърчаване на предприемачеството на жените. Изтъква се, че всяка от държавите-членки трябва да назначи своята „Госпожа Лисабон“, отговаряща за равенството на половете в рамките на прилагането на Лисабонската стратегия.
Освен това се приканва Комисията, в сътрудничество с държавите-членки и социалните парт­ньори, да насърчи изработването на политики за съвместяване на семейния и професионалния живот, а именно като осигури поемането на разходите за майчинство и бащинство от цялото общес­тво, за да се изкорени дискриминационното поведение на работното място и да се увеличи раждаемостта, и да се улесни постъпването на работа на жени. На Комисията се препоръчва също така да насърчава активно бащите и мъжете-партньори да ползват възможностите за гъв­каво работно време и да поемат домашни и семейни грижи, например като наложи първоначална форма на задължителен родителски отпуск.
В докладът Sartori се отделя и специално внимание на проблема с насилието срещу жени. Всъщност това насилие е най-разпространената форма на нарушаване на човешките права, за което няма географски, икономически и социални граници. В този смисъл депутатите призовават Комисията да засили мерките за правова защита на жените и децата срещу всички форми на насилие: трафик, обрязване на жени, насилствен брак, полигамия, престъпле­ния в името на честта и други.
Не на последно място се посочва, че жените имигрантки страдат от двойна дискриминация: заради произход и пол. Трябва да се отбележи, че 54% от имигрантите в Европейския съюз са жени. В парламентарния доклад се отправя призив към Комисията да предприеме практически стъпки за насърчаване на еманципацията и интеграцията на тази категория жени, особено в областта на общата рамкова програма за интеграция на гражданите на трети страни и на дейността в подкрепа на изучаването на езика, правата и задълженията, произтичащи от постиженията на Общността.
Гледайте пленарния дебат днес, по EP live!
20070308STO03932 На живо по EP Live Призив за конкретни мерки за подобряване на положението на жените в ЕС Европейският парламент в защита на правата на жените Равенството на половете е отново на дневен ред Трафик на хора (на английски)
BG
1
PHOTO
20070312PHT04030.jpg
BG
2
LINK
/eplive/public/freetext_page_direct/20061120FTX00012-2101/default_bg.htm
-//EP//TEXT IM-PRESS 20070228BRI03712 ITEM-006-BG NOT XML V0//BG
-//EP//TEXT IM-PRESS 20070308STO03872 0 NOT XML V0//BG
-//EP//TEXT IM-PRESS 20070123STO02334 0 NOT XML V0//BG
-//EP//TEXT IM-PRESS 20061121STO00123 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
