9.2.2011 B7-0107/2011 ПРЕДЛОЖЕНИЕ ЗА РЕЗОЛЮЦИЯ за приключване на разискванията по изявление на Комисията
съгласно член 110, параграф 2 от Правилника за дейността
относно закона за медиите в Унгария
Lothar Bisky
,
Rui Tavares
,
Eva-Britt Svensson
,
Patrick Le Hyaric
,
Willy Meyer
,
Jean-Luc Mélenchon
,
Jürgen Klute
,
Nikolaos Chountis
,
Marie-Christine Vergiat
от името на групата GUE/NGL
PE459.639v01-00 B7‑0107/2011 Резолюция на Европейския парламент относно закона за медиите в Унгария
Европейският парламент ,
– като взе предвид Договора за Европейския съюз По-конкретно член 2 от ДЕС и членовете, отнасящи се до спазването и насърчаването и защитата на основните права и до членове 11, 25, 49, 56, 103, 107, 114 и 167 от Договора за ЕС.
, Хартата на основните права на Европейския съюз По-конкретно член 11.
и Европейската конвенция за правата на човека По-конкретно член 10.
, и по-конкретно членовете от тях, които се отнасят до спазването, насърчаването и защитата на основните права и на свободата на изразяване и информация, и на правото на медиен плурализъм по-конкретно,
– като взе предвид Директива 2010/13/EО от 10 март 2010 г. относно координирането на някои разпоредби, установени в закони, подзаконови и административни актове на държавите-членки, отнасящи се до предоставянето на аудиовизуални медийни услуги (Директива за аудиовизуалните медийни услуги),
– като взе предвид работния документ на Комисията относно медийния плурализъм в държавите-членки на ЕС ( SEC(2007)0032 ), подходът в три стъпки, определен от Комисията и независимото проучване, осъществено от името на Комисията и приключено през 2009 г.,
– като взе предвид своите резолюции от 25 септември 2008 г. относно медийна концентрация и медиен плурализъм в Европейския съюз, от 22 април 2004 г. относно риска от нарушаване на свободата на изразяване и информация в Европейския съюз и особено в Италия,
– като взе предвид изявленията на Комисията, както и внесените парламентарни въпроси и проведените дебати в Европейския парламент на 8 октомври 2009 г. и на 8 септември 2010 г. и в комисията по граждански свободи, правосъдие и вътрешни работи на 17 януари 2011 г.,
– като взе предвид член 110, параграф 4 от своя правилник,
A. като има предвид, че Европейският съюз гарантира и насърчава свободата на изразяване и информация, закрепена в член 11 от Хартата на основните права и член 10 от Европейската конвенция за правата на човека, за което свободата и плурализмът на медиите са основна предпоставка, и като има предвид, че тези права обхващат свободата на изразяване на мнения и свободата на получаване и съобщаване на информация без намеса или натиск от страна на публичните органи,
Б. като има предвид, че медийният плурализъм и свобода продължават да предизвикват сериозна загриженост в ЕС и неговите държави-членки, както беше подчертано чрез изразените неотдавна критики във връзка със закона за медиите в Унгария, изразени между юни и декември 2010 г. от страна на международни организации като ОССЕ и комисаря по правата на човека на Съвета на Европа, професионалните организации на журналисти, редактори и издатели, неправителствени организации за защита на правата на човека и гражданските свободи, както и от държавите-членки и Европейската комисия,
В. като има предвид, че Комисията изрази съмнения и поиска информация от унгарското правителство във връзка със съответствието на унгарския закон за медиите с Директивата за аудиовизуалните медийни услуги, по-специално във връзка със задължението за балансираното отразяване, приложимо за всички доставчици на аудиовизуални медийни услуги, принципа на държавата на произход, изискванията за регистрация, и като има предвид, че унгарското правителство в отговор предостави допълнителна информация и заяви готовността си да преразгледа този закон и да го измени,
Г. като има предвид, че ОССЕ изрази сериозни съмнения във връзка с материалния и териториален обхват на регламента във връзка със свободата на изразяване и регулиране на съдържанието, националните медии и органа в областта на телекомуникациите, както и предаванията на обществените медии Анализ и оценка на унгарски законодателен пакет и проектозакони в областта на медиите и телекомуникациите, съставени от д-р Karol Jakubowicz за ОССЕ.
, като посочи, че новото законодателство подкопава медийния плурализъм и финансовата независимост на обществените медии, бетонира негативните характеристики на свободните медии в дългосрочен план, и че медийният орган и съвет са политически еднородни Писмо на представителя на ОССЕ по въпросите на свободата на медиите до председателя на комисията LIBE на Европейския парламент, 14.1.2010 г.
и упражняват повсеместен и централизиран правителствен и политически контрол върху всички медии; допълнителна загриженост предизвикват несъразмерните и прекомерни санкции, наложени въз основа на спорни и неопределени основания, липсата на автоматично спиране на санкциите в случай на обжалване пред съд на наложена от медийния орган санкция, нарушаване на принципа на поверителност на журналистическите източници, закрила, наред с другото, на семейните ценности,
Д. като има предвид, че комисарят по правата на човека на Съвета на Европа призова унгарските органи да включат стандартите на Съвета на Европа в областта на свободата на изразяване и медийния плурализъм при преразглеждането на унгарските медийни закони, съответните препоръки на Комитета на министрите на Съвета на Европа и на Парламентарната асамблея на Съвета на Европа и по-специално обвързващите стандарти в Европейската конвенция за правата на човека и съдебната практика на Европейския съд по правата на човека в Страсбург; той се позова на използването на неясни определения, които могат да бъдат тълкувани погрешно; установяването на политически небалансиран регулаторен механизъм с несъразмерни правомощия и липса на цялостен съдебен надзор; заплахите за независимостта на предаванията на обществените медии; и намаляване на защитата на журналистическите източници; като има предвид, че той подчерта необходимостта всички заинтересовани страни, включително опозиционните партии и гражданското общество, да могат да вземат дейно участие в преразглеждането на това законодателство, което регламентира един толкова основен аспект от функционирането на демократичното общество http://www.coe.int/t/commissioner/News/2011/110201Hungary_en.asp
,
Е . като има предвид, че оттук следва, че медийните закони следва неотложно да бъдат преразгледани въз основа на забележките и предложенията на Комисията, ОССЕ и Съвета на Европа, за да се гарантира, че са изцяло в съответствие с правото на ЕС и европейските ценности и стандарти относно свободата и плурализма на медиите,
1. счита, че новият унгарски закон за медиите не гарантира в необходимата степен свободата на изразяване и плурализма и че прекалената регулация на медиите е контрапродуктивна за съществуването на действителен плурализъм в публичната сфера;
2. призовава унгарските органи на управление ефективно да гарантират свободата и плурализма на медиите;
3. призовава унгарските органи на управление или да оттеглят или съществено да изменят закона въз основа на забележките и предложенията на ОССЕ, комисаря по правата на човека на Съвета на Европа, комитета на министрите и съдебната практика на Европейския съд за правата на човека и чрез отворен и прозрачен дебат с участието на всички заинтересовани лица, неправителствени организации и граждани;
4. призовава Комисията да проведе бързо и навременно задълбочени проучвания и да определи график, в рамките на който да посочи препоръките си относно привеждането на унгарските медийни закони в съответствие с европейското законодателство;
5. призовава Комисията за определи стриктни срокове за приемането на предложенията й от унгарските органи за изменение на закона, във връзка с повдигнатите от нея въпроси, и в случай че сроковете не са спазени, да образува производство за установяване на нарушение;
6. призовава Комисията преди края на годината да започне дебат относно свободата и плурализма на медиите с цел преодоляване на несъответствията в законодателната рамка на ЕС относно медиите, с цел определяне на поне минимални стандарти, които всички държави-членки ще трябва да спазват, за да осигурят, гарантират и насърчават свободата на информацията и действителния медиен плурализъм;
7. възлага на комисията по граждански свободи, правосъдие и вътрешни работи бързо да организира изслушване по въпросите на свободата и плурализма на медиите в ЕС, като покани журналистически и граждански организации, ОССЕ и комисарят по правата на човека на Съвета на Европа;
8. възлага на своя председател да предаде настоящата резолюция на Съвета, Комисията и Съвета на Европа, правителствата и националните парламенти на държавите-членки, Агенцията за основните права и ОССЕ.
