A6-0056/2009
16.2.2009
***I
ДОКЛАД
относно предложението за директива на Европейския парламент и на Съвета относно предприемането, упражняването и надзора на дейността на институциите за електронни пари, за изменение на Директиви 2005/60/ЕО и 2006/48/ЕО и за отмяна на Директива 2000/46/ЕО
(COM(2008)0627 – C6‑0350/2008 – 2008/0190(COD))
Комисия по икономически и парични въпроси
Докладчик:
John Purvis
PE 415.201v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт.
Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ.............................................................................................30
ПРОЦЕДУРА...........................................................................................................................35
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за директива на Европейския парламент и на Съвета относно предприемането, упражняването и надзора на дейността на институциите за електронни пари, за изменение на Директиви 2005/60/ЕО и 2006/48/ЕО и за отмяна на Директива 2000/46/ЕО
( COM(2008)0627 – C6‑0350/2008 – 2008/0190(COD) )
(Процедура на съвместно вземане на решение: първо четене)
Европейският парламент ,
– като взе предвид предложението на Комисията до Европейския парламент и до Съвета ( COM(2008)0627 ),
– като взе предвид член 251, параграф 2, член 47, параграф 2 и член 95 от Договора за ЕО, съгласно които предложението е внесено от Комисията ( C6‑0350/2008 ),
– като взе предвид член 51 от своя правилник,
– като взе предвид доклада на комисията по икономически и парични въпроси ( A6‑0056/2009 ),
1. одобрява предложението на Комисията във вида, в който е изменено;
2. призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3. възлага на своя председател да предаде позицията на Парламента съответно на Съвета и на Комисията.
Изменение
1
Предложение за директива - акт за изменение
Съображение 2
Текст, предложен от Комисията
Изменение
(2) Комисията представи доклад, в който се изтъква нуждата от преработване на Директива 2000/46/ЕО, тъй като някои от нейните разпоредби бяха счетени за спъващи възникването на истински единен пазар за услуги по електронните пари.
(2) Комисията представи доклад, в който се изтъква нуждата от преработване на Директива 2000/46/ЕО, тъй като някои от нейните разпоредби бяха счетени за спъващи възникването на истински единен пазар за услуги по електронните пари, както и развитието на подобни удобни за ползване услуги .
Изменение
2
Предложение за директива - акт за изменение
Съображение 5
Текст, предложен от Комисията
Изменение
(5) Уместно е приложението на настоящата директива да се ограничи до доставчици на платежни услуги, които емитират електронни пари. Тя следва да не се прилага за предплатени инструменти, които могат да бъдат използвани само по ограничен начин, или защото те позволяват на собственика да закупува стоки или услуги само на територията на емитента или в рамките на ограничена мрежа от доставчици на услуги по пряк търговски договор с професионален емитент, или защото те могат да се използват само за придобиване на ограничена гама от стоки или услуги. Един инструмент следва да се счита за използван в рамките на „ограничена мрежа“, ако може да се използва само за закупуване на стоки и услуги в специфичен магазин, верига от магазини или за ограничена гама от стоки или услуги независимо от географското местоположение на точката на продажба. Примери за такива инструменти са картите от верига магазини, картите за бензиностанции, членските карти, картите за обществен транспорт и ваучерите за храна. Инструменти, които могат да бъдат използвани за покупки в магазини на изброени в списък търговци, следва да не се изключват, тъй като такива инструменти обикновено са разчетени за непрекъснато разрастваща се мрежа от доставчици на услуги. В заключение, Директивата следва да не се прилага за платежни транзакции за закупуването на цифрови стоки или услуги, където поради характера на стоката или услугата операторът добавя съществена стойност към нея, например под формата на средства за достъп, търсене или разпространение, при условие че въпросната стока или услуга може да бъде използвана само чрез цифрово устройство като например мобилен телефон или компютър.
(5) Уместно е приложението на настоящата директива да се ограничи до доставчици на платежни услуги, които емитират електронни пари. Тя следва да не се прилага за предплатени инструменти, които могат да бъдат използвани само по ограничен начин, или защото те позволяват на собственика да закупува стоки или услуги само на територията на емитента или в рамките на ограничена мрежа от доставчици на услуги по пряк търговски договор с професионален емитент, или защото те могат да се използват само за придобиване на ограничена гама от стоки или услуги. Един инструмент следва да се счита за използван в рамките на „ограничена мрежа“, ако може да се използва само за закупуване на стоки и услуги в специфичен магазин, верига от магазини или за ограничена гама от стоки или услуги независимо от географското местоположение на точката на продажба. Примери за такива инструменти са картите от верига магазини, картите за бензиностанции, членските карти, картите за обществен транспорт и ваучерите за храна. Инструменти, които могат да бъдат използвани за покупки в магазини на изброени в списък търговци, следва да не се изключват, тъй като такива инструменти обикновено са разчетени за непрекъснато разрастваща се мрежа от доставчици на услуги. В заключение, Директивата следва да не се прилага за платежни транзакции за закупуването на цифрови стоки или услуги, където поради характера на стоката или услугата операторът добавя съществена стойност към нея, например под формата на средства за достъп, търсене или разпространение, при условие че въпросната стока или услуга може да бъде използвана само чрез цифрово устройство, като например мобилен телефон или компютър, и че операторът на телекомуникационни, цифрови или информационни услуги не действа само като посредник между ползвателя на платежни услуги и доставчика на стоки и услуги .
Обосновка
Съображение (5), свързано с член 1, параграф 4, следва да съответства на самия член 1, параграф 4 и да не заличава едно от условията, посочени в този член. По същия начин, тъй като член 1, параграф 4 е копие на член 3, буква л) от Директивата за платежните услуги, изменението е необходимо, за да приведе съображение (5) от настоящата директива в съответствие със съображение (6) от Директивата за платежните услуги.
Изменение
3
Предложение за директива - акт за изменение
Съображение 12
Текст, предложен от Комисията
Изменение
(12) Необходимо е електронните пари да могат да се възстановяват, с цел да се запази доверието на приносителя. Възможността за обратна обмяна сама по себе си не означава, че получените средства в размяна срещу електронни пари следва да се разглеждат като депозити или друг вид възстановими средства по смисъла на Директива 2006/48/EО. Обратната обмяна следва да е възможна винаги, по всяко време и по номинална стойност. Обратната обмяна на пълната сума следва винаги да е безплатна. Частичната обратна обмяна може да породи известни разходи за емитента. Поради това, тя може да подлежи на пропорционална и основаваща се на разходите такса. Това не засяга националното законодателство по данъчно облагане или социални въпроси, нито задължения на емитента по друго съответно общностно или национално законодателство, като например правила срещу изпирането на пари и финансирането на тероризъм, действия, насочени към замразяване на средства, или всякакви специфични мерки, свързани с предотвратяването и разследването на престъпления.
(12) Необходимо е електронните пари да могат да се възстановяват, с цел да се запази доверието на приносителя. Възможността за обратна обмяна сама по себе си не означава, че получените средства в размяна срещу електронни пари следва да се разглеждат като депозити или друг вид възстановими средства по смисъла на Директива 2006/48/EО. Обратната обмяна следва да е възможна винаги, по всяко време и по номинална стойност. Обратната обмяна във връзка с изтичане на договора, когато е посочена конкретна дата на изтичане, следва винаги да е безплатна. Пълната или частична обратна обмяна преди изтичането на договора може да породи допълнителни разходи за емитента. Поради това такава обратна обмяна може да подлежи на пропорционална и основаваща се на разходите такса. Това не засяга националното законодателство по данъчно облагане или социални въпроси, нито задължения на емитента по друго съответно общностно или национално законодателство, като например правила срещу изпирането на пари и финансирането на тероризъм, действия, насочени към замразяване на средства, или всякакви специфични мерки, свързани с предотвратяването и разследването на престъпления.
Обосновка
Привеждане на текста в съответствие с член 5 „Възстановяване”.
Изменение
4
Предложение за директива - акт за изменение
Съображение 16
Текст, предложен от Комисията
Изменение
(16) Съгласно Директива 2006/48/ЕО, институциите за електронни пари се считат за кредитни институции, макар че те не могат нито да приемат депозити от гражданите, нито да предоставят кредити от средствата, получени от гражданите. Предвид на системата, въведена с настоящата директива, е уместно да се измени определението за кредитна институция в Директива 2006/48/ЕО с цел да се гарантира, че институциите за електронни пари не се считат за кредитни институции. Следва обаче да се запази правото на кредитните институции да емитират електронни пари и да извършват такава дейност в рамките на цялата Общност, след взаимно признаване и при всеобхватен режим за надзор, приложим към тях в съответствие със законодателството на Общността в областта на банковото дело.
(16) Съгласно Директива 2006/48/ЕО, институциите за електронни пари се считат за кредитни институции, макар че те не могат нито да приемат депозити от гражданите, нито да предоставят кредити от средствата, получени от гражданите. Предвид на системата, въведена с настоящата директива, е уместно да се измени определението за кредитна институция в Директива 2006/48/ЕО с цел да се гарантира, че институциите за електронни пари не се считат за кредитни институции. Следва обаче да се запази правото на кредитните институции да емитират електронни пари и да извършват такава дейност в рамките на цялата Общност, след взаимно признаване и при всеобхватен режим за надзор, приложим към тях в съответствие със законодателството на Общността в областта на банковото дело. Въпреки това в интерес на поддържане на равнопоставеност кредитните институции следва да могат, като алтернатива, да провеждат тази дейност чрез дъщерно дружество, което действа съгласно режима на надзор, предвиден в настоящата директива, вместо режима, предвиден в Банковата директива (2006/48/ЕО).
Обосновка
Би било в съответствие с принципа на равнопоставеност институциите за електронни пари, които са част от банкова група, да имат равна възможност да се възползват от специфичния капиталов режим на институциите за електронни пари, определен съгласно настоящия дял, като алтернатива на включване в режима на надзор на консолидирана основа съгласно Директива 2006/48/ЕО.
Изменение
5
Предложение за директива - акт за изменение
Член 1 – параграф 1
Текст, предложен от Комисията
Изменение
1. Настоящата директива установява правила за предприемането, упражняването и надзора на дейността на институциите за електронни пари и за дейността по емитиране на електронни пари.
1. Настоящата директива установява правила за предприемането и упражняването на дейността по емитиране на електронни пари, както и за надзора върху институциите за електронни пари .
Обосновка
Изясняване на структурата във връзка с други директиви относно финансови услуги.
Изменение
6
Предложение за директива - акт за изменение
Член 1 – параграф 2
Текст, предложен от Комисията
Изменение
2. С изключение на член 5 , настоящата директива не се прилага за кредитни институции, както са определени в член 4, параграф 1, буква а) от Директива 2006/48/ЕО.
2. С изключение на членове 1, 2, 5 и дялове III и IV , настоящата директива не се прилага за кредитни институции, както са определени в член 4, параграф 1, буква а) от Директива 2006/48/ЕО.
Обосновка
Общите разпоредби в директивата и определението за електронни пари са също така от значение за кредитните институции при емитирането на електронни пари.
Изменение
7
Предложение за директива - акт за изменение
Член 1 – параграф 3
Текст, предложен от Комисията
Изменение
3. Настоящата директива не се прилага за услуги, основани на инструменти, които могат да бъдат използвани за придобиване на стоки или услуги единствено на територията на емитента или по силата на търговски договор с емитента или в рамките на ограничена мрежа от свързани доставчици на услуги, или за ограничена гама от стоки или услуги.
3. Настоящата директива не се прилага за предприятия за емитиране на електронни пари, които могат да бъдат използвани за придобиване на стоки или услуги единствено:
a) на територията на емитента ; или
б) по силата на търговски договор с емитента, или в рамките на ограничена местна мрежа от свързани доставчици на стоки или услуги, или за ограничена гама от стоки или услуги, като например обща маркетингова или дистрибуторска схема .
Обосновка
Това изяснява допълнително какво може да се счита за „ограничена мрежа”.
Изменение
8
Предложение за директива - акт за изменение
Член 1 – параграф 4
Текст, предложен от Комисията
Изменение
4. Настоящата директива не се прилага за услуги , основаващи се на телекомуникационно, цифрово или информационно устройство, когато закупените стоки или услуги се доставят чрез телекомуникационно, цифрово или информационно устройство и трябва да се използват посредством такова устройство, при условие че операторът на телекомуникационни, цифрови или информационни услуги не действа само като посредник между приносителя на платежни услуги и доставчика на стоки и услуги.
4. Настоящата директива не се прилага за предприятия за емитиране на електронни пари , основаващи се на телекомуникационно, цифрово или информационно устройство, когато закупените стоки или услуги се доставят чрез телекомуникационно, цифрово или информационно устройство и трябва да се използват посредством такова устройство, при условие че операторът на телекомуникационни, цифрови или информационни услуги не действа само като посредник между приносителя на платежни услуги и доставчика на стоки и услуги.
Обосновка
Настоящата директива се прилага спрямо предприятия, а не спрямо услуги.
Изменение
9
Предложение за директива - акт за изменение
Член 2 – точка 2
Текст, предложен от Комисията
Изменение
2. „електронни пари“ означава парична стойност, представена чрез претенция към емитента, която се съхранява по електронен път и се емитира при получаване на средства, с цел извършване на платежни транзакции, както е определено в член 4, параграф 5 от Директива 2007/64/ЕО, и се приема от физически или юридически лица, различаващи се от емитента;
2. „електронни пари“ означава всяка електронно или магнитно съхранявана парична стойност, представена чрез претенция към емитента, която се съхранява по електронен път и се емитира при получаване на средства, с цел извършване на платежни транзакции, както е определено в член 4, параграф 5 от Директива 2007/64/ЕО, и приема от физически или юридически лица, различаващи се от емитента;
Изменение
10
Предложение за директива - акт за изменение
Член 2 – точка 3
Текст, предложен от Комисията
Изменение
3. „електронни пари в обращение“ означават месечната средна стойност за предходните 12 месеца на финансовите пасиви, свързани с електронни пари;
3. „електронни пари в обращение“ означава общия размер на финансовите пасиви, свързани с електронни пари, емитирани по всяко време ;
Обосновка
Сумите в обращение се изчисляват за конкретен момент и не следва да се осредняват. По-специално за бързо развиващите се предприятия, изискванията за капитал, основани на средни стойности, бързо губят значението си. За някои институции за електронни пари издаването на електронни пари е преди всичко сезонно (напр. около Коледа или празниците). Изискването за капитал, основано на годишната средна стойност на издаване, би могло да бъде прекалено ниско в сравнение с капитала, необходим за покриване на най-натоварените периоди.
Изменение
11
Предложение за директива - акт за изменение
Член 3
Текст, предложен от Комисията
Изменение
Членове 5, 10—15 и 17—25 от Директива 2007/64/ЕО се прилагат mutatis mutandis към институциите за електронни пари.
Член 5, член 7, параграф 3 и членове 10 – 15 и 17 – 25 от Директива 2007/64/ЕО се прилагат mutatis mutandis към институциите за електронни пари.
Обосновка
Позоваването на член 7, параграф 3 от Директивата за платежните услуги позволява на държавите-членки да дадат на банките възможност да не изискват отделен оборотен капитал от дъщерно дружество за електронни пари, ако дъщерното дружество е включено в консолидирания надзор на кредитните институции майки. Това вече важи за случая на дъщерните дружества на платежните институции.
Изменение
12
Предложение за директива - акт за изменение
Член 4 – точка 3
Текст, предложен от Комисията
Изменение
(3) доставчици на платежна услуга, както е посочено в член 1, параграф 1, букви д) и е) от Директива 2007/64/ЕО.
(3) доставчици на платежна услуга, както е посочено в член 1, параграф 1, буква д) от Директива 2007/64/ЕО.
Обосновка
В случай че регионални или местни органи, които НЕ действат в качеството си на публични органи, емитират електронни пари, те следва да спазват правилата на настоящата директива.
Изменение
13
Предложение за директива - акт за изменение
Член 5
Текст, предложен от Комисията
Изменение
Възстановяване
Емитиране и възстановяване
1. Държавите-членки гарантират, че по искане на притежателя емитентите на електронни пари възстановяват по всяко време и по номинална стойност паричната стойност на притежаваните електронни пари.
1. Държавите-членки гарантират, че емитентите на електронни пари:
a) емитират електронни пари по номинална стойност при получаване на средства, както и
б) възстановяват по искане на притежателя по всяко време, безплатно, частично или изцяло и по номинална стойност паричната стойност на притежаваните електронни пари.
2. В договора между емитента и притежателя ясно се посочват условията за възстановяване.
2. Независимо от разпоредбите на параграф 1, буква б), емитентът може да наложи такса за частично или пълно възстановяване преди уговорената дата на изтичане на договора или в случаите, когато не е посочена конкретна дата на изтичане. Всяка такава такса се определя ясно и детайлно в договора между емитента и притежателя и е пропорционална и съразмерна с действителните разходи, направени от емитента. В договора, по ясен и достъпен начин, се посочват условията за възстановяване, включително съответните срокове .
3. Когато възстановяването се извършва преди датата на изтичане на договора, то може да обхваща част от електронно съхраняваните пари или цялата им сума.
4. Когато възстановяването се извършва на датата на изтичане на договора, паричната стойност на електронните пари се възстановява безплатно.
Когато възстановяването се извършва в срок от 30 дни от договорената дата на изтичане на договора , посочена в същия, , паричната стойност на електронните пари се възстановява безплатно.
3. Правата на възстановяване на търговците се уреждат от договорното споразумение между емитентите на електронни пари и търговците.
5. Емитентът може да наложи такса само в случай на частично или пълно възстановяване преди изтичане на договора. Размерът на тази такса се упоменава в договора. Тя е пропорционална и съразмерна на действителните разходи, направени от емитента.
Обосновка
Настоящето изменение заличава от доклада „безплатно”, тъй като някои стопански модели таксуват потребителя за емитиране или възстановяване на електронни пари. То също така изяснява, че таксите за възстановяване между институциите за електронни пари и търговците следва да се определят с договорното споразумение.
Изменение
14
Предложение за директива - акт за изменение
Член 6
Текст, предложен от Комисията
Изменение
1. Държавите-членки изискват от институциите за електронни пари да разполагат, към момента на получаване на лиценз, с начален капитал, включващ позициите, посочени в член 57, букви а) и б) от Директива 2006/48/ЕО, от не по-малко от 125 000 EUR :
Държавите-членки изискват от институциите за електронни пари да разполагат, към момента на получаване на лиценз, с начален капитал, включващ позициите, посочени в член 57, букви а) и б) от Директива 2006/48/ЕО, от не по-малко от 200 000 EUR.
Обосновка
Минималното капиталово изискване за институциите за електронни пари се понижава от 1 000 000 EUR понастоящем на 125 000 EUR, без да се даде обосновка защо рисковете, свързани с капитали в размер на 1 000 000 EUR в Директива 2000/46/ЕО вече не са уместни. 125 000 EUR е прекалено нисък размер и няма да гарантира на потребителите, че институцията за електронни пари, на които са поверили своите средства, има бъдеще като предприятие. Изискването за начален капитал следва да бъде достатъчно да обхване времето, необходимо за да се създаде институция за електронни пари и за нейното навлизане на пазара и срока на валидност на емитираните електронни пари.
Изменение
15
Предложение за директива - акт за изменение
Член 7 – параграф 2
Текст, предложен от Комисията
Изменение
2. Собствените средства на институциите за електронни пари се изчисляват или в съответствие с един от трите метода (А, Б, В), посочени в член 8 от Директива 2007/64/ЕО, или в съответствие с метод Г, посочен в параграф 3. Подходящият метод се определя от компетентните органи въз основа на националното законодателство.
2. Собствените средства на институциите за електронни пари се изчисляват в съответствие с един от трите метода (А, Б или В), посочени в член 8 от Директива 2007/64/ЕО за дейностите, посочени в член 8, параграф 1, букви а), б) и г) от настоящата директива, и в съответствие с метод Г, посочен в параграф 3, за дейността по емитиране на електронни пари . Подходящият метод А, Б или В за дейностите, посочени в член 8, параграф 1, букви а), б) и г), се определя от компетентните органи въз основа на националното законодателство.
Обосновка
Институцията за електронни пари не е платежна институция. Следователно методологиите, които се използват за платежните институции, могат да не са подходящи за институциите за електронни пари. Следователно общата сума от необходимите собствени средства следва да се основава на различните дейности и рисковете, свързани с тези дейности.
Изменение
16
Предложение за директива - акт за изменение
Член 7 – параграф 3
Текст, предложен от Комисията
Изменение
3. Метод Г: когато електронните пари представляват най-голямата сума измежду електронните пари в обращение и обема на плащанията, собствените средства на институциите за електронни пари трябва да възлизат поне на сбора от следните елементи :
3. Метод Г: собствените средства на институциите за електронни пари възлизат поне на 1,5 % от електронните пари в обращение.
a) 5 % от частта на електронните пари до 5 милиона EUR;
Когато институции за електронни пари извършват някоя от дейностите, посочени в член 8, параграф 1 и размерът на електронните пари в обращение не е предварително известна, компетентните органи позволяват на тези институции да приложат настоящия параграф въз основа на представителен дял, за който се предполага, че ще се използва за платежни услуги, при условие че този представителен дял може да бъде реално изчислен въз основа на исторически данни и по задоволителен за компетентните органи начин.
б) 2,5 % от частта на електронните пари над 5 милиона EUR и до 10 милиона EUR;
Когато институции за електронни пари извършват някоя от дейностите, посочени в член 8, параграф 1, собствените средства могат също така да се изчисляват в съответствие с един от трите метода (А, Б или В), посочени в член 8 от Директива 2007/64/ЕО.
в) 2% от частта на електронните пари над 10 милиона EUR и до 100 милиона EUR;
г) 1,5% от частта на електронните пари над 100 милиона EUR и до 250 милиона EUR;
д) 1 % от частта на електронните пари над 250 милиона EUR.
Обосновка
Когато институции за електронни пари извършват стопанска дейност с електронни и неелектронни пари, може да е уместно да се позволи изчисленията на собствените средства да се основават на разходи, обем на плащанията или приходи (методи А, Б или В), вместо на плаващи средства (метод Г). Това е така, тъй като първите посочени методи отразяват по-добре преимуществената дейност на доставчика на платежната услуга и степента на риска, на който е изложена стопанската дейност. Възможността, емитентите на електронни пари и компетентните органи да изберат най-подходящия метод, прави надзорната рамка по-ефективна.
Изменение
17
Предложение за директива - акт за изменение
Член 7 – параграф 4
Текст, предложен от Комисията
Изменение
4. Въз основа на оценка на процесите за управление на риска, бази от данни за рисковете от загуби и механизми за вътрешен контрол на институцията за електронни пари, компетентните органи могат да изискват от институцията за електронни пари да разполага със собствен капитал, който е с до 20 % по-голям от сумата, която би се получила в резултат от прилагането на избрания в съответствие с параграф 2 метод, или да разрешат на институцията за електронни пари да разполага със собствен капитал, който е с до 20 % по-малък от сумата, която би се получила в резултат от прилагането на метода, избран в съответствие с параграф 2.
заличава се
Обосновка
Не е необходимо да се изисква капитал в размер 20 % по-малко или повече от резултата от изчислението.
Изменение
18
Предложение за директива - акт за изменение
Член 7 – параграф 6
Текст, предложен от Комисията
Изменение
6. Държавите-членки предприемат необходимите мерки за предотвратяване на многократното използване на елементи, изпълняващи условията за собствен капитал, когато институцията за електронни пари принадлежи към същата група, към която принадлежи и друга институция за електронни пари, кредитна институция, инвестиционен посредник, дружество за управление на активи или застрахователно дружество. Този параграф се прилага и когато една институция за електронни пари извършва и други дейности освен емитирането на електронни пари.
6. Държавите-членки предприемат необходимите мерки за предотвратяване на многократното използване на елементи, изпълняващи условията за собствен капитал, когато институцията за електронни пари принадлежи към същата група, към която принадлежи и друга институция за електронни пари, кредитна институция, инвестиционен посредник, дружество за управление на активи или застрахователно или презастрахователно дружество. Настоящият параграф се прилага и когато една институция за електронни пари извършва и други дейности освен емитирането на електронни пари.
Обосновка
Предотвратяването на двойната употреба следва да се прилага еднакво спрямо групи, които включват презастрахователни дружества, в съответствие с настоящата директива.
Изменение
19
Предложение за директива - акт за изменение
Член 7 – параграф 6 a (нов)
Текст, предложен от Комисията
Изменение
6a. Ако са спазени условията, определени в член 69 от Директива 2006/48/ЕО, държавите-членки или техните компетентни органи могат да решат да не прилагат член 7, параграфи 2 и 3 от настоящата директива спрямо платежни институции, които са включени в консолидирания надзор на кредитните институции майки, съгласно Директива 2006/48/ЕО.
Обосновка
Тази разпоредба вече съществува в член 7, параграф 3 от Директивата за платежните услуги с цел да се избегне положение, при което кредитните институции са предмет на кумулативни изисквания за надзор по силата, от една страна, на Банковата директива, и от друга страна, на специфичния режим, установен за институциите за платежни услуги. Тя следва да бъде формулирана отново и в настоящата директива по съответен начин.
Изменение
20
Предложение за директива - акт за изменение
Член 8 – параграф 1 – встъпителна част
Текст, предложен от Комисията
Изменение
1. Освен емитирането на електронни пари, институциите за електронни пари имат право да извършват следните дейности:
1. Освен емитирането на електронни пари, институциите за електронни пари имат право да извършват следните дейности, при условие че е спазен член 3 :
Обосновка
Позоваването в член 8, параграф 1 на всяка дейност „поотделно“ може да се разбере погрешно като изискване за отделен лиценз за всяка дейност, което не е намерението на законодателя. Член 3 се позовава на членове 5 и 10 от Директивата за платежните услуги, които се отнасят за предоставянето на лицензи, както и на други членове относно надзора, съхраняването на записи, взаимното признаване и т.н. Прилагането на член 3 от настоящата директива следва да бъде достатъчно без допълнителни пояснения, които биха могли да внесат объркване.
Изменение
21
Предложение за директива - акт за изменение
Член 8 – параграф 1 – буква a
Текст, предложен от Комисията
Изменение
a) предоставяне на платежни услуги, изброени в приложението към Директива 2007/64/ЕО;
a) предоставяне на платежни услуги, изброени в приложението към Директива 2007/64/ЕО , при условие че са спазени условията, определени в член 16, параграфи 2 и 4 от Директива 2007/64/ЕО ;
Обосновка
Условията, определени в член 16, параграфи 2 и 4 от Директива 2007/64/ЕО не са напълно отразени в член 8 от предлаганата понастоящем директива. В частност, по отношение на платежните услуги, член 16, параграф 2 от Директива 2007/64/ЕО уточнява, че платежните институции могат да имат само платежни сметки, използвани единствено за платежни транзакции. Това изискване вече не фигурира в предлаганата Директива. За по-голяма яснота, следва да се добави позоваване към пълния текст на член 16, параграф 2. Същото важи и за член 16, параграф 4.
Изменение
22
Предложение за директива - акт за изменение
Член 8 – параграф 1 – буква б
Текст, предложен от Комисията
Изменение
б) предоставяне на кредит, свързан с платежни услуги, посочени в точки 4, 5 или 7 от приложението към Директива 2007/64/ЕО, когато са изпълнени условията, предвидени в член 16, параграфи 3 и 5 от посочената директива;
б) предоставяне на кредит, свързан с платежни услуги, посочени в точки 4, 5 или 7 от приложението към Директива 2007/64/ЕО, когато са изпълнени условията, предвидени в член 16, параграфи 3 и 5 от посочената директива; освен това, такъв кредит не се предоставя от средства, получени в замяна на електронни пари и държани в съответствие с член 9, параграф 1 ;
Изменение
23
Предложение за директива - акт за изменение
Член 8 – параграф 1 – буква в
Текст, предложен от Комисията
Изменение
в) предоставяне на оперативни и тясно свързани спомагателни услуги, които са тясно свързани с емитирането на електронни пари;
в) предоставяне на оперативни и тясно свързани спомагателни услуги, които са тясно свързани с емитирането на електронни пари, както е описано в член 16, параграф 1, буква а) от Директива 2007/64/ЕО ;
Обосновка
Това е с цел да се потвърди, че дейностите на институциите за електронни пари могат да бъдат същите като тези на платежните институции, като следователно е възможно платежна институция да „мине в по-горен клас“ или да повиши статуса си, превръщайки се в институция за електронни пари, без да загуби никоя от дейностите, разрешени на платежните институции, като се позове на член 16, параграф 1 от Директивата за платежните услуги, която изброява следните дейности като примери: осигуряване на извършването на платежни транзакции, услуги по обмен на валута, дейности по съхранение на ценности и съхраняване на данни.
Изменение
24
Предложение за директива - акт за изменение
Член 8 – параграф 1 – буква г
Текст, предложен от Комисията
Изменение
г) експлоатация на платежни системи;
г) експлоатация на платежни системи, както е определено в член 4, параграф 6 от Директива 2007/64/ЕО и без да се накърняват разпоредбите на член 28 от същата ;
Изменение
25
Предложение за директива - акт за изменение
Член 8 – параграф 2
Текст, предложен от Комисията
Изменение
2. Никакви средства, които институции за електронни пари са получили от потребител на платежна услуга в замяна срещу електронни пари, не представляват депозит или друг вид възстановими средства по смисъла на член 5 от Директива 2006/48/ЕО. Средства, получени за всякакви други платежни услуги, не представляват нито депозит или друг вид възстановими средства по смисъла на член 5 от Директива 2006/48/ЕО, нито електронни пари по смисъла на настоящата директива.
2. Никакви средства, които институции за електронни пари са получили в замяна срещу електронни пари, не представляват депозит или друг вид възстановими средства по смисъла на член 5 от Директива 2006/48/ЕО. Средства, получени за всякакви платежни услуги , съгласно приложението към Директива 2007/64/ЕО, не представляват нито депозит или друг вид възстановими средства по смисъла на член 5 от Директива 2006/48/ЕО, нито електронни пари по смисъла на настоящата директива. Институциите за електронни пари не предоставят кредит от средствата, получени или държани с цел извършване на транзакции с електронни пари.
Обосновка
Това изменения изяснява разликата между парите, получени като депозит (в банки) и парите, държани като плаваща стойност (в институции за електронни пари). Намалените изисквания за капитал, поради по-ниския профил на риск при институциите за електронни пари, трябва да се придружава от разяснението, че потокът на електронните пари трябва да бъде обект на защитни мерки и не може да се използва за предоставяне на кредит.
Изменение
26
Предложение за директива - акт за изменение
Член 9 – параграф 1
Текст, предложен от Комисията
Изменение
1. Държавите-членки или техните компетентни органи изискват от институциите за електронни пари, които извършват някоя от дейностите, посочени в член 8, параграф 1, букви а) до г), и в същото време осъществяват други стопански дейности, посочени в член 8, параграф 1, буква д), да прилагат защитни мерки по отношение на средствата , получени от потребителите на платежни услуги или чрез друг доставчик на платежни услуги за изпълнението на платежни транзакции, в съответствие с разпоредбите на член 9, параграфи 1, 2 и 4 от Директива 2007/64/ЕО.
1. Държавите-членки изискват от институциите за електронни пари, които извършват някоя от дейностите, посочени в член 8, параграф 1, да прилагат защитни мерки по отношение на всички средства , получени във връзка с тези дейности за изпълнението на платежни транзакции, в съответствие с разпоредбите на член 9, параграфи 1, 2 и 4 от Директива 2007/64/ЕО mutatis mutandis, във връзка с което вземанията по кредитни и дебитни карти се считат за ликвидни, носещи нисък риск активи .
Обосновка
Това изменя доклада с добавянето на изречение, което позволява парите, които се очаква да бъдат получени от плащания по кредитни или дебитни карти, да участват в изчисляването на размера на потока електронни пари, който трябва да бъде обект на защитни мерки. Няма законова необходимост средствата електронни пари да бъдат обект на защитни мерки (в случай на неплатежоспособност), освен когато институцията за електронни пари не предлага услуги различни от електронните пари, в които случаи съществува по-висок риск.
Изменение
27
Предложение за директива - акт за изменение
Член 9 – параграф 1 – алинея 1 a (нова)
Текст, предложен от Комисията
Изменение
Независимо от разпоредбите на алинея първа, член 9, параграф 1, буква б) от Директива 2007/64/ЕО не се прилага за институции за електронни пари, с изключение на случаите, когато тези институции отпускат кредит или предлагат неплатежни услуги.
Изменение
28
Предложение за директива - акт за изменение
Член 9 – параграф 2
Текст, предложен от Комисията
Изменение
2. Държавите-членки или техните компетентни органи могат да изискват от институциите за електронни пари , които не извършват други стопански дейности, посочени в член 8, параграф 1, букви а) до г), също да спазват изискванията за защитни мерки по параграф 1 от настоящия член .
2. Държавите-членки изискват от институциите за електронни пари да прилагат защитни мерки по отношение на всички средства, които представляват финансови пасиви, свързани с електронните пари в обращение, съгласно член 9, параграфи 1, 2 и 4 от Директива 2007/64/ЕО, mutatis mutandis .
Изменение
29
Предложение за директива - акт за изменение
Член 10 – параграф 1 – алинея 1 – буква a)
Текст, предложен от Комисията
Изменение
a) за предходните 12 месеца средната стойност на общата сума на платежните транзакции, извършени от съответното лице, включително от който и да е представител, за когото лицето носи неограничена отговорност, не надвишава 3 милиона EUR месечно .
a) общите стопански дейности пораждат обща сума на финансови пасиви, свързани с електронните пари в обращение, която не надвишава 3 милиона EUR ; както и
Обосновка
Прагът на освобождаване следва да продължава да се основава на потока на електроните пари, а не на размера на плащанията, при положение че рискът от емитиране на електронни пари се дължи на големината на паричния поток.
Изменение
30
Предложение за директива - акт за изменение
Член 10 – параграф 1 – алинея 1a (нова)
Текст, предложен от Комисията
Изменение
Когато институции за електронни пари извършват някоя от дейностите, посочени в член 8, параграф 1 и размерът на електронните пари в обращение не е предварително известна, компетентните органи позволяват на тези институции да приложат настоящия параграф въз основа на представителен дял, за който се предполага, че ще се използва за платежни услуги, при условие че този представителен дял може да бъде реално изчислен въз основа на исторически данни и по задоволителен за компетентните органи начин.
Обосновка
За мобилните оператори - или други участници на пазара, които биха искали да използват хибридни сметки в бъдеще - изчисляването на размера на електронните пари в обръщение е много трудно, ако не невъзможно. При хибридните сметки, размерът на електронните пари в обръщение може да бъде изчислен само ex-post, след като клиентът е извършил платежна транзакция. Настоящата директива следва да позволи изчисляването на електронните пари в обръщение въз основа на разчети, разчитащи на исторически данни за целите на освобождаването, подобно на решението, намерено по отношение изчисляването на собствените средства и изискванията за защитни мерки.
Изменение
31
Предложение за директива - акт за изменение
Член 10 – параграф 1 – алинея 2
Текст, предложен от Комисията
Изменение
Изпълнението на изискването, посочено в буква а) от първия параграф се оценява въз основа на планираната обща сума на платежния обем в неговия бизнес план, освен ако компетентните органи изискат да се извърши промяна на този план.
заличава се
Обосновка
Прагът на освобождаване следва да продължава да се основава на потока на електроните пари, а не на размера на плащанията, при положение че рискът от емитиране на електронни пари се дължи на големината на паричния поток.
Изменение
32
Предложение за директива - акт за изменение
Член 15 – параграф 1
Текст, предложен от Комисията
Изменение
1. Държавите-членки позволяват на институциите за електронни пари, които преди влизането в сила на настоящата директива са започнали своята дейност в съответствие с разпоредбите за прилагане на Директива 2000/46/ЕО в държавата-членка, в която се намира тяхното централно управление, да продължат дейностите си без лиценза, предвиден в член 3. Държавите-членки изискват от такива институции за електронни пари да представят на компетентните органи цялата съответна информация, с цел да дадат възможност на последните да направят оценка в рамките на шест месеца от влизането в сила на разпоредбите по член 11, дали институциите спазват изискванията, произтичащи от настоящата директива, а ако не ги спазват — какви мерки следва да бъдат предприети, за да се осигури спазването или дали е уместно да се отнеме лицензът им. На спазващите изискванията институции за електронни пари се издава лиценз и те се вписват в регистъра. Ако в рамките на шест месеца от [крайния срок за изпълнение на директивата] не се постигне спазване на изискванията, на съответните институции за електронни пари се забранява да емитират електронни пари.
1. Държавите-членки позволяват на институциите за електронни пари, които преди влизането в сила на настоящата директива са започнали своята дейност в съответствие с разпоредбите за прилагане на Директива 2000/46/ЕО в държавата-членка, в която се намира тяхното централно управление, да продължат дейностите си в тази или друга държава-членка в съответствие със споразуменията за взаимно признаване, предвидени в Директива 2000/46/EО, без лиценза, предвиден в член 3 от настоящата директива, и без да имат задължение за спазване на другите разпоредби, които дял II съдържа или към които препраща . Държавите-членки изискват от такива институции за електронни пари да представят на компетентните органи цялата съответна информация, с цел да дадат възможност на последните да направят оценка в рамките на шест месеца от влизането в сила на разпоредбите по член 11, дали институциите спазват изискванията, произтичащи от настоящата директива, а ако не ги спазват — какви мерки следва да бъдат предприети, за да се осигури спазването или дали е уместно да се отнеме лицензът им. На спазващите изискванията институции за електронни пари се издава лиценз и те се вписват в регистъра и се задължават да спазват изискванията, предвидени в дял II . Ако в рамките на шест месеца от ...* не се постигне спазване на изискванията, на съответните институции за електронни пари се забранява да емитират електронни пари.
ОВ: добавя се датата на транспониране, предвидена в член 19, параграф 1.
Обосновка
Следва да се изясни кои разпоредби от Директивата относно електронните пари ще се прилагат по време на преходния период.
Изменение
33
Предложение за директива - акт за изменение
Член 15 – параграф 3
Текст, предложен от Комисията
Изменение
3. Държавите-членки позволяват на юридически лица, започнали своите дейности като субекти по националното законодателство, които прилагат член 8 от Директива 2000/46/ЕО преди [датата на приемане на предложението на Комисията], да продължат тези дейности в рамките на съответната държава-членка до [12 месеца след крайния срок за транспониране], без да подават заявление за лиценз съгласно член 3. На институциите за електронни пари, които през този период нито са лицензирани, нито са освободени по смисъла на член 10, се забранява да емитират електронни пари.
3. Държавите-членки позволяват на юридически лица, започнали своите дейности като субекти по националното законодателство, които прилагат член 8 от Директива 2000/46/ЕО преди 9 октомври 2008 г., да продължат тези дейности в рамките на съответната държава-членка до ...*, без да подават заявление за лиценз съгласно член 3 и без да имат задължение за спазване на другите разпоредби, които дял II съдържа или към които препраща . На институциите за електронни пари, които през този период нито са лицензирани, нито са освободени по смисъла на член 10, се забранява да емитират електронни пари.
ОВ: добавя се дата: 12 месеца след датата на транспониране, предвидена в член 19, параграф 1.
Обосновка
Техническо изменение, свързано също така с изменението, което се отнася до член 15, параграф 1.
Изменение
34
Предложение за директива - акт за изменение
Член 16 - точка 1
Директива 2005/60/ЕО
Член 11 – параграф 5 – буква г
Текст, предложен от Комисията
Изменение
г) „г) електронни пари, както са определени в член 1, параграф 3, буква б) от Директива 2009/../ЕО (*), когато максималната електронно съхранявана сума в устройството е не повече от [ 500 EUR ] , ако не е възможно презареждане, когато се налага лимит, ако е възможно презареждане, от [ 3 000 EUR ] за общата сума на извършените плащания през календарната година, освен когато през същата календарна година приносителят е обменил обратно сумата от [ 1 000 EUR ] или повече, както е посочено в член 5 от Директива 2009/…/ЕО.“
г) електронни пари, както са определени в член 2, точка 2 от Директива 2009/../ЕО (*), когато максималната електронно съхранявана сума в устройството е не повече от 500 EUR, ако не е възможно презареждане, или когато се налага лимит, ако е възможно презареждане, от 3 000 EUR за общата сума на извършените плащания през календарната година, освен когато през същата календарна година приносителят е обменил обратно сумата от 1 000 EUR или повече, в съответствие с член 5 от Директива 2009/…/ЕО.“
Обосновка
Техническо изменение.
Изменение
35
Предложение за директива - акт за изменение
Член 17- точка 1– буква a
Директива 2005/60/ЕО
Член 4 – точка 1 - буква б
Текст, предложен от Комисията
Изменение
a) Точка 1, буква б) се изменя, както следва :
a) Точка 1 се заменя със следния текст :
Обосновка
Техническо изменение.
Изменение
36
Предложение за директива - акт за изменение
Член 19 – параграф 1 – алинея 1
Текст, предложен от Комисията
Изменение
1. Държавите-членки приемат и публикуват не по-късно от […] г. законовите, подзаконовите и административните разпоредби, необходими за спазване на настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
1. Държавите-членки приемат и публикуват до ...* законовите, подзаконовите и административните разпоредби, необходими за спазване на настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
ОВ: добавя се дата: 18 месеца след датата на влизане в сила на настоящата директива, предвидена в член 20.
Обосновка
Техническо изменение.
ИЗЛОЖЕНИЕ НА МОТИВИТЕ
Електронните пари представляват съхраняването на пари в брой в електронна форма, независимо дали това се извършва посредством платежна сметка онлайн, предплатена сметка за мобилен телефон, електронни ваучери за подаръци, опцията електронно портмоне към банкова карта
Системи с електронно портмоне, основаващи се на „интелигентни“ карти (при които дадена стойност се съхранява в чипа на картата, а не във външна регистрирана сметка, така че не е необходимо машините, признаващи картата, да са свързани в мрежата), се изпробват в Европа от средата на 90-те години, по-специално в Германия (Geldkarte), Австрия (Quick), Белгия (Proton), Франция (Moneo), Нидерландия (Chipknip и Chipper), Швейцария ("Cash"), Норвегия ("Mondex"), Швеция ("Cash"), Финландия ("Avant"), Обединеното кралство ("Mondex"), Дания ("Danmønt") и Португалия ("Porta-moedas Multibanco"). Гореизброените услуги понижават разходите за банките, като увеличават броя на дигиталните транзакции, например при плащане за паркинг, автомати за продажба на дребно или ресторантьорски услуги. , пътна карта, която може да се презарежда, ваучери за храна или подаръци, или множество други новаторски технологични възможности. Електронните пари представляват и възможност за плащане за лица, които обикновено нямат достъп до банкова сметка, като деца или имигранти. През юли 2007 г. емитентите на електронни пари в ЕС са пуснали в обръщение 1053 млн. евро, в сравнение с 670 млн. през 2005 г.
Институция за електронни пари (ИЕП) означава небанкова институция, в която могат да се съхраняват предварително платени средства и да се използват под различни форми. Въпреки че той се използва често като разрастващ се бизнес модел за плащания в целия свят, и особено в Азия, пазарът на електронни пари в Европа досега има доста неравномерно развитие, с действителен растеж само в две от държавите-членки - Обединеното кралство (60
Оценка на Европейската комисия на въздействието на Директивата за електронните пари, публикувана на 9.10.2008 г., приложение 6. ) и Чешката република (54).В повечето държави-членки електронните пари все още не се считат за достойна за доверие алтернатива на парите в брой.
Към края на 2007 г. в Германия съществуваха 8 емитенти на електронни пари, в Дания - 7, в Нидерландия - 6, във Франция и Белгия - по 5, в Латвия - 4, в Швеция и Италия - по 3, в Словения - 2, в Кипър и Финландия - по 1
Оценка на Европейската комисия на въздействието на Директивата за електронните пари, публикувана на 9.10.2008 г., приложение 6, както и правния работен документ на ЕЦБ относно институциите за електронни пари от юли 2008 г.
http://www.ecb.int/pub/pdf/scplps/ecblwp7.pdf .
От минимална към максимална хармонизация
Въпреки че Директивата за електронни пари 2000/46/ЕО включваше освобождаване за малки институции за електронни пари или такива с ограничена мрежа, тя беше също и директива за минимална хармонизация. Много от държавите-членки следователно решиха да не прилагат освобождаването (например Испания, Австрия), като по този начин затрудниха новите технологични развития в тази област. Две германски ИЕП предпочетоха да се прехвърлят и осъществяват дейност съгласно режима, действащ в Обединеното кралство, поради по-благоприятното прилагане на директивата за електронни пари.
С приемането на Директивата за платежните услуги (ДПУ) 2007/64/ЕО, която модернизира регламентирането на платежните системи, става целесъобразно актуализирането и на регулирането на услугите по електронните пари. Това е особено важно за постигането на истински общ пазар и оправдава увеличаването на хармонизацията. Това следва да позволи развитието на този сектор в Европа и по-специално в онези от държавите-членки, в които досега той не е успял да отбележи значим напредък.
Предложението на Комисията освобождава автоматично и специфично определени видове ИЕП от директивата, при условие че изпълняват определени условия, вместо да позволи на държавите-членки да избират дали да прилагат гореспоменатите освобождавания или не. На ИЕП, попадащи извън обхвата на директивата, или освободени по член 10, не се разрешава да получат паспорт за друга държава-членка.
Изисквания за начален капитал
Прекалено обременителните изисквания за надзор се посочват като друго затруднение пред растежа. Директивата за капиталовите изисквания (ДКП) и Директивата за платежните услуги (ДПУ) се считат за по-благоприятни. В старата директива се изискваше институциите за електронни пари да разполагат с 1 млн. евро начален капитал. Предложението на Комисията свежда този размер до по-разумното 125 000 евро. Това равнище е в съзвучие с ДПУ и създава по-голяма равнопоставеност между институциите за електронни пари. В действителност, институциите за електронни пари са по близо до платежните институции отколкото до банките по отношение на техния рисков профил и вероятността да причинят системни вреди. Намаляването на размера на началния капитал ще насърчи също така иновациите в областта на тези продукти.
Електронните пари се използват обикновено за малки по размер плащания и едно от съображенията в текста на Комисията пояснява, че сметките за електронни пари не трябва да се използват като спестовни влогове или в подкрепа на генерирането на кредит. Въпреки тази критична бележка, докладчикът смята, че е доста вероятно тези сметки да се превърнат във второстепенна форма на спестяване и че е възможно стимули за тяхното използване по този начин да се развият по естествен път. Докладчикът не е прекалено обезпокоен относно евентуално подобно развитие, доколкото то не води и до генерирането на кредит.
Разпоредба за изключителност
Според първоначалната директива за електронни пари ИЕП нямаха право да предлагат други услуги освен електронните пари и тясно свързани с тях услуги
Чл. 1, параграф 5 от Директива 2000/46/ЕО . При все това, в резултат на ДПУ, тази разпоредба може да създаде неравнопоставеност, тъй като платежните институции и банките имат право да разнообразяват дейността си с други услуги (въпреки че единствено банките и ИЕП имат право да емитират електронни пари).
Когато в Хонконг картата Octopus, използвана първоначално за транспортни плащания, бе разширена и обхвана плащания за продукти, предлагани в павилионите в метрото, като вестници, сандвичи, и др., в техния оборот бе отбелязано 30-процентно увеличение. Съгласно настоящата директива за електронните пари, лондонската карта Oyster няма право да предлага такава услуга. Новото предложение премахва тази разпоредба за „изключителност“, с което трябва да се насърчат растежа и разрастването на услугите по електронните пари.
Важно е обаче институцията да продължи да разполага с подходящи средства за контрол и капитали за всяка друга услуга, която реши да разработи. Също така, фондовете от електронни пари следва да бъдат вписвани в обособено перо, така че да се предотврати тяхното изтичане в подкрепа на други, асоциирани услуги.
Изисквания за оборотен капитал
Настоящата директива за електронни пари изисква оборотния капитал да възлиза на 2% от настоящия размер, или да бъде „плаващ“. Предложението на Комисията предлага няколко метода за изчисляване на този размер, с което цели привеждането в съответствие с член 8 от ДПУ и определените в него методи А, Б и В, както и нов метод Г.
Всички тези подходи определят степенувани капиталови изисквания, които са регресивни и поставят в неизгодно положение най-малките дружества, при които маргиналната стойност на капитала е най-висока (т.е. 5% за първите 5 млн. евро, по метод Г от член 7 от новото предложение). При все това, естеството на услугите по електронните пари е доста различно от това на платежните услуги. Следователно не е целесъобразно възприемането на тези методи на изчисление, особено като се има предвид, че те не са били обект на оценка на въздействието, а са резултат от компромисно решение, в което са включени методи за изчисляване на капитала, практикувани от повечето държави-членки.
Алтернативата за връщане към предишната система на изчисляване на изискванията за оборотен капитал („собствени фондове“), която получи много малко критики, би позволила на ИЕП да продължат да използват метод, който вече им е познат, и да опростят прилагането на тази мярка. Докладчикът счита, че фиксирано равнище от 1,5% за метод Г би било разумен компромис, като се предвиди изключение за компаниите за мобилни телефонни услуги, които не са в състояние да изчисляват „плаваща стойност“, поради факта, че предплатените сметки на клиентите могат да бъдат използвани както за телефонни услуги, така и за електронни пари.
В предложението на Комисията, държавите-членки имат също така и правото да увеличават или намаляват капиталовото изискване с до 20 %. При предложение за хармонизиране, обаче, според докладчикът това не би било целесъобразно и би причинило, ако се използва, единствено неравнопоставеност в конкуренцията.
Възстановяване на средства
Потребителите следва да имат правото средствата да им бъдат възстановени по всяко време и безплатно. Това изискване беше включено както в първоначалната директива, така и в новото предложение. Директива 2000/46/ЕО обаче, прави възможно удържането на такси „абсолютно необходимите за извършването на тази операция“, както и определянето на минимален праг на възстановяване (не повече от 10 евро). Тази мярка цели създаването на правна яснота в случая на компаниите за мобилни телефонни услуги, където клиентите използват една и съща предплатена сметка както за своите обаждания, така и като електронни пари. На пазарите на повечето държави-членки (но не във всички
Напр. Дания ), потребителите заплащат такса за възстановяването на предплатени сметки за мобилен телефон. Според докладчика би било за предпочитане премахването на таксите за възстановяване на средства, като се признава правото на страните да сключат договор (по тяхно желание), който може да включва условия на възстановяване и прилежащи такси, доколкото това е ясно определено и е получено изричното съгласие на ползвателя.
Мерки за защита на средствата
Очевидно е, че най-сложната част от предложението е тази, която цели да гарантира, че емитентът на електронни пари е в състояние във всеки един момент да възстанови средствата на всички свои клиенти. В тази връзка, мерките за защита на средствата са от съществено значение. Методът и равнището на защита обаче са предмет на спор. Прави се позоваване на член 9 от ДПУ, който изисква платежните институции да осигуряват защита за тези средства, като ги депозират в банкова сметка или ги инвестират в „сигурни, ликвидни и нискорискови активи, определени от компетентните органи“ и „защитени в съответствие с националното законодателство ... в случай на неплатежоспособност“. Това е разбираемо по отношение на институциите, които предлагат многообразие от услуги: плащания, електронни пари, и т.н. (т.нар. „хибридни институции“). Докладчикът обаче счита, че е желателно всички емитенти на електронни пари, включително тези които работят единствено с електронни пари, да предоставят такива основни мерки за защита на средствата.
Освобождаване
Както вече бе споменато, новото предложение на Комисията автоматично изключва емитенти на електронни пари, които развиващи дейност на местно равнище (например емитенти на ваучери за подаръци, които могат да бъдат изплатени единствено в магазина или веригата магазини, в които са били закупени), емитенти с „ограничена“ мрежа (например само за обществения транспорт в един град, или от една компания) или набор от стоки и услуги. Член 10 въвежда допълнително освобождаване за институции под определен размер, което държавите-членки могат да прилагат. Отново обаче се използва текст от ДПУ, който е много по-пригоден за платежните институции, тъй като оценката се основава на извършените плащания. Като се има предвид, че ИЕП съхраняват пари от името на клиента, по-разумно би било освобождаването да се основава на сумите, с които те разполагат. Докладчикът смята, че текстът за това освобождаване de minimis от старата/настояща директива за електронни пари е по-подходящ за ИЕП. Прагът също беше понижен, доколкото повече емитенти на електронни пари ще бъдат в състояние да станат лицензирани институции, като се възползват от намаления размер на началния капитал. Това е важно и по отношение на защитата на потребителите.
ПРОЦЕДУРА
Заглавие
Дейността на институциите за електронни пари
Позовавания
COM(2008)0627 – C6-0350/2008 – 2008/0190(COD)
Дата на представяне на ЕП
9.10.2008
Водеща комисия
Дата на обявяване в заседание
ECON
21.10.2008
Подпомагаща(и) комисия(и)
Дата на обявяване в заседание
IMCO
21.10.2008
JURI
21.10.2008
LIBE
21.10.2008
Неизказано становище
Дата на решението
IMCO
5.11.2008
JURI
20.1.2009
LIBE
21.12.2009
Докладчик(ци)
Дата на назначаване
John Purvis
24.9.2008
Разглеждане в комисия
5.11.2008
11.12.2008
20.1.2009
Дата на приемане
11.2.2009
Резултат от окончателното гласуване
+:
–:
0:
21
1
14
Членове, присъствали на окончателното гласуване
Mariela Velichkova Baeva, Paolo Bartolozzi, Zsolt László Becsey, Pervenche Berès, Sebastian Valentin Bodu, Sharon Bowles, Udo Bullmann, Manuel António dos Santos, Christian Ehler, Elisa Ferreira, Ingo Friedrich, Jean-Paul Gauzès, Donata Gottardi, Benoît Hamon, Gunnar Hökmark, Karsten Friedrich Hoppenstedt, Sophia in ‘t Veld, Wolf Klinz, Christoph Konrad, Astrid Lulling, Sirpa Pietikäinen, John Purvis, Bernhard Rapkay, Dariusz Rosati, Heide Rühle, Antolín Sánchez Presedo, Olle Schmidt, Peter Skinner, Margarita Starkevičiūtė, Ivo Strejček, Ieke van den Burg, Sahra Wagenknecht
Заместник(ци), присъствал(и) на окончателното гласуване
Mia De Vits, Werner Langen, Gianni Pittella, Eva-Riitta Siitonen
