Въпрос за времето за въпроси H-0580/2010/rev.1
Съвета
Период на сесията: Декември 2010
Член 116 от Правилника за дейността
Georgios Koumoutsakos
(PPE) Относно: Как да бъдат привлечени, задържани и обучени работещите в морското дело
Приносът на европейското корабоплаване за възстановяването на европейската икономика е добре известен и от голямо значение. При все това конкурентоспособността на Европейския съюз в областта на корабоплаването е свързана с много предизвикателства. Едно от тях - може би най-голямото - е предизвикателството да бъдат привлечени необходимите и подходящи човешки ресурси към морското дело. Гарантирането на високо равнище на експертен опит изисква последователна политика за привличане на младите към морското дело и за оставането им в него. Качественото корабоплаване е не само цел, но и предварително условие за конкурентоспособността на европейското корабоплаване. Все по-голямата липса обаче на европейски моряци, както и спадът в експертния опит в корабоплаването представляват действителна заплаха за отрасъла на корабоплаването и за професиите в морското дело. Предвид гореизложеното, въпросът към Съвета е следният:
Въпросът за привличането, задържането, обучението и подобряването на качеството на живот на моряците намира ли се сред темите, занимаващи председателството? Счита ли, че това е един въпрос, който ще трябва да изведе на по-преден план и да включи в работната си програма?
