Пленарна сесия: 18-21 юни 2007 г., Страсбург
Институции
2007-06-18 - 10:23
През тази седмица евродепутатите ще обсъдят пенсионните права
През тази пленарна сесия членовете на Европейския парламент ще търсят отговори на редица важни въпроси: как да защитим пенсионните си права, където и да отидем? Какви компенсации ще получат пострадалите от краха на Equitable Life и какви поуки трябва да бъдат извлечени? Какво по-точно представлява водката? Трябва ли Европа да забрани изцяло вноса на кучешка и котешка кожа? Отговорите на тези и други въпроси ще научите чрез преките Интернет предавания и от нашите публикации за сесията.
През тази седмица Европейският парламент ще разгледа отново положението в Близкия Изток и ще приеме резолюция относно конфликта в този регион.
Европейски съвет и либерализация на пощенските услуги
В края на седмицата председателят Hans-Gert Pöttering ще говори пред лидерите на страните-членки на Европейския съюз в рамките на Европейския съвет на 21-22 юни. Срещата на върха ще се занимава с пътната карта за институционалното бъдеще на Европейския съюз.
Комисията по транспорта ще гласува доклада си за предложената от Европейската комисия Директива относно либерализацията на пощенските услуги.
След пленарната сесия много от депутатите ще заминат за Висбаден (Германия), където се провежда среща на Съвместната парламентарна асамблея ЕС- АКТБ (държави от Африка, Карибския и Тихоокеанския басейн).
Equitable Life и пенсионни права в Европейския съюз
Във вторник Парламентът ще обсъди окончателния доклад на специалната парламентарна анкетна комисия относно кризата на застрахователната компания Equitable Life. Докладът съдържа препоръки, които целят предотвратяване на подобни случаи в бъдеще. Парламентарната комисия призовава правителството на Великобритания да създаде схема за компенсации за пострадалите от краха на компанията.
Парламентът ще гласува на първо четене доклад относно подобряването на преносимостта на допълнителните пенсионни права, тъй като смята, че е необходимо да се подобрят условията за придобиване, запазване и прехвърляне на придобити права.
Компромис за водката
Предвид на постигнатото споразумение със Съвета депутатите ще обсъдят и гласуват доклада за дефинирането и етикирането на спиртните напитки в Европейския съюз.
Депутатите ще гласуват и законодателен доклад на Комисията по вътрешен пазар за цялостна забрана на търговията с кожа на кучета и котки в Европейския съюз.
И още...
Освен информациите за пленарните заседания през тази седмица ще може да прочетете статиите ни за водка-войната (днес), европейската сателитна система Галилео (вторник), Световния ден на бежанците (сряда), както и за Европейския съвет и нарастващата роля Парламента и на неговия председател в срещите на върха.
20070615STO07871 Пленарна сесия на Европейския парламент - Страсбург 18-21 юни 2007 г. Дневен ред на сесията EP Live Статия за Equitable Life (на английски) Статия за търговията с кожа от кучета и котки (на английски)
BG
1
PHOTO
20070615PHT07927.jpg
BG
3
LINK
/sides/indexPartSession.do?reference=2007-06&language=BG
BG
4
LINK
/eplive/public/freetext_page_direct/20061120FTX00012-2101/default_bg.htm
-//EP//TEXT IM-PRESS 20070606BRI07533 FULL-TEXT NOT XML V0//BG
-//EP//TEXT IM-PRESS 20070412STO05236 0 NOT XML V0//BG
-//EP//TEXT IM-PRESS 20061214STO01559 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
