P6_TA(2008)0418
Определяне на категориите на длъжностните лица и други служители на Европейските общности *
A6-0339/2008
Законодателна резолюция на Европейския парламент от 23 септември 2008 г. относно предложението за регламент на Съвета за изменение на Регламент (Евратом, EОВС, EИО) № 549/69 относно определяне на категориите на длъжностните лица и други служители на Европейските общности, за които се прилагат разпоредбите на член 12, член 13, втори параграф и член 14 от Протокола за привилегиите и имунитетите на Общностите ( COM(2008)0305 – C6-0214/2008 – 2008/0102(CNS) )
(Процедура на консултация)
Европейският парламент
, –
като взе предвид предложението на Комисията до Съвета ( COM(2008)0305 ),
–
като взе предвид член 291 от Договора за ЕО,
–
като взе предвид член 16 от Протокола за привилегиите и имунитетите на Общностите, съгласно който Съветът се е консултирал с Парламента ( C6-0214/2008 ),
–
като взе предвид член 51 от своя правилник,
–
като взе предвид доклада на Комисията по граждански свободи, правосъдие и вътрешни работи ( A6-0339/2008 ),
1.
Одобрява предложението на Комисията;
2.
Приканва Съвета, в случай че възнамерява да се отклони от текста, одобрен от Парламента, да го информира за това;
3.
Призовава Съвета да се консултира отново с него, в случай че възнамерява да внесе съществени промени в предложението на Комисията;
4.
Възлага на своя председател да предаде позицията на Парламента съответно на Съвета и на Комисията.
