Откриване на пленарната сесия на ЕП в Страсбург: подкрепа за Aung San Suu Kyi
Институции
Пленарни сесии
2010-11-22 - 18:27
При откриването на пленарната сесия в Страсбург (22-25 ноември), председателят на ЕП Jerzy Buzek приветства освобождаването от домашен арест на лидера на бирманската опозиция Aung San Suu Kyi и отбеляза международния ден за борба срещу насилието по отношение на жените (25 ноември).
Aung San Suu Kyi е един от първите лауреати на наградата Сахаров за свобода на мисълта, но не беше допусната от властите в своята страна да участва на церемонията по награждаването преди 20 години (1990 г.), отбеляза Buzek и добави, че я е поканил да посети някоя от предстоящите сесии на ЕП.
След това председателят на ЕП изрази подкрепа за международния ден за борба срещу насилието по отношение на жените (25 ноември), като подчерта, че все още близо 8 000 момичета по света всеки ден стават жертва на "варварския ритуал" по генитално осакатяване. ЕП многократно е искал неговата забрана и Jerzy Buzek призова депутатите да носят по време на сесията розово цвете в знак на подкрепа на действията за предотвратяване на подобни практики.
Членовете на ЕП приеха следните промени в дневния ред на сесията:
Понеделник:
Няма да има дебат по доклада на Luigi Berlinguer "Аспекти от плана за действие за изпълнение на Програмата от Стокхолм, свързани с гражданското, търговското, семейното и международното частно право". Докладът ще бъде гласуван във вторник, 23 ноември.
Четвъртък:
Ще се гласува резолюция относно положението в Западна Сахара.
20101122IPR97468 Дневен ред на сесията в Страсбург (22-25 ноември)
BG
1
LINK
/activities/plenary/home.do;jsessionid=99CFB720A29AA0B8F17DA7059C3E063D.node1?language=BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
