Законодателният пакет за енергийната ефективност
Институции
2010-05-25 - 16:55
Законите за климата и енергията в центъра на вниманието на ЕП©BELGA_SCIENCE Промените в климата и енергийната сигурност са сред най-горещите европейски теми. В контекста на високите цени на горивата и глобалното затопляне все по-голямо става значението на разумното използване на енергията. Eвродепутатите подкрепиха 3 предложения за по-ефективно използване на енергията. Предлагаме Ви подробна информация за тях в това тематично досие.
През декември 2008 Европейският парламент измени и прие новото европейско законодателство в областта на климата и енергетиката - широкообхватни мерки за борба глобалното затопляне . По този начин Парламентът проправи пътя за постигане на целите на ЕС по отношение на климатичните промени до 2020 г.: 20% съкращение на емисиите на парникови газове, 20% подобрение на енергийната ефективност и 20% дял на възобновяемите енергийни източници в енергийния микс на ЕС.
За постигане на целите за 2020 година служи и законодателният пакет за енергийната ефективност. Той включва три основни елемента:
предложение за директива за етикетиране на автомобилни гуми
преработване на директивата за енергийна ефективност на сградите
предложение за промяна в директивата за енергийното етикетиране
Европейският парламент одобри и трите елемента от законодателния пакет за енергийната ефективност.
20090612FCS57088
Подкрепа в ЕП за по-ефикасни автомобилни гуми, които пестят гориво
©BELGA/SCIENCE Ако автомобилните Ви гуми имат по-ниско качество, вероятно изразходвате повече бензин. Ефикасните гуми пестят гориво и в същото време щадят околната среда. Комисията по промишленост на ЕП одобри в края на март доклада на белгийския евродепутат Ivo Belet (ЕНП-ЕД) за система за етикетиране на автомобилните гуми. Според докладчика новите стандарти могат да доведат до екологични резултати равни на премахването на 1,3 милиона леки автомобили от пътищата на ЕС.
От Ноември 2012 г. всички нови гуми, които се продават в Европа ще имат по-голяма горивна ефективност и сцепление с влажна повърхност. Етикетирането ще бъде сходно с това, което е необходимо за домакинските уреди и потенциалните купувачи ще могат да сравняват характеристиките на различните гуми преди да закупуването им.
Сухопътният транспорт причинява около 25 на сто от емисиите на СО2 в Европа. На гумите се дължат от 20% до 30% от общото потребление на гориво на превозните средства, подобрената устойчивост на гумите е важен фактор за намаляване на потреблението на гориво и на вредните емисии. Система за етикетиране на автомобилните гуми, която бе подкрепена от евродепутатите от Комисията по промишленост в края на март, ще даде повече информация на потребителите за ефективността, сигурността и нивото на външния шум на гумите.
По новите стандарти от 2012 година гумите ще се класифицират от най-добрите - зелените клас "А" до такива с най-ниска ефективност - червените клас "G". Гумите ще се класифицират и по степента на шум.
Според докладчика при използването на качествени гуми може да се спестят до 10 процента от използваното гориво.
Ясна информация и прости мерки : няма място за оправдания
78 на сто от всички гуми, които се продават в Европа, са предназначени за замяната на стари. Според Ivo Belet скоро няма да има място за оправдания, когато водачите на автомобили сменят гумите на автомобилите си : "Изборът на по-екологични гуми ще бъде съвсем лесен, благодарение на общоевропейската, лесна за разбиране система за етикетиране".
Законодателен пакет за енергийна ефективност
Системата за етикетиране на автомобилните гуми е част от законодателния пакет за енергийна ефективност, предложен от Европейската Комисия. Той се вписва в голямата цел на ЕС до 2020 година вредните емисии да се съкратят с 20%, енергийната ефективност да се подобри също с 20%, а делът на възобновяемите енергийни източници в енергийния микс на ЕС да скочи на 20 процента.
Освен етикетирането на гумите в пакета са включени предложения за подобряване на енергийната ефективност на сградите и за актуализиране на законите за енергийното етикетиране.
ЕП прие законодателния пакет на 25 ноември 2009 г. Съобщение за пресата на английски Законодателно досие на предложението Доклад на Ivo Belet
Етикети за енергийната консумация на електроуредите
Цветно класифициране на уредите по енергийна ефективност от "А до Г" ©BELGA_SCIENCE Системата на т.нар. енергийно етикетиране на електроуредите се оказа в последните 15 години много ефективен инструмент за подобряване на енергийната ефективност на битовите електроуреди в ЕС.
Етикетите на битовите електроуреди, които посочват колко точно електроенергия харчат съответните хладилници, перални машини или фурни, помагат на потребителите да направят своя избор. За тази цел производителите са длъжни да посочат консумацията на енергия, независимо от това дали уредът притежава добри (зелен "А" клас) или лоши (червен "Г" клас) характеристики. Европейската директива датира от 1992 година. През май евродепутатите гласуваха за промяна в законодателството.
Според новото законодателство етикета за енергийна ефективност ще даде възможност за 3 нови енергийни класове да отразяват технологическия прогрес. Енергийните класове и специфичните продукти, които трябва да бъдат етикетирани ще бъдат определени от работна група на Комисията.
За в бъдеще законодателството ще се разшири и ще включва всички енергоемки продукти за търговска и индустриална употреба, като хладилни стаи или автомати за продажба.
И още:
Всяка реклама относно технически спецификации на конкретен модел ще трябва да предоставя необходимата информация за консумацията или икономията на енергия на продукта, включвайки например справка за енергийния клас,
държавите членки да предоставят стимули само за продукти, отговарящи на критериите за енергийна ефективност, като например данъчни кредити или намаляване на ДДС
при сключване на договори за обществени поръчки, държавните органи трябва да се насочват към продуктите с най-високата енергоефективност. Това условие важи за всички договори на стойност най-малко 15 000 евро.
Ясни и разбираеми енергийни етикети
Европейската Комисия предложи промяна на формата за енергийно етикетиране на домакинските уреди за замразяване и на телевизорите. Предложената от нея мярка би разделила най-високия енергиен клас "А", добавяйки нови класове като "А-20%", "А-40%", "А-60%" и т.н.
Депутатите от комисията по промишленост се обявиха против този нов формат, тъй като той ще породи объркване дали клас "А" представлява ефективен или неефективен продукт. Подобна система може според депутатите да обърка потребителите още повече, да затрудни правилното им разбиране на системата за енергийно етикетиране и способността им да изберат уреди с по-висока енергийна ефективност. Вместо това те смятат, че Комисията трябва да обнови таблицата на настоящите енергийни класове.
ЕП одобри директивата на 19 май. Докладът беше изготвен от Anni Podimata (Група на Прогресивния алианс на социалистите и демократите, Гърция). На живо! Подробности от съобщението за пресата Докладът на Anni Podimata Приет текст
Енергийно ефективни автомобилни гуми: по-малко гориво и по-малко СО2
Изборът на автомобилни гуми има значение ©BELGA_AFP PHOTO_LIU Jin Изборът на горивно ефективни гуми не само може да намали разходите за бензин, но и да намали значително изхвърлянето на СО2 в атмосферата. На 1 октомври евродепутатите от парламентарната комисия по промишленост постигнаха политическо споразумение с представителите на Съвета по нова система за етикетиране на автомобилните гуми. За предимствата на тази система за потребителите и за околната среда разговаряхме с докладчика по темата в ЕП Ivo Belet (Белгия, ЕНП).
Идеята е автомобилните гуми да се класифицират от най-добрите - зелените клас "А" до такива с най-ниска ефективност - червените клас "G". Очаква се новите стандарти да доведат до екологични резултати равни на премахването на 1,3 милиона леки автомобили от пътищата на ЕС.
Как новите стандарти се вписват в амбициите на ЕС за борба с климатичните промени?
Ivo Belet: Изборът на по-качествени гуми ще има значителен принос за постигането на целите за намаляване на емисиите СО2. Сухопътният транспорт причинява около 25 на сто от емисиите на СО2 в Европа. На гумите се дължат от 20% до 30% от общото потребление на гориво на превозните средства. Използването на качествени гуми може спести до 10 процента от разходите за гориво за леките автомобили.
Автомобилна индустрия беше ударена тежко от кризата, подходящо ли е времето да й се налагат допълнителни изисквания?
Ivo Belet: Новата система е ясна и съвсем проста. Тя не причинява допълнителни разходи за производителите. Вярваме, че етикетирането ще се въведе бързо от производителите на качествена продукция, то може да им служи като препоръка.
Как ще се отразят новите стандарти върху всекидневния живот на хората?
Ivo Belet: Близо 78 на сто от автомобилните гуми, продавани в Европа, ще се нуждаят от подмяна в определен момент. Всеки от нас има възможността и отговорността да избере по-екологично чисти гуми. Те са добри за околната среда и за портфейла на потребителите. Подкрепа в ЕП за по-ефикасни автомобилни гуми, които пестят гориво Съобщение за споразумението със Съвета - на английски Законодателният пакет за енергийната ефективност Ivo BELET
BG
1
PHOTO
20090611PHT57056.jpg
BG
2
PHOTO
20090401PHT53088.jpg
BG
4
LINK
/oeil/file.jsp?id=5715442
BG
6
PHOTO
20090505PHT55016.jpg
BG
7
LINK
/wps-europarl-internet/frd/live/live-video?language=bg
BG
11
PHOTO
20091001PHT61668.jpg
BG
15
LINK
/members/public/yourMep/view.do?language=BG&partNumber=1&name=Belet&id=28257
-//EP//TEXT IM-PRESS 20090330IPR52898 0 NOT XML V0//BG
-//EP//TEXT TA P6-TA-2009-0248 0 NOT XML V0//BG
-//EP//TEXT IM-PRESS 20090421BRI54104 ITEM-004-BG NOT XML V0//BG
-//EP//TEXT REPORT A6-2009-0146 0 NOT XML V0//BG
-//EP//TEXT TA P7-TA-2010-0178 0 NOT XML V0//BG
-//EP//TEXT IM-PRESS 20090403STO53398 0 NOT XML V0//BG
-//EP//TEXT IM-PRESS 20090928IPR61340 0 NOT XML V0//BG
-//EP//TEXT IM-PRESS 20090612FCS57088 0 NOT XML V0//BG
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
