ВЪПРОС С ИСКАНЕ ЗА УСТЕН ОТГОВОР H-0152/10
за времето за въпроси на месечната сесия през Април 2010
съгласно член 116 от Правилника за дейността на ЕП
от
Cristian Dan Preda
към Комисията
Относно: Защитата на правото на образование на езиците на малцинствата в Украйна
Чрез какви средства и инструменти гарантира Европейската комисия, че вниманието е насочено към зачитането на правото на образование на езиците на малцинствата в протичащия в момента политически диалог с Украйна? Как Комисията наблюдава и гарантира пълното изпълнение от страна на Украйна на Програмата за асоцииране относно поетите от нея ангажименти за зачитане на правата на малцинствата? В отговора, който на 3 февруари даде от името на Комисията на парламентарния въпрос на г-жа Kinga Gal ( P-6240/09 ), г-жа Фереро-Валднер заяви, че Комисията се е запознала със съдържанието на украинския Министерски указ № 461 (2008) и Резолюция № 1033 (2009), както и с новите разпоредби относно зрелостните изпити, и че ще продължи да наблюдава положението. Какви са резултатите от това наблюдение и с какви средствата счита Комисията, че може да се подобри достъпът на малцинствата до образование на собствените им езици?
