ВЪПРОС С ИСКАНЕ ЗА УСТЕН ОТГОВОР H-0469/09
за времето за въпроси на месечната сесия през Декември 2009
съгласно член 116 от Правилника за дейността на ЕП
от
Ivo Belet
към Комисията
Относно: Бъдещето на електрическите автомобили
Следващата Комисия ще трябва, наред с всичко останало, да се ангажира да продължи да полага усилия с цел гарантиране на развитието на икономика с ниско равнище на емисии на CO 2 , като предвиди по-специално да ограничи въглеродните емисии от електроснабдяването и от транспортния сектор, както и да насърчава развитието на чистите електрически автомобили.
Какви мерки предвижда Комисията за осъществяването на тези амбиции?
Предвижда ли тя инициативи за ускоряване на въвеждането на електрическите автомобили?
Какви инициативи възнамерява на предприеме Комисията с оглед на бързото разгръщане на мрежа от пунктове за зареждане за електрически автомобили?
Каква е нейната представа за ролята на батериите за електрически автомобили в рамките на равновесието, което следва да се поддържа между предлагането и търсенето на електроенергия?
Счита ли Комисията, че Европейската инвестиционна банка също следва да играе роля в тази област?
