P6_TA(2008)0442
Миграция от Шенгенската информационна система (ШИС 1+) към Шенгенската информационна система от второ поколение (ШИС ІІ) *
A6-0352/2008
Законодателна резолюция на Европейския парламент от 24 септември 2008 г. относно проекта на регламент на Съвета относно миграцията от Шенгенската информационна система (ШИС 1+) към Шенгенската информационна система от второ поколение (ШИС ІІ) (11925/2/2008 – C6-0189/2008 – 2008/0078(CNS) )
(Процедура на консултация)
Европейският парламент
, –
като взе предвид проекта на регламент на Съвета (11925/2/2008),
–
като взе предвид предложението на Комисията ( COM(2008)0197 ),
–
като взе предвид член 66 от Договора за ЕО, съгласно който Съветът се е консултирал с Парламента ( C6-0189/2008 ),
–
като взе предвид член 51 от своя правилник,
–
като взе предвид доклада на Комисията по граждански свободи, правосъдие и вътрешни работи ( A6-0352/2008 ),
1.
Одобрява проекта на регламент на Съвета във вида, в който е изменен;
2.
Призовава Комисията да внесе съответните изменения в предложението си, съгласно член 250, параграф 2 от Договора за ЕО;
3.
Призовава Съвета, в случай че възнамерява да се отклони от текста, одобрен от Парламента, да информира последния за това;
4.
Призовава Съвета да се консултира отново с Парламента, в случай че възнамерява да внесе съществени изменения в текста, подложен на процедура на консултация;
5.
Възлага на своя председател да предаде позицията на Парламента съответно на Съвета и на Комисията.
Текст, предложен от Съвета
Изменение
Изменение 1
Предложение за регламент
Член 11A a (нов)
Член 11A a
Докладване
Комисията представя до края на всеки шестмесечен период, а за първи път - до края на първия шестмесечен период от 2009 г. - пред Европейския парламент и Съвета доклад за напредъка по развитието на ШИС ІІ и миграцията от Шенгенската информационна система (ШИС 1+) към Шенгенската информационна система от второ поколение (ШИС ІІ).
Изменение 2
Предложение за регламент
Член 12
Настоящият регламент влиза в сила на третия ден след публикуването му в Официален вестник на Европейския съюз. Срокът му на действие изтича на датата, определена от Съвета по силата на член 55, параграф 2 от Регламент (ЕО) № 1987/2006.
Настоящият регламент влиза в сила на третия ден след публикуването му в Официален вестник на Европейския съюз. Срокът му на действие изтича на датата, определена от Съвета по силата на член 55, параграф 2 от Регламент (ЕО) № 1987/2006
, и във всички случаи не по-късно от 30 юни 2010 г.
