A7-0405/2011
24.11.2011
***I
ДОКЛАД
относно предложението за регламент на Европейския парламент и на Съвета за изменение на Регламент (ЕО) № 1698/2005 на Съвета относно някои разпоредби, свързани с финансовото управление, за определени държави-членки, които изпитват сериозни затруднения във връзка с финансовата си стабилност или са застрашени от такива затруднения
(COM(2011)0481 – C7‑0218/2011 – 2011/0209(COD))
Комисия по земеделие и развитие на селските райони
Докладчик: Paolo De Castro
PE 472.049v02-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
Изменения към проект на акт
Измененията към проекта на акт, внесени от Парламента, се обозначават в получер курсив . Отбелязването в курсив е предназначено за съответните технически служби и се отнася до частите от проекта на акт, за които е предложено изменение с оглед изготвяне на окончателния текст (например очевидно грешни или липсващи части в текста на даден език). Предложенията за поправка подлежат на съгласуване със засегнатите технически служби.
Антетката на всяко изменение към съществуващ акт, който проектът на акт има за цел да измени, съдържа трети и четвърти ред, където се посочват съответно съществуващият акт и засегнатата разпоредба от него. Възпроизведените части от разпоредба на съществуващ акт, която Парламентът желае да измени, но която остава непроменена в проекта на акт, се отбелязват с получер шрифт. Евентуални заличавания, които засягат такива части от текста се обозначават по следния начин: [...] .
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ.............................................................................................10
ПРОЦЕДУРА...........................................................................................................................12
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета за изменение на Регламент (ЕО) № 1698/2005 на Съвета относно някои разпоредби, свързани с финансовото управление, за определени държави-членки, които изпитват сериозни затруднения във връзка с финансовата си стабилност или са застрашени от такива затруднения
( COM(2011)0481 – C7‑0218/2011 – 2011/0209(COD) )
(Обикновена законодателна процедура: първо четене)
Европейският парламент,
– като взе предвид предложението на Комисията до Европейския парламент и Съвета ( COM(2011)0481 ),
– като взе предвид член 294, параграф 2, и членове 42 и 43 от Договора за функционирането на Европейския съюз, съгласно които Комисията е внесла предложението ( C7-0218/2011 ),
– като взе предвид член 294, параграф 3 от Договора за функционирането на ЕС,
– като взе предвид становището на Икономическия и социален комитет от 27 октомври 2011 г.
Все още непубликувано в Официален вестник. ,
– като взе предвид член 55 от своя правилник,
– като взе предвид доклада на комисията по земеделие и развитие на селските райони (А7-0405/2011),
1. приема изложената по-долу позиция на първо четене;
2. изисква Комисията да се отнесе до него отново, в случай че възнамерява да внесе съществени промени в своето предложение или да го замени с друг текст;
3. възлага на своя председател да предаде позицията на Парламента съответно на Съвета и на Комисията, както и на националните парламенти.
Изменение
1
Предложение за регламент
Позоваване 5
Текст, предложен от Комисията
Изменение
като взеха предвид становището на Комитета на регионите,
заличава се
Изменение
2
Предложение за регламент
Съображение 12 a (ново)
Текст, предложен от Комисията
Изменение
(12a) Това временно увеличение на размера на съфинансирането следва също да се разглежда в контекста на бюджетните ограничения, пред които са изправени всички държави-членки, и тези бюджетни ограничения следва да намерят подходящо отражение в бюджета на Съюза. В допълнение, тъй като основната цел на механизма е да се справя със специфични текущи затруднения, прилагането му следва да се ограничи до разходите на разплащателните агенции, извършени до 31 декември 2013 г.;
Обосновка
Промяна, предложена от Съвета.
Изменение
3
Предложение за регламент
Съображение 13 a (ново)
Текст, предложен от Комисията
Изменение
(13a) Поради спешната необходимост от мерки във връзка с икономическата криза, настоящият регламент следва да влезе в сила непосредствено след публикуването му;
Обосновка
Промяна, предложена от Дирекцията по законодателни актове.
Изменение
4
Предложение за регламент – акт за изменение
Член 1
Регламент (ЕО) № 1698/2005
Член 70 – параграф 4 в – алинея 1
Текст, предложен от Комисията
Изменение
4в. Чрез дерогация от определените в параграфи 3, 4 и 5 тавани участието на ЕЗФРСР може да бъде увеличено максимум до 95 % от допустимите публични разходи в районите, допустими по цел „Сближаване“, и в най-отдалечените райони и по-малките острови в Егейско море и до 85 % от допустимите публични разходи в други райони. Тези проценти се прилагат за новодекларираните допустими разходи във всяка заверена декларация за разходи, подадена през периода, в който дадена държава-членка отговаря на едно от следните условия:
4в. Чрез дерогация от определените в параграфи 3, 4 и 5 тавани участието на ЕЗФРСР може да бъде увеличено максимум до 95 % от допустимите публични разходи в районите, допустими по цел „Сближаване“, и в най-отдалечените райони и по-малките острови в Егейско море и до 85 % от допустимите публични разходи в други райони. Тези проценти се прилагат за новодекларираните допустими разходи във всяка заверена декларация за разходи, извършени през периода, в който дадена държава-членка отговаря на едно от следните условия:
Обосновка
Промяна, предложена от Съвета.
Изменение
5
Предложение за регламент – акт за изменение
Член 1
Регламент (ЕО) № 1698/2005
Член 70 – параграф 4 в – алинея 2
Текст, предложен от Комисията
Изменение
Всяка държава-членка, която желае да се възползва от дерогацията, предвидена в първа алинея, представя на Комисията искане за съответното изменение на своята програма за развитие на селските райони. Дерогацията се прилага, считано от одобрението от Комисията на изменението на програмата, като прилагането й се преустановява, когато държавата-членка повече не отговаря на нито едно от условията, предвидени в първа алинея, букви а), б) или в). Тогава държавата-членка изпраща на Комисията предложение за изменение на програмата, включително нов план за финансиране, в съответствие с максималните проценти, които са били приложими преди дерогацията.
Всяка държава-членка, която желае да се възползва от дерогацията, предвидена в първа алинея, представя на Комисията искане за съответното изменение на своята програма за развитие на селските райони. Дерогацията се прилага, считано от одобрението от Комисията на изменението на програмата, като прилагането й се преустановява, когато държавата-членка повече не отговаря на нито едно от условията, предвидени в първа алинея, букви а), б) или в). При всички случаи дерогацията, предвидена в първата алинея, се прилага единствено за разходите на разплащателните агенции, извършени до 31 декември 2013 г. Тогава държавата-членка изпраща на Комисията предложение за изменение на програмата, включително нов план за финансиране, в съответствие с максималните проценти, които са били приложими преди дерогацията.
Обосновка
Промяна, предложена от Съвета.
Изменение
6
Предложение за регламент – акт за изменение
Член 1
Регламент (ЕО) № 1698/2005
Член 70 – параграф 4 в – алинея 3
Текст, предложен от Комисията
Изменение
Ако дадена държава-членка не представи на Комисията предложение за изменение на своята програма за развитие на селските райони, включително нов план за финансиране, на датата, на която тя повече не отговаря на нито едно от условията, предвидени в първа алинея, букви а), б) или в) от настоящия параграф , или ако представеният план за финансиране не съответства на максималните проценти, определени в параграфи 3, 4 и 5 от настоящия член, тези проценти се прилагат автоматично, считано от тази дата.
Ако дадена държава-членка не представи на Комисията предложение за изменение на своята програма за развитие на селските райони, включително нов план за финансиране, на датата, на която дерогацията престава да се прилага в съответствие с втора алинея , или ако представеният план за финансиране не съответства на максималните проценти, определени в параграфи 3, 4 и 5 от настоящия член, тези проценти се прилагат автоматично, считано от тази дата.
Обосновка
Промяна, предложена от Съвета.
ИЗЛОЖЕНИЕ НА МОТИВИТЕ
Като последица от финансовата и бюджетна криза някои държави-членки са изправени пред бюджетни ограничения, което може да им попречи да изпълнят задълженията си по съвместното финансиране на общностни програми (Структурните фондове, Кохезионния фонд, Европейския земеделски фонд за развитие на селските райони (ЕЗФРСР) и Европейския фонд за рибарство).
Тези държави-членки рискуват да загубят общностната помощ посредством ЕЗФРСР, освен ако не предоставят доказателство за изразходване на съответстващите национални средства, както е определено в член 70 от Регламент (EО) № 1698/2005, най-късно две години след първоначално предвидената година за плащането (правилото n+2).
В този контекст Комисията предлага временно да увеличи максималния процент на съфинансиране на Съюза за програмите, изпълнявани в държавите-членки, които получават помощ посредством европейския механизъм за финансово стабилизиране (Регламент (ЕС) № 407/2010 на Съвета , понастоящем Гърция, Ирландия и Португалия) и „финансовия механизъм за подкрепа на платежния баланс за държавите-членки, които не членуват в еврозоната” (Регламент (ЕО) № 332/2002 на Съвета , понастоящем Латвия и Румъния). Това временно увеличение в общностното съфинансиране, предоставяно по искане на съответната държава-членка, би намалило сумата на съответните национални средства, необходими за бюджетните 2011 и 2012 години. По този начин ще се даде възможност планираните средства да се предоставят на разположение на селскостопанската икономика и ще се допринесе за цялостното икономическо възстановяване в тези държави-членки.
Настоящо максимално съфинансиране от страна на ЕС
Предложен максимален размер на съфинансирането
Разлика
Региони, отговарящи на критериите в съответствие с цел "конвергенция"
Оси 1 и 3
75 %
95 %
+ 20 %
Оси 2 и 4
80 %
95 %
+ 15 %
Мерки в съответствие с член 16 а (Преглед на състоянието)
90 %
95 %
+ 5 %
Други региони
Оси 1 и 3
50 %
85 %
+ 35 %
Оси 2 и 4
55 %
85 %
+ 30 %
Мерки в съответствие с член 16 а (Преглед на състоянието)
75 %
85 %
+ 10 %
Най-отдалечени региони/ острови в Егейско море
Оси 1 и 3
85 %
95 %
+ 10 %
Оси 2 и 4
85 %
95 %
+ 10 %
Предложението на Комисията не предвижда допълнителни бюджетни кредити за поети задължения през програмния период. В замяна на това, допълнителните бюджетни кредити за плащания, необходими за финансиране на увеличената помощ от страна на ЕС, се вземат авансово от бюджетната 2013 година за бюджетните 2011 и 2012 години.
Следователно не може да се изключи известен риск от цялостно намаляване на общата предвидена сума. Въпреки това, този риск изглежда пренебрежимо малък в сравнение с риска от загуба на всички европейски плащания за бюджетните 2011 и 2012 години поради липса на национални средства
Би могло да е от полза да се разгледа въображаем пример:
В съответствие с настоящия регламент държава-членка, която е изплатила 100 милиона евро на бенефициентите, ще получи от Комисията обща сума, възлизаща на 75 милиона евро (процент на съфинансиране 75 %). В съответствие с предложената промяна на същата държава-членка ще бъде изплатена сумата от 95 милиона евро (в рамките на целта за конвергенция или за най-отдалечените региони).
От друга страна, ако съответната държава-членка може да плати само 5 милиона евро за въпросната година (напр. 2012 г.) и предложението на Комисията не се приеме , цялата предвидена сума ще се намали с 80 % (на 20 милиона евро, от които само 15 милиона евро ще бъдат изплатени от Общността). .
Поради тази причина докладчикът предлага, предвид интереса на селскостопанските икономики в съответните държави-членки и предвид по-широкия икономически интерес на Европейския съюз като цяло, да се подкрепи предложението на Комисията и да се ускори законодателната процедура, така че да може да влезе в сила преди края на 2011 г.
ПРОЦЕДУРА
Заглавие
Изменение на Регламент (ЕО) № 1698/2005 на Съвета във връзка с някои разпоредби, свързани с финансовото управление за някои държави-членки, имащи затруднения или застрашени от сериозни затруднения във връзка с финансовата им стабилност (ЕЗФРСР)
Позовавания
COM(2011)0481 – C7-0218/2011 – 2011/0209(COD)
Дата на представяне на ЕП
1.8.2011 г.
Водеща комисия
Дата на обявяване в заседание
AGRI
13.9.2011 г.
Подпомагаща(и) комисия(и)
Дата на обявяване в заседание
BUDG
13.9.2011 г.
CONT
13.9.2011 г-
Неизказано становище
Дата на решението
BUDG
8.9.2011 г.
CONT
22.9.2011 г.
Докладчик(ци)
Дата на назначаване
Paolo De Castro
30.8.2011 г.
Разглеждане в комисия
6.10.2011 г.
Дата на приемане
23.11.2011 г.
Резултат от окончателното гласуване
+:
–:
0:
31
1
0
Членове, присъствали на окончателното гласуване
John Stuart Agnew, Liam Aylward, José Bové, Luis Manuel Capoulas Santos, Michel Dantin, Paolo De Castro, Albert Deß, Herbert Dorfmann, Robert Dušek, Iratxe García Pérez, Sergio Gutiérrez Prieto, Martin Häusling, Esther Herranz García, Peter Jahr, Elisabeth Jeggle, Jarosław Kalinowski, Elisabeth Köstinger, George Lyon, Gabriel Mato Adrover, Mairead McGuinness, James Nicholson, Rareş-Lucian Niculescu, Georgios Papastamkos, Marit Paulsen, Britta Reimers, Ulrike Rodust, Czesław Adam Siekierski, Sergio Paolo Francesco Silvestris, Alyn Smith, Janusz Wojciechowski
Заместник(ци), присъствал(и) на окончателното гласуване
Luís Paulo Alves, Salvatore Caronna, Spyros Danellis, Giovanni La Via, Astrid Lulling, Maria do Céu Patrão Neves, Valdemar Tomaševski
Дата на внасяне
25.11.2011 г.
