P7_TA-PROV(2012)0035
Участие на кралство Мароко в програмите на Съюза ***
A7-0016/2012
Законодателна резолюция на Европейския парламент от 14 февруари 2012 г. относно проекта за решение на Съвета за сключване на Протокол към Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, относно Рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза (12712/2010 – C7-0430/2010 – 2010/0125(NLE))
(Одобрение)
Европейският парламент
, –
като взе предвид проекта за решение на Съвета (12712/2010),
–
като взе предвид Протокола към Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, относно рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза (12711/2010),
–
като взе предвид искането за одобрение, представено от Съвета в съответствие с член 217 във връзка с член 218, параграф 6, буква а), както и с член 218, параграф 8, втора алинея от Договора за функционирането на ЕС ( C7-0430/2010 ),
–
като взе предвид член 81 и член 90, параграф 7 от своя правилник,
–
като взе предвид препоръката на Комисията по външни работи ( A7-0016/2012 ),
1.
Дава своето одобрение за сключването на протокола;
2.
Възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и Кралство Мароко.
