A7-0022/2009
7.10.2009
ДОКЛАД
относно предложението за решение на Европейския парламент и на Съвета относно мобилизирането на Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
(COM(2009)0423 – C7‑0113/2009 – 2009/2078(BUD))
Комисия по бюджети
Докладчик:
Reimer Böge
PE 428.043v02-00
СЪДЪРЖАНИЕ
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ..........................3
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА....................5
ИЗЛОЖЕНИЕ НА МОТИВИТЕ...............................................................................................7
СТАНОВИЩЕ НА КОМИСИЯТА ПО ЗАЕТОСТ И СОЦИАЛНИ ВЪПРОСИ.................10
ПРОЦЕДУРА...........................................................................................................................17
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Европейския парламент и на Съвета относно мобилизирането на Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
( COM(2009)0423 – C7‑0113/2009 – 2009/2078(BUD) )
Европейският парламент ,
– като взе предвид предложението на Комисията до Европейския парламент и Съвета ( COM(2009)0423 – C7‑0113/2009 ),
– като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (МИС)
ОВ С 139, 14.6.2006 г., стр. 1. , и по-специално точка 28 от него,
– като взе предвид Регламент (ЕО) №1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (регламент за ЕФПГ)
ОВ L 406, 30.12.2006, стр. 1. ,
– като взе предвид доклада на комисията по бюджети и становището на комисията по заетост и социални въпроси ( A7‑0022/2009 ),
A. като има предвид, че Европейският съюз е създал съответните законодателни и бюджетни инструменти за осигуряване на допълнителна подкрепа за работници, които страдат от последиците от големи структурни промени в моделите на световната търговия и за подпомагане на повторното им интегриране на трудовия пазар,
Б. като има предвид, че финансовата помощ на Съюза за съкратените работници следва да бъде динамична и да се предоставя по възможно най-бърз и най-ефикасен начин, в съответствие със Съвместната декларация на Европейския парламент, Съвета и Комисията, приета по време на заседанието по съгласуване на 17 юли 2008 г. и при надлежно спазване на МИС от 17 май 2006 г. по отношение на вземането на решения за мобилизиране на средства от фонда,
В. като има предвид, че Германия е поискала помощ във връзка със случаи, засягащи съкращения в сектора на телекомуникациите по отношение на съкращения на работници от Nokia GmbH на 6 февруари 2009 г. в региона на Бохум
EGF/2009/002 DE / Nokia и отговаря на критериите за допустимост, установени съгласно регламента за ЕФПГ,
1. отправя искане към заинтересованите институции да положат необходимите усилия за ускоряване на мобилизирането на средства от Европейския фонд за приспособяване към глобализацията (ЕФПГ);
2. подчертава, че Европейският съюз следва да използва всички средства, с които разполага, за да се справи с последиците от световната икономическа и финансова криза; във връзка с това отбелязва, че ЕФПГ може да изпълнява решителна роля за повторното интегриране на съкратените работници на пазара на труда;
3. припомня, че мобилизирането на средства от ЕФПГ под формата на бюджетни кредити за плащания не следва да излага на опасност финансирането на Европейския социален фонд; изразява известни съмнения дали е гарантирано взаимното допълване с други съществуващи инструменти, като например Европейския социален фонд;
4. ангажира се да извърши оценка на функционирането и добавената стойност на ЕФПГ в контекста на общата оценка на програмите, както и на редица други инструменти, създадени от МИС от 17 май 2006 г., в рамките на процеса на бюджетния преглед на многогодишната финансова рамка за периода 2007-2013 г.;
5. одобрява приложеното към настоящата резолюция решение;
6. възлага на своя председател да подпише решението заедно с председателя на Съвета и да осигури публикуването му в Официален вестник на Европейския съюз;
7. възлага на своя председател да предаде настоящата резолюция, включително и приложението към нея, на Съвета и на Комисията.
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА
от xxx.9.2009 г
относно мобилизирането на Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление
OВ C 139, 14.6.2006 г., стр. 1. , и по-специално точка 28 от него,
като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията
OВ L 406, 30.12.2006 г., стр. 1. , и по-специално член 12, параграф 3 от него,
като взеха предвид предложението на Комисията,
като имат предвид, че:
(1) Европейският фонд за приспособяване към глобализацията („ЕФПГ“) беше създаден с цел да предоставя допълнителна подкрепа на съкратените работници, които са засегнати от последиците от големи структурни изменения в моделите на световната търговия, и да ги подпомага при повторното им интегриране на пазара на труда.
(2) Междуинституционалното споразумение от 17 май 2006 г. позволява мобилизиране на средства от ЕФПГ в рамките на годишния таван от 500 млн. евро.
(3) На 6 февруари 2009 г. Германия внесе заявление за мобилизиране на средства от ЕФПГ във връзка със съкращения на работници от Nokia GmbH. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, и в съответствие с това Комисията предлага да се мобилизират 5 553 850 евро.
(4) Следователно средствата от ЕФПГ следва да бъдат мобилизирани за предоставяне на финансово участие по заявлението, внесено от Германия,
РЕШИХА:
Член 1
За общия бюджет на Европейския съюз за финансовата 2009 година Европейският фонд за приспособяване към глобализацията се мобилизира за отпускане на сумата от 5 553 850 евро в бюджетни кредити за поети задължения и за плащания.
Член 2
Настоящото решение се публикува в Официален вестник на Европейския съюз .
Съставено в Брюксел,
За Европейския парламент За Съвета
Председател Председател
ИЗЛОЖЕНИЕ НА МОТИВИТЕ
І. Предистория
Европейският фонд за приспособяване към глобализацията беше създаден с цел предоставяне на допълнителна помощ за работници, засегнати от последиците от големи структурни промени в моделите на световната търговия.
Според разпоредбите на точка 28 от Междуинституционалното споразумение от 17 май 2006 г. за бюджетната дисциплина и доброто финансово управление
ОВ C 139, 14.6.2006 г., стр. 1. и на член 12 от Регламент (ЕО) № 1927/2006
OВ L 406, 30.12.2006 г., стр. 1. , фондът не може да надхвърля максимална сума от 500 милиона евро, получена от резерва в рамките на горната граница за общите разходи за предходната година и/или от освободените бюджетни кредити за поети задължения от предходните две години, с изключение на свързаните с функция 1б. Съответните суми се записват в бюджета като провизия веднага щом се установи наличието на достатъчен резерв и/или освободени бюджетни кредити за поети задължения.
По отношение на процедурата, с цел задействане на фонда, Комисията, в случай на положителна оценка на дадено заявление, представя на бюджетния орган предложение за мобилизиране на средства от фонда и същевременно - съответно искане за трансфер. Наред с това се организира тристранна процедура (триалог) с цел постигане на споразумение относно използването на фонда и необходимите суми. Тристранната процедура може да бъде в опростена форма.
ІІ. Състояние към настоящия момент: предложение на Комисията
Настоящото предложение е във връзка с мобилизирането на общата сума от 5 553 850 евро от Европейския фонд за приспособяване към глобализацията (ЕФПГ) в полза на Германия, с цел предоставяне на подкрепа за съкратените работници в отрасъла на мобилните телефони.
Заявлението на Германия се основава на критериите, предвидени в член 2, буква а) от Регламент (ЕО) № 1927/2006, свързани с общите критерии за намеса (най-малко 1000 съкращения за период от 4 месеца в предприятие в държава-членка, включително съкратени работници при доставчици или производители надолу по веригата.
Германското заявление, EGF/2009/002/DE/Nokia, подадено до Комисията на 6 февруари 2009 г. и допълнено с допълнителна информация на 20 май 2009 г., се отнася до 1 337 съкращения на работници в Nokia GmbH, от които за 1 316 се предвижда помощ. Германските органи са подали заявление за 5 553 850 евро от Фонда.
За да мобилизира средства от фонда, Комисията представи на бюджетния орган заявлението за трансфер (DEC25/2009) на общата сума от 5 553 850 евро от резерва на Европейския фонд за приспособяване към глобализацията (ЕФПГ) (бюджетен ред 40 02 43) в бюджетни кредити за поети задължения и от бюджетните редове за Европейския социален фонд (04 02 17 - ЕСФ - Сближаване) в бюджетни кредити към бюджетните редове на ЕФПГ (04 05 01) за бюджетни кредити за поети задължения и плащания.
МИС позволява мобилизиране на средства от фонда в рамките на годишен таван от 500 милиона евро.
Това е третото предложение за мобилизиране на средства от фонда през 2009 г. Досега е мобилизирана обща сума от 7 523 850 евро по предишни заявления през 2009 г. След приспадане на вече договорената през 2009 г. сума, на разположение остават 492 476 150 евро.
В съответствие с член 12, параграф 6 от правното основание, на 1 септември всяка година следва да са на разположение най-малко 125 милиона евро (25%) за покриване на възникващите до края на годината потребности.
Преглед на заявленията – бюджет за 2009 г.
Европейски фонд за приспособяване към глобализацията (ЕФПГ):
Отправни документи
Държава-членка
Случай
Финансово участие на ЕФПГ (в евро)
Съкращения
EGF/2008/004
Испания
Автомобилна индустрияКастилия и Леон и Арагон
2 694 300
1 082
SEC(2008)2986
Комисия
Техническа помощ Общо
690 000
---
EGF/2008/005
Испания
Текстилна индустрия/Каталуня
3 306 750
1 720
EGF/2009/001
Португалия
Текстилна индустрия/Норте-Сентро
832 800
1 588
EGF/2009/002
Германия
Телекомуникации /Nokia (гр. Бохум)
5 553 850
1 316
ОБЩО
Резерв
13 077 700
486 922 300
Забележка: Фондът не може да надхвърля максималната сума от 500 милиона евро годишно
III. Процедура
Комисията представи искане за трансфер
DEC 25/2009 от 07 август 2009 г. с цел записване на конкретни бюджетни кредити за поети задължения и за плащания в бюджета за 2009 г., както изисква точка 28 от Междуинституционалното споразумение от 17 май 2006 г.
Тристранните преговори по предложението за решение на Комисията относно мобилизирането на средства от Европейския фонд за приспособяване към глобализацията биха могли да са в опростена форма (размяна на писма), както предвижда член 12, параграф 5 от правното основание, освен ако не е налице споразумение между Парламента и Съвета.
В съответствие с вътрешно споразумение с комисията по заетост и социални въпроси (EMPL), тази комисия следва да бъде асоциирана към процеса с цел осигуряване на конструктивна подкрепа и принос за прилагането на Европейския фонд за приспособяване към глобализацията.
След оценката на исканията комисията по заетост и социални въпроси на Европейския парламент даде становището си относно мобилизирането на средства от фонда, както е посочено в становището, поместено в приложение към настоящия доклад.
Съвместната декларация на Европейския парламент, Съвета и Комисията, приета по време на заседанието по съгласуване от 17 юли 2008 г., потвърди значението на осигуряването на бърза процедура при надлежно спазване на Междуинституционалното споразумение за вземането на решения относно мобилизирането на средства от фонда.
СТАНОВИЩЕ НА КОМИСИЯТА ПО ЗАЕТОСТ И СОЦИАЛНИ ВЪПРОСИ
ES/sg г-н Alain Lamassoure
председател на комисията по бюджети
ASP 13 E 158
Относно: Становище на комисията по заетост и социални въпроси относно предложението на Европейската комисия за решение на Европейския парламент и на Съвета относно мобилизирането на Европейския фонд за приспособяване към глобализацията (ЕПФГ) от 10 август 2009 г. (COM(2009)423 окончателен)
Господин Председател,
Комисията по заетост и социални въпроси (EMPL) и нейната работна група относно ЕФПГ разгледаха заявлението от Германия EGF/2009/002 DE/Nokia на 1, 2, 14 и 29 септември 2009 г. и приеха следното становище.
Работната група, специализирана по въпросите на Европейския фонд за приспособяване към глобализацията, и комисията по заетост и социални въпроси са за мобилизиране на ЕФПГ във връзка със заявлението EGF/2009/002 DE/Nokia. Комисията по заетост и социални въпроси отправя следните забележки, които при все това не поставят под въпрос трансфера на плащането.
Тези забележки се основават не само на документ SEC(2009)1094 окончателен, но също и на допълнителна информация, предоставена от Германия на Комисията по искане на Парламента. Освен това Комисията внесе разяснения по определен брой въпроси, повдигнати по време на заседанието на работната група на 1 септември 2009 г., за които също така се споменава в писмото.
A ) Резюме и наблюдения
Заявление (ч лен 5 от Регламент (ЕО) № 1927/2006)
Заявлението за финансово участие беше внесено в десетседмичен срок считано от датата, на която са били изпълнени условията за намеса на ЕФПГ.
Критерий за намеса (ч лен 2 от Регламент (ЕО) № 1927/2006)
Според документите, предоставени на разположение на Комисията, заявлението отговаря на едно съществено условие за намеса на ЕФПГ: най-малко 1000 съкращения за период от 4 месеца в предприятие в държава-членка, включително съкратени работници при доставчици или производители надолу по веригата, както се посочва в член 2, буква а) от Регламент (ЕО) № 1927/2006.
Германия посочва, че 1 337 лица са били уволнени през референтния период от 30 юли до 29 ноември 2008 г.
Както е предвидено в член 2 от Регламент (ЕО) № 1927/2006, Комисията преценява, че Германия е представила доказателствата, че загубите на работни места са наистина предизвикани от големи структурни промени в моделите на световната търговия, които са довели в сектора на мобилната телефония до преместване на изследователската и развойна дейност (R&D) и производството в трети страни. Всъщност макар една част от производството да е прехвърлено в Румъния, производството на мобилни телефони в по-голямата си част е прехвърлено не само в Китай, но и в Южна Корея, Индия, Мексико и Бразилия. Тези страни с ниско равнище на заплати се превръщат също и в привлекателни места за научноизследователска и развойна дейност.
Ето защо Комисията заключава, че 1 337-те съкращения в Nokia GmbH могат, както се изисква от член 2 от Регламент (ЕО) № 1927/2006, да бъдат отдадени на големи структурни промени в моделите на световната търговия.
Правомерни действия (ч лен 3 от регламента)
Според документа SEC, мерките, финансирани от ЕФПГ, са започнали на 1 юли 2008 г. по отношение на 1 316 съкратени работници.
Координираният пакет персонализирани услуги за финансиране включва следните видове мерки:
- Краткосрочна помощ (в 1 316 случая), за да се гарантира издръжката на работниците, които приемат включване в трансферно предприятие. За целите на ЕФПГ отпускането на краткосрочна помощ може да бъде разрешено само за периоди, в които съкратените работници участват в мерки, свързани с активни политики на пазара на труда, предлагани в рамките на трансферното предприятие.
- Основна квалификация (в 170 случая) за поддържане и подобряване на капацитета за професионално реализиране на ниско квалифицираните работници.
- Специфично професионално обучение (в 40 случая), което е насочено към работниците, за които груповите обучения не изглежда да дават адекватни резултати.
- Групово обучение (в 490 случая) за работниците, които притежават основни професионални познания, но нямат осъвременени технически познания.
- Групи от лица в сходно положение (в 240 случая), за да се насърчи по-голяма автономност на четири категории работници в необлагодетелствано положение: нискоквалифицирани жени, работници на възраст над 50 години, работници с увреждания или заболявания и работници в положение на мигранти.
- Задълбочено подпомагане за създаване на предприятия (в 40 случая).
- Подкрепа за кандидатстване за работа в чужбина (в 55 случая) за ограничен брой работници, заинтересовани от възможността да се подготвят за кандидатстване за работни места в чужбина.
- Подкрепа при започване на нова работа (в 250 случая) по време на пробния период, с цел да се гарантира, че тези лица могат да запазят новите си работни места.
- Мерки за консултиране и подкрепа, включително поемане на грижи (1 316 случая) за работници, които не намират нова работа след затварянето на трансферното предприятие.
Административни разходи съгласно член 3 от регламента
Германия уточнява, че в съответствие с разпоредбите на член 3 от Регламент (ЕО) № 1927/2006, административните разходи засягат подготовката на заявлението, управлението, информацията и разгласяването, както и контрола върху прилагането на ЕФПГ.
Освен това, за да се гарантира, че ЕФПГ финансира само периодите, през които работниците наистина участват в мерки, свързани с активни политики на пазара на труда, Комисията е поискала Германия да представи съответстващи конкретни дати чрез научно изследване.
Обяснение на неочаквания характер на тези съкращения (член 5, параграф 2 буква a) от Регламент (ЕО) № 1927/2006)
Според германските органи, информацията, предоставяна от групата Nokia, и големите печалби, които са били реализирани в Бохум, са давали впечатление, че съществуващият производствен капацитет там ще бъде запазен. Следователно обявяването от Nokia на 15 януари 2008 г. на затварянето на завода е с неочакван характер.
Очаквано въздействие на съкращенията върху заетостта на местно, регионално или национално равнище (член 1 и член 5, параграф 2 от регламента)
Равнището на безработица в регионите, за които отговарят четирите бюра по труда, засегнати от съкращенията, е традиционно по-високо от това в другите региони на Северен Рейн-Вестфалия (8,1%) и на Германия (7,4%), а именно между 10,2% и 12,3%.
Засегнатите райони се характеризират с особено уязвими спрямо последиците на икономическата и финансова криза промишлени сектори (автомобилна и металургична промишленост). Уволненията там имат сериозни отрицателни последствия за местната икономика.
Допълняемост, съответствие и координация (член 6 от Регламент (ЕО) № 1927/2006)
Германия потвърждава, че описаните мерки са наистина в допълнение към действията, финансирани от Структурните фондове.
a ) Пакет от първоначални мерки, финансирани от Европейския социален фонд (ЕСФ)
Според съобщението на Комисията, в заявлението се прави разлика в сравнение с първоначалния пакет активни мерки, свързани с политики на пазара на труда, получил финансиране от Европейския социален фонд (ЕСФ) и публично и частно съфинансиране. Различните заинтересовани страни са постигнали съгласие по този първоначален пакет през април 2008 г. , като той е включвал създаването на трансферно предприятие и мерки, целящи дефиниране на профил, професионална ориентация, персонализирани консултации, помощ за намиране на работа и придобиване на квалификации в краткосрочен план съгласно насоките на програма "ЕСФ" на Федералната агенция по заетостта (параграфи 17 и 19 от документа SEC).
б) Пакет от мерки, финансирани от ЕФПГ
Според документите на Комисията, през декември 2008 г. и през януари 2009 г . е бил разработен допълнителен пакет от мерки, подкрепяни от ЕФПГ, въз основа на настоящото заявление. С цел гарантиране допълването с другите мерки на национално, регионално и местно равнище, съвкупността от мерки на ЕФПГ, свързани с действащите политики на пазара на труда, бяха изцяло разработени като допълнение към първоначалния пакет, описан по-горе. Освен краткосрочните помощи, на мерките, финансирани от ЕФПГ, се сложи начало на 1 юли 2009 г. , а те ще продължат да бъдат прилагани до края, предвиден за осигуряване на подкрепа от страна на ЕФПГ (края на януари 2010 г.) .
в) Допълняемост на краткосрочните помощи
В периода между 1 август 2008 г. и началото на 2010 г . ЕФПГ следва да финансира първата мярка (краткосрочна помощ), която се предоставя, считано от 1 август 2008 г., на работниците, включени в мерките, финансирани от ЕСФ;
Б) Наблюдения и допълнителна информация:
Германия иска финансово участие от страна на ЕФПГ за допълнителни мерки към тези, които вече са финансирани от ЕСФ. Комисията по заетост и социални въпроси изразява съгласие с Европейската комисия относно възможността за подобно допълване, във връзка с член 6, параграф 2 от Регламент (ЕО) № 1927/2006, но изрази загриженост във връзка с член 6, параграф 4, който забранява финансирането на дадена мярка от повече от един финансов инструмент на Общността. За сметка на това, притеснението на работната група и на комисията по заетост и социални въпроси по отношение спазването на принципа за добро финансово управление отпадна в резултат на следните разяснения:
Допълнителни сведения, предоставени по молба на секретариата на комисията по заетост и социални въпроси:
Според допълнителните сведения, предоставени от Комисията след повторна връзка с немското правителство:
- противно на първоначално предоставените сведения от документа SEC, нито една мярка не е била финансирана от ЕФПГ в периода между 1 юли и 1 август 2008 г.;
- в периода между 1 август 2008 г. и края на юни 2009 г. ЕФПГ е финансирал единствено първата мярка (краткосрочна помощ), която е предложена на всички работници от 1 август 2008 г., при индивидуален максимум от 12 месеца; всички мерки, приложени в рамките на трансферното предприятие през този период, в това число мерките за квалификация, са финансирани с други средства (ЕСФ и частни средства);
- трансферното предприятие е започнало да получава средства от ЕСФ от 1 юли 2008 г. за мерки за квалификация на работниците (за приблизително 240 мерки);
- от 1 юли 2009 г. и до края на периода, предвиден за предоставяне на подкрепа от ЕФПГ (края на януари 2010 г.), мерките за квалификация ще бъдат финансирани единствено от ЕФПГ;
При все това, съществуват някои изключения от принципа за разделяне на мерките на ЕСФ и на ЕФПГ във времето :
7 от участниците са започнали да се ползват от мерките, финансирани от ЕФПГ, едва след юни 2009 г., или с други думи от момента, в който е започнало прилагането на мерките, финансирани от ЕФПГ, а други, напротив, са се ползвали с мярка за въвеждане, финансирана от ЕФПГ, чието начало датира отпреди 1 юли 2009 г.
Според Комисията, Германия изтъква, че Федералната агенция по заетостта следи за стриктното разграничаване на мерките на ЕСФ и на ЕФПГ.
Сведения, предоставени от Комисията по време на заседанието на работната група на комисията по заетост и социални въпроси относно ЕФПГ (1 септември 2009 г.):
- Съгласно член 6, параграф 2 от Регламент (ЕО) № 1927/2006, ЕФПГ може да отпусне краткосрочна помощ докато работниците участват в активни мерки на пазара на труда, финансирани от ЕСФ.
- "Допълняемостта" на дейността на ЕФПГ, както е определено в член 6, параграф 2 от Регламент (ЕО) № 1927/2006, позволява един и същ работник да може да се ползва от мерките, финансирани от повече от един структурен фонд и от ЕФПГ.
- Тъй като се оказа, че началото на мерките, финансирани от ЕФПГ, е било на 1 август, а не на 1 юли 2008 г., Европейският парламент изисква от Комисията да поиска от Германия да внесе корекции в началото на периода за допустимост до всяка помощ, която би могла да бъде отпусната по ЕФПГ (член 11 от регламента).
Равенство между половете и отсъствие на дискриминация (член 7 от регламента)
Въз основа на информацията, предоставена от Комисията, Германия не е задължена на този етап от процедурата да предостави доказателствени елементи, които да позволят преценяване дали включването на перспективата, свързана с половата принадлежност и с недискриминирането в хода на прилагането на ЕФПГ, е било спазено, както е предвидено в регламента. Германия ще трябва да докаже спазването на този критерий единствено в рамките на проверката, извършена след предоставянето на финансовото участие от ЕФПГ.
Наблюдения:
Членовете на комисията по заетост и социални въпроси изразяват съжаление от този факт и искат от държавите-членки да предоставят по-подробни сведения относно прилагането на принципа за равенство между половете и недискриминация при мерките, финансирани от ЕФПГ.
Освен това, членовете на комисията по заетост и социални въпроси поискаха от Комисията да включва от този момент нататък тези сведения в годишния доклад за действието на този фонд.
в) ЗАКЛЮЧЕНИЕ
Комисията по заетост и социални въпроси одобри заявлението на Германия. При все това, тя се чувства задължена да изрази някои забележки по отношение на представянето на заявлението:
На първо място членовете на комисията по заетост и социални въпроси обръщат внимание на факта, че предоставените сведения в основния документ ( SEC(2009)1094 окончателен) по случая Nokia са били непълни и очевидно са се оказали недостоверни що се отнася до началния период на прилагане на мерките, финансирани от ЕФПГ. Бяха необходими редица уточнения, за да се гарантира именно допълняемостта на мерките, финансирани от ЕФПГ, с тези, финансирани от ЕСФ. Тази допълняемост е абсолютно необходима, за да може да се пристъпи към бюджетната процедура, предвидена в член 12 от Регламент (ЕО) № 1927/2006 относно ЕФПГ.
Комисията по заетост и социални въпроси приканва Комисията да поиска от Германия да коригира датата, от която започва прилагането на мерките, финансирани от ЕФПГ. Освен това, Комисията следва в бъдеще не само да следи за предоставянето на изчерпателна и правилна информация на Парламента, но също така това да става по начин, който да позволи лесното и бързо разбиране на всички факти, свързани със заявлението, с цел да се гарантира ефикасността на процедурата.
Този общ преглед следва също така да се занимае с приноса на другите участници в процеса на подпомагане на съкратените работници, а именно предприятието, останалите европейски структурни фондове и другите участници на местно равнище.
Членовете на комисията по заетост и социални въпроси желаят от друга страна спазването на всички правни задължения от страна на предприятието Nokia да бъде изцяло разяснено, а именно по отношение на консултирането и предоставянето на информация на заетите лица както на национално, така и на европейско равнище, във връзка с преместването на предприятието в Румъния и предоставянето на подкрепа на съкратените работници, както и за неговото финансово участие в процеса на преквалификация на неговите служители.
Членовете на комисията по заетост и социални въпроси също така биха желали да се запознаят със същността на мерките, финансирани от ЕСФ, за да обогатят общите си познания върху подкрепата, която се осигурява на работниците в Nokia.
Що се отнася до равенството между половете и недискриминирането, членовете на комисията по заетост и социални въпроси считат, че държавите-членки следва да предоставят по-подробна информация относно изпълнението на тези две важни цели посредством мерките, финансирани от ЕФПГ. Работната група следователно приканва Комисията да включва занапред тези сведения в своя годишен доклад относно функционирането на ЕФПГ.
В крайна сметка членовете на ЕП си задават въпроси относно невключването в този план за подкрепа на работниците, съкратени от доставчиците или производителите надолу по веригата на предприятието Nokia.
С надеждата, че членовете на Вашата комисия ще споделят същото мнение във връзка с тези забележки, ви моля, господин Председател, да приемете моите най-искрени почитания.
Pervenche Berès
Réf.: D(2009)46247
ПРОЦЕДУРА
Заглавие
Мобилизиране на Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
Позовавания
COM(2009)0423 – C7-0113/2009 – 2009/0423(BUD)
Водеща комисия
Дата на обявяване в заседание
BUDG14.9.2009
г
Подпомагаща(и) комисия (и)
Дата на обявяване в заседание
EMPL14.9.2009
г
Докладчик(ци)
Дата на назначаване
Reimer Böge
20.9.2004 г
Заместен(и) докладчик(ци )
Разглеждане в комисия
1.09.2009 г
5.10.2009 г
Дата на приемане
5.10.2009 г
Резултат от окончателното гласуване
+:
–:
0:
30
Членове, присъствали на окончателното гласуване
Заместник(ци), присъствал(и) на окончателното гласуване
Damien Abad, Marta Andreasen, Francesca Balzani, Reimer Böge, Lajos Bokros, Jean-Luc Dehaene, James Elles, Göran Färm, José Manuel Fernandes, Salvador Garriga Polledo, Jens Geier, Ivars Godmanis, Estelle Grelier, Carl Haglund, Jutta Haug, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Sergej Kozlík, Alain Lamassoure, Janusz Lewandowski, Vladimír Maňka, Barbara Matera, Nadezhda Mihaylova, László Surján, Angelika Werthmann
Заместник(ци) (чл. 178, пар. 2), присъствал(и) на окончателното гласуване
Giovanni La Via, Paul Rübig, Derek Vaughan
Дата на внасяне
7.10.2009 г
Забележки (данни, на разположение само на един език
...
